ভারতকে মওদুদের গ্রীন সিগন্যাল : ভারত-আ লীগ সব চুক্তি অব্যাহত রাখবে বিএনপি\nসময়ের কণ্ঠস্বর ডেস্ক – বাংলাদেশের বর্তমান আওয়ামী লীগ সরকার ভারতের সঙ্গে যেসব চুক্তি করেছে তার সবগুলোই ভবিষ্যতে ক্ষমতায় গিয়ে অব্যাহত রাখবে বিএনপি।\nভারত সফরে গিয়ে দেশটির সংবাদমাধ্যম দ্য ইকোনমিক টাইমসকে দেয়া এক সাক্ষাৎকারে এ প্রতিশ্রুতির কথা জানিয়েছেন বিএনপির স্থায়ী কমিটির সদস্য ব্যারিস্টার মওদুদ আহমেদ।\nমওদুদ আহমদ দিল্লিভিত্তিক প্রতিষ্ঠান পিস অ্যান্ড কনফ্লিক্ট স্টাডিজের ২০তম অধিবেশনে বক্তব্য রাখতে সেখানে যান। এ সময় তার সাক্ষাৎকার নেন দ্য ইকোনমিক টাইমসের সাংবাদিক দিপাঞ্জনা রায়\nসাক্ষাতকারে আওয়ামী লীগকে দেয়া ভারতের একক সমর্থনের বিরোধিতা করে মওদুদ বলেন, ভারতের নীতি অদূরদর্শী। বাংলাদেশে তারা একটি পক্ষকে বেছে নিয়েছে। এটা উচিত নয়।\nতিনি বলেন, বিএনপি নেত্রী, সাবেক প্রধানমন্ত্রী খালেদা জিয়াও সন্ত্রাসী বিরোধিতার বিষয়ে নিশ্চিত করেছেন। তিনি প্রতিশ্রুতি দিয়েছেন, বাংলাদেশের মাটি কাউকে ভারতবিরোধিতায় ব্যবহার করতে দেয়া হবে না।\nমওদুদ আহমদ বলেন, সর্বশেষ নয়াদিল্লি সফরের সময় আমার নেত্রী ও সাবেক প্রধানমন্ত্রী খালেদা জিয়া ভারতকে নিশ্চয়তা দিয়েছেন যে, সব রকমের সন্ত্রাসের বিরোধী বিএনপি। যদি বিএনপি ক্ষমতায় যায় তাহলে বাংলাদেশের মাটি ব্যবহার করে ভারতবিরোধী কর্মকান্ড চালাতে দেবেন না তিনি। ভারতের সঙ্গে আওয়ামী লীগ সরকার যেসব চুক্তি করেছে তা অব্যাহত রাখবে বিএনপি। কারণ, এসব চুক্তির আন্তর্জাতিক বাধ্যবাধকতা রয়েছে।\nবিএনপির এ নেতা বলেন, বাংলাদেশের সবচেয়ে বড় প্রতিবেশী হলো ভারত। মানুষ তার জীবনে পাত্র বা পাত্রী পছন্দ করে নিতে পারে, কিন্তু প্রতিবেশী পাল্টানো যায় না।\nসাংবাদিক দিপাঞ্জনা রায় জানতে চান, আপনার দেশে সম্প্রতি সন্ত্রাসের যে বৃদ্ধি ঘটেছে এ বিষয়ে আপনি কি মনে করেন? জবাবে মওদুদ আহমদ বলেন, পরিস্থিতি প্রকৃতপক্ষেই সঙ্কটময়। এটাকে বিএনপি যেভাবে দেখে তাহলো, দেশে গণতন্ত্রের সঙ্কটের কারণে সন্ত্রাস বৃদ্ধি পাচ্ছে। বাংলাদেশের রাজনীতিতে শূন্যতা রয়েছে। এ থেকেই সন্ত্রাসের জন্ম হচ্ছে। আমার দেশে সবার অংশগ্রহণমুলক গণতন্ত্রের অভাব রয়েছে। জবাবদিহিমুলক শাসনের জন্য প্রয়োজন হয়ে পড়েছে অবাধ ও সুষ্ঠু নির্বাচন। বিস্ময়কর ব্যাপার হলো, এখন পর্যন্ত বর্তমান সরকার সন্ত্রাস ষড়যন্ত্রকারীদের বিরুদ্ধে পদক্ষেপ নিতে সফল হয় নি। ভীতিহর এই সন্ত্রাসের বিরুদ্ধে লড়াইয়ে ঐক্যবদ্ধ হয়ে জোটে অংশ নিতে আগ্রহী বিএনপি।\nতার কাছে প্রশ্ন রাখা হয়- বাংলাদেশে সন্ত্রাস ছড়িয়ে পড়ার জন্য কি পাকিস্তান দায়ী? জবাবে মওদুদ আহমদ বলেন, এখন পর্যন্ত বিএনপি যতটুকু জানতে পেরেছে, তাতে বাংলাদেশের ক্ষেত্রে পাকিস্তান অপ্রাসঙ্গিক। পাকিস্তান একটি ব্যর্থ রাষ্ট্র। বিএনপি একটি মধ্য উদারপন্থি গণতান্ত্রিক দল। ১৯৭০ এর দশকে বিএনপির মূল মেনিফেস্টোর প্রকৃত লেখক হিসেবে আমি চেষ্টা করেছি বিএনপির মূল আদর্শকে পুনঃপ্রতিষ্ঠা করতে। আমি মডারেট মানুষ। আমার দৃষ্টিভঙ্গি বিএনপির বেশির ভাগ সদস্যের সঙ্গে শেয়ার করি।\nমওদুদ বলেন, জামায়াতের সঙ্গে ২০০১ সালের নির্বাচনের সময় নির্বাচনী জোট করা হয়েছিল। জামায়াতের আদর্শ থেকে আমাদের আদর্শ আলাদা। এটা একটি কৌশলগত জোট। আগামী নির্বাচনের সময় পরিস্থিতির ওপর নির্ভর করবে যে, আমরা কোন জোটে প্রবেশ করবো কিনা।\nএরপর তার কাছে জানতে চাওয়া হয়, বাংলাদেশে সন্ত্রাসী হামলার জন্য ইসলামিক স্টেটকে কি আপনি দায়ী করবেন?\nজবাবে মওদুদ আহমদ বলেন, বাংলাদেশে সন্ত্রাসী হামলা ও ব্লগারদের হত্যার পিছনে ইসলামিক স্টেট দায়ী কিনা এ বিষয়ে ব্যক্তিগতভাবে আমি জানি না। এক্ষেত্রে আমার সন্দেহ জেএমবি, হুজি ও আনসারুল্লাহ বাংলা টিমকে। বাংলাদেশে ইসলামিক স্টেট দৃশ্যমান নয়। যেসব সন্ত্রাসী হামলা চালিয়ে যাচ্ছে তারা হতে পারে দেশের ভিতরে বেড়ে ওঠা। তাদের কারো কারো থাকতে পারে আন্তর্জাতিক যোগসূত্র।


শুধুমাত্র জুমুয়ার দিনকে রোযার এবং জুমুয়ার রাতকে নফল নামাযের জন্য সুনির্দিষ্ট করে নেয়া মাকরূহ | রিয়াযুস সালেহীন বাংলা | Riyad us Saliheen Bangla\nশুধুমাত্র জুমুয়ার দিনকে রোযার এবং জুমুয়ার রাতকে নফল নামাযের জন্য সুনির্দিষ্ট করে নেয়া মাকরূহ\n১৭৬২. হযরত আবু হোরায়রা (রা) নবী করীম কর্তৃক বর্ণনা করেছেন। তিনি বলেন, রাতসমূহের মধ্যে শুধু জুমুয়ার রজনীকে নফল ইবাদতের জন্য সুনির্দিষ্ট করো না। আবার দিনসূমহের মধ্য হতে শুধু মাত্র জুমু’আর দিনকে নফল ইবাদতের জন্য সুনির্দিষ্ট করো না। তবে তোমাদের কারো রোযা অভ্যাসবশত যদি জুমু’আর দিনে পড়ে যায় তবে ভিন্ন কথা। (মুসলিম)\n১৭৬৩. হযরত আবু হোরায়রা (রা) থেকে বর্ণিত। তিনি বলেন, রাসূলুল্লাহ (স) কে বলতে শুনেছি, তোমাদের মধ্যে কেউ যেন শুধু জুমুয়ার দিন রোযা পালন না করেন; বরং তার আগে অথবা পরের একদিন মিলিয়ে রোযা পালন করবে। ( বুখারী ও মুসলিম)\n১৭৬৪. হযরত মুহাম্মাদ ইবন আব্বাদ (রা) থেকে বর্ণিত। তিনি বলেন, আমি জারি (রা) -কে এ মর্মে জিজ্ঞেস করলাম নবী (স) কি শুধু জুমুয়ার দিন রোযা রাখতে নিষেধ করেছেন? তিনি বললেন, হ্যাঁ। (বুখারী ও মুসলিম)\n১৭৬৫. হযরত উম্মুল মু’মিনীন বিনতে হারেস (রা) থেকে বর্ণিত। তিনি বলেন, এক জুমুয়ার দিন নবী করীম (স) তাঁর কাছে এলেন। সেদিন তিনি রোযা রাখছিলেন। নবী (স) তাঁকে প্রশ্ন করেন, তুমি কি গতকাল রোযা রেখেছিলে? জুয়াইরিয়া (রা) বললেন, না। আবার তিনি জিজ্ঞাসা করলেনঃ “তুমি কি আগামীকাল রোযা রাখতে উচ্ছুক?” জুয়াইরিয়া বললেনঃ না। তখন তিনি বলেন, তাহলে আজকের রোযা ভঙ্গ কর। (বুখারী)


তথ্যপ্রযুক্তির জ্ঞানেই ত্বরান্বিত হবে উদ্ভাবন - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\n. : তথ্যপ্রযুক্তির সঠিক জ্ঞান থাকলে সহজেই নতুন নতুন উদ্ভাবনে নিজেকে নিয়োজিত করতে পারা যাবে। এছাড়াও নতুন উদ্ভাবনের জন্য প্রয়োজন একনিষ্ঠতা। কম্পিউটার বিজ্ঞানের শিক্ষার্থী হিসেবে দেশে নতুন উদ্ভাবনে নিজেদের নিয়োজিত করে তথ্যপ্রযুক্তি নির্ভর ডিজিটাল বাংলাদেশ গড়তে সহায়তার জন্য শিক্ষার্থীদের কাজ করতে হবে বলে বলেছেন বক্তারা।\nবৃহস্পতিবার রাজধানীর পান্থপথে ওয়ার্ল্ড ইউনিভার্সিটি বাংলাদেশ ক্যাম্পাসে দুই দিনব্যাপী জাতীয় কম-টেক ফেস্টের উদ্বোধনী অনুষ্ঠানে বক্তারা এসব কথা বলেন।\nপ্রধান অতিথি ছিলেন বিশ্ববিদ্যালয় মঞ্জুরি কমিশনের চেয়ারম্যান অধ্যাপক আব্দুল মান্নান। এছাড়াও বেসিস সভাপতি মোস্তাফা জব্বার, বাংলাদেশ ওপেন সোর্স নেটওয়ার্কের সাধারণ সম্পাদক মুনির হাসান, বিশ্ববিদ্যালয়টির উপ-উপাচার্য অধ্যাপক এম নূরুল ইসলাম, কোষাধ্যক্ষ মোরশেদ চৌধুরী, বোর্ড অব ট্রাস্টিজের সাধারণ সম্পাদক মুশফিক এম চৌধুরী উপস্থিত ছিলেন।\nবিশ্ববিদ্যালয়টির উপাচার্য অধ্যাপক আব্দুল মান্নান চৌধুরীর সভাপতিত্বে বক্তব্যে ইউজিসি চেয়ারম্যান বলেন, শিক্ষার্থীদের আরও মনোযোগী হয়ে উদ্ভাবনে নিয়োজিত হতে হবে। তাহলেই দেশ প্রযুক্তির উন্নয়নে এগিয়ে যাবে।\nমোস্তাফা জব্বার বলেন, তরুণদের মধ্যে অদম্য মেধাশক্তি রয়েছে। যা কাজে লাগাতে পারলে বাংলাদেশ অন্য যেকোনো দেশের অনুসরণীয় হয়ে থাকবে। বাংলাদেশের তরুণরা ইতোমধ্যে নানা ধরনের উদ্ভাবন করে বিশ্বকে বুঝিয়ে দিয়েছে এখানে মেধা রয়েছে।\nমুনির হাসান শিক্ষার্থীদের প্রোগ্রামিংয়ে উৎসাহিত করেন এবং বিশ্বের ভবিষ্যৎ যে কম্পিউটার প্রোগ্রামিংয়ে সেটার গুরুত্ব তুলে ধরেন।\nপরে অতিথিরা এই ফেস্টে অংশ নেওয়া বিভিন্ন শিক্ষা প্রতিষ্ঠান এবং ব্যবসায়ী প্রতিষ্ঠানের স্টল ঘুরে দেখেন।\nএছাড়াও মেয়েদের উইকিপিডিয়াতে স্বেচ্ছাসেবক হিসেবে অবদান রাখার জন্য একটি সেশনের আয়োজন করে উইকিপিডিয়া বাংলাদেশ চ্যাপ্টার। সেশনে বিভিন্ন বিশ্ববিদ্যালয়ের মেয়ে শিক্ষার্থীরা অংশ নেন।\nউৎসবটি আগামীকাল পর্যন্ত চলবে। যেখানে বিভিন্ন সেশনে শিক্ষার্থীদের জন্য থাকছে আলাদা আলাদা আয়োজন।\nআয়োজনের সহযোগী হিসেবে রয়েছে তথ্যপ্রযুক্তি ভিত্তিক নিউজ পোর্টাল টেকশহরডটকম।\nদেখুন বিশ্বের সবচেয়ে অক্ষত মমির অমীমাংসিত রহস্য !! (ভিডিও সহ)


তৃণমূল নেত্রীর ডাক ফেরালেন শুভেন্দু অনুগামী নেতা, শুরু তীব্র বিতর্ক, চলছে দলবদলের জল্পনা – প্রিয় বন্ধু বাংলা\nহোম > রাজনীতি > তৃণমূল > তৃণমূল নেত্রীর ডাক ফেরালেন শুভেন্দু অনুগামী নেতা, শুরু তীব্র বিতর্ক, চলছে দলবদলের জল্পনা\nপ্রিয় বন্ধু মিডিয়া রিপোর্ট – রাজ্যের জেলায় জেলায় একুশের বিধানসভা নির্বাচনের আগে দেখা যাচ্ছে শাসক শিবিরে নেমেছে ধ্বস। একের পর এক নেতা, মন্ত্রী, সাংসদ, বিধায়ক দল ছেড়ে চলে যাচ্ছেন। এই অবস্থায় মুর্শিদাবাদ জেলায় তৃণমূলের সংগঠন বাঁচাতে তড়িঘড়ি তৃণমূল কংগ্রেস ভবনে গুরুত্বপূর্ণ বৈঠকের ডাক দিয়েছিল তৃণমূলের শীর্ষ নেতৃত্ব। এই বিশেষ বৈঠকে উপস্থিত থাকতে পারেন স্বয়ং তৃণমূল নেত্রী মমতা বন্দ্যোপাধ্যায়। কিন্তু নেত্রীর ডাকে সাড়া দিলেন না তৃণমূলে থাকা শুভেন্দু অনুগামী নেতা। যথারীতি এই নিয়ে রাজ্য রাজনীতিতে শুরু হয়েছে তীব্র চাঞ্চল্য। প্রসঙ্গত জানা যাচ্ছে, মুর্শিদাবাদ জেলায় আবু তাহের এবং মোশারফ হোসেনের দ্বন্দ্বের কারণে বিব্রত জেলা নেতৃত্ব।\nএই গোষ্ঠী কোন্দল মেটাতেই তৃণমূল নেত্রী মমতা বন্দ্যোপাধ্যায় ডাক দিয়েছিলেন মুর্শিদাবাদ জেলা নেতৃত্বকে। কিনতি তৃণমূল নেত্রী ডাক দিলেও এদিন শুভেন্দু অনুগামী তৃণমূল নেতা মোশারফ হোসেন বৈঠকে যোগ না দিয়ে নিজের বাড়িতে থেকে বিতর্কের জন্ম দিয়েছেনবলে মনে করা হচ্ছে। খুব স্বাভাবিকভাবেই কংগ্রেস থেকে শুভেন্দু অধিকারীর হাত ধরে তৃণমূলে প্রবেশ করা নেতার এহেন আচরণ বেশ কিছু প্রশ্নের জন্ম দিয়েছে। প্রশ্ন উঠেছে, তাহলে কি মোশারেফ হোসেন শুভেন্দু অধিকারীর সঙ্গে হাত মিলিয়ে বিজেপিতে যেতে চলেছেন, নাকি তৃণমূল ছেড়ে তিনি আবার কংগ্রেসে যোগ দেবেন? যদিও এর উত্তর এখনও স্পষ্ট নয়।\nউল্লেখ্য, মুর্শিদাবাদ জেলার পর্যবেক্ষক হিসেবে ছিলেন শুভেন্দু অধিকারী একসময়। তাই খুব স্বাভাবিকভাবেই এই জেলায় শুভেন্দুর অনুগামী সংখ্যা নেহাত কম নয়। তৃণমূল শিবিরের অন্দরের অনেকেই মনে করছেন, এই অনুগামীরা কিন্তু একুশের বিধানসভা নির্বাচনে মুর্শিদাবাদ জেলায় যথেষ্ট প্রভাব ফেলতে পারে। অন্যদিকে মুর্শিদাবাদ জেলার সংখ্যালঘু সংগঠনকে তাক করে বসে আছেন আসাদউদ্দিন ওয়েইসির দল মিম এবং আব্বাস সিদ্দিকীর নতুন দল। খুব স্বাভাবিকভাবেই এই জেলায় সংখ্যালঘু সম্প্রদায়ের দিকে হাত বাড়িয়ে যদি মিম বা আব্বাস প্রার্থী দেন, তাহলে কিন্তু তৃণমূলের ভোট ব্যাংকে বড়সড় ফাটল যে ধরবে তা নিশ্চিত বলা যায়।\nতবে তৃণমূলও পিছিয়ে যেতে রাজি নয়। তাই মুর্শিদাবাদ জেলার সংগঠনকে আবার একজোট করতে তৃণমূল নেতৃত্ব বৈঠকে ডেকেছিলেন। বিকেলে তৃণমূল ভবনে এই বৈঠক হওয়ার কথা। প্রসঙ্গত জানা গেছে, মুর্শিদাবাদ জেলার তৃণমূল শিবিরকে চাঙ্গা করতে দলের শীর্ষ নেতারা বার্তা দেবেন। কিন্তু এক্ষেত্রে দেখা গেল, তৃণমূলের সংগঠনিক পরিস্থিতি এতটাই ভেঙে পড়েছে, যেখানে শীর্ষ নেতৃত্ব ডাক এলেও তা ফিরিয়ে দিচ্ছেন দলের নেতা। যথারীতি এই নিয়ে ইতিমধ্যেই গুঞ্জন শুরু হয়েছে তৃণমূল শিবিরের অন্দরে। অন্যদিকে মুর্শিদাবাদ জেলা তৃণমূল সংগঠনকে আরও সংঘবদ্ধ করতে নেত্রী কি ব্যবস্থা নেন, সেদিকেই নজর রেখেছে রাজ্যের ওয়াকিবহাল মহল।\nজগদ্ধাত্রী পুজোর বিসর্জন ঘিরে চূড়ান্ত অসন্তোষ! পিছনে বিজেপি-সঙ্ঘের ‘কৌশল’ দেখছে তৃণমূল


Home > আন্তর্জাতিক খেলার খবর > শীতকালীন দলবদল রোজনামচা : কুটিনিওর বদলে থমাস লেমার?\nগোল্লাছুট - জানুয়ারী 10, 2018\nআনুষ্ঠানিকভাবে সম্পন্ন চুক্তিসমূহ\nজর্জেস-কেভিন এনকদু (ফরাসী উইঙ্গার, টটেনহ্যাম থেকে বার্নলি – ধার)\nমরিজ বাউয়ার (অস্ট্রিয়ান রাইটব্যাক, রুবিন কাজান থেকে স্টোক সিটি – ৫ মিলিয়ন পাউন্ড)\nম্যানচেস্টার সিটি : দলবদলের বাজারে একজন সেন্টারব্যাক পাওয়ার জন্য পেপ গার্দিওলা মরিয়া, এ কথা মোটামুটি সবারই জানা। এ ব্যাপারে গার্দিওলার মূল পছন্দ ছিলেন ডাচ সেন্টারব্যাক ভার্জিল ভ্যান ডাইক। কিন্তু সাউদাম্পটন থেকে লিভারপুলে যোগ দেওয়ার ফলে গার্দিওলার সে আশা বাস্তবায়িত হয়নি। অন্যান্য ডিফেন্ডার যাদের প্রতি গার্দিওলা আগ্রহী, তারা হলেন রিয়াল সোসিয়েদাদের স্প্যানিশ সেন্টারব্যাক ইনিগো মার্টিনেজ, ওয়েস্ট ব্রমউইচ অ্যালবিওনের আইরিশ সেন্টারব্যাক জনি এভান্স। এখন আবার শোনা যাচ্ছে এভান্স বা মার্টিনেজ নন, লেস্টার সিটির ইংলিশ সেন্টারব্যাক হ্যারি ম্যাগুইরেকে দলে টানতে চাচ্ছেন তিনি। মাত্রই গত গ্রীষ্মকালীন দলবদলে হাল সিটি থেকে ১৭ মিলিয়ন পাউন্ডের বিনিময়ে লেস্টার সিটিতে নাম লেখানো ম্যাগুইরেকে পেতে সিটির ৫০ মিলিয়ন পাউন্ডের মত খরচ করতে হবে। ওদিকে আর্সেনালের উইঙ্গার অ্যালেক্সিস স্যানচেজকে পাওয়ার জন্য ২০ মিলিয়ন পাউন্ডের প্রস্তাব পাঠিয়েছে সিটি, আর্সেনাল চাচ্ছে ২৫ মিলিয়ন পাউন্ড। শাখতার দোনেতস্কের ব্রাজিলিয়ান সেন্ট্রাল মিডফিল্ডার ফ্রেড এর ব্যাপারে খোঁজখবর নেওয়া শুরু করেছেন পেপ গার্দিওলা। বলা হচ্ছে সিটির ডিফেন্সিভ মিডফিল্ডে ফার্নান্ডিনিওর যোগ্য উত্তরসূরি হতে পারেন তিনি।\nলিভারপুল : ফিলিপ্পে কুটিনিও দল ছেড়ে চলে গেছেন, তাঁর জায়গায় একজন অ্যাটাকিং মিডফিল্ডার দলে চাইছে লিভারপুল, আর সেক্ষেত্রে তাদের এক নাম্বার পছন্দ ফরাসী ক্লাব মোনাকোর ফরাসী উইঙ্গার থমাস লেমার। গত বেশ কয়েকদিন ধরেই জানুয়ারিতে দল থেকে কাউকে ছাড়তে নারাজ মোনাকো কোচ লিওনার্দো হার্ডিম এতদিনে নিজের গলার সুর নরম করেছেন। ৭০ মিলিয়ন ইউরো দিলেই লেমারকে পাওয়া যাবে বলে শোনা যাচ্ছে। লেমারের প্রতি আগ্রহী আর্সেনালও।\nআর্সেনাল : বোর্দোর ব্রাজিলিয়ান উইঙ্গার ম্যালকমকে দলে চাচ্ছেন আর্সেন ওয়েঙ্গার। ম্যালকমের প্রতি আগ্রহী ম্যানচেস্টার ইউনাইটেডও। এরই মধ্যে ব্রাজিলিয়ান এই উইঙ্গার ইংলিশ ভাষা শেখা শুরু করে দিয়েছেন, সেটা কি ইংলিশ কোন ক্লাবে আসার জন্যই? ওদিকে অ্যালেক্সিস স্যানচেজের পরিবর্ত হিসেবে দলে আসতে পারেন বোকা জুনিয়র্সের আর্জেন্টাইন অ্যাটাকিং মিডফিল্ডার ক্রিস্টিয়ান পাভনও। পাভনকে দলে আনার জন্য ২৮ মিলিয়ন পাউন্ডের বাইআউট ক্লজও দিতে আগ্রহী আর্সেনাল, এমনটাই শোনা যাচ্ছে!\nম্যালকমের ইংলিশ শিক্ষা\nম্যানচেস্টার ইউনাইটেড : দলে একজন কার্যকরী উইঙ্গারের প্রয়োজন অনেক দিন ধরেই। সে কারণে ইউনাইটেড কোচ হোসে মরিনহো দলে একজন উইঙ্গার আনতে পারেন। প্যারিস সেইন্ট জার্মেইয়ের ব্রাজিলিয়ান উইঙ্গার লুকাস মৌরার প্রতি মরিনহো আগ্রহী বলে শোনা যাচ্ছে। পিএসজি তাঁকে সরাসরি ৪০ মিলিয়ন ইউরোর বিনিময়ে বিক্রি করতে আগ্রহী, ফিন্যান্সিয়াল ফেয়ার প্লে এর বেড়জাল থেকে বাঁচার জন্য। ম্যানচেস্টার ইউনাইটেড সে জায়গায় ২৫ মিলিয়ন পাউন্ডের একটা প্রস্তাব পাঠিয়েছে বলে শোনা যাচ্ছে। ম্যানচেস্টার ইউনাইটেড ছাড়তে পারেন বেলজিয়ান মিডফিল্ডার মারুয়ান ফালাইনি। নতুন চুক্তির ব্যাপারে এখনো ইউনাইটেডের সাথে সম্মত হতে পারেননি তিনি।\nওয়েস্ট ব্রমউইচ অ্যালবিওন : স্টোক সিটিতে নতুন রাইটব্যাক আসার কারণে দলে সাবেক ইংলিশ জাতীয় দল ও লিভারপুলের রাইটব্যাক গ্লেন জনসনের জায়গা অনিশ্চিত হয়ে পড়েছে, এদিকে স্টোকের সাথে তাঁর চুক্তিও শেষ হয়ে আসছে – চুক্তির বাকী আছে আর মাত্র ৬ মাস। এই শীতকালীন দলবদল এ তাই জনসনের স্টোক সিটি ছাড়ার সম্ভাবনা সর্বাধিক। জনসনের ব্যাপারে সবচাইতে বেশী আগ্রহ দেখিয়েছে আরেক ইংলিশ ক্লাব ওয়েস্টব্রম। আগ্রহী লেস্টার সিটিও।\nওয়েস্টহ্যাম ইউনাইটেড : বেলজিয়ান ক্লাব আন্ডারলেখটের সেন্ট্রাল মিডফিল্ডার লিয়ান্ডার ডেনডোনকারকে দলে আনতে পারে ওয়েস্ট হ্যাম। ডেনডোনকারকে বিক্রি করার জন্য ২২ মিলিয়ন পাউন্ড চাইছে আন্ডারলেখট। পর্তুগিজ ক্লাব স্পোর্টিং লিসবনের সেন্ট্রাল মিডফিল্ডার রবার্তো বাত্তালিয়াকেও দলে চাইছে তারা, বাত্তালিয়ার জন্য আগ্রহী ওয়েস্ট ব্রমও।\nস্টোক সিটি : তুর্কি ক্লাব গালাতাসাইয়ের মিডফিল্ডার বাদু এনদিয়াইয়ে কে দলে চাচ্ছে স্টোক সিটি।\nসাউদাম্পটন : লিভারপুলের ইংলিশ স্ট্রাইকার ড্যানিয়েল স্টারিজকে দলে চাচ্ছে সাউদাম্পটন, আগ্রহী ওয়েস্টহ্যামও।\nহাডার্সফিল্ড টাউন : নরউইচ সিটির ইংলিশ মিডফিল্ডার অ্যালেক্স প্রিচার্ড কে দলে টানতে চাচ্ছে ইংলিশ লিগের পুঁচকে দলটি। ৫ মিলিয়ন পাউন্ডের একটা প্রস্তাব এরই মধ্যে নাকচ করে দিয়েছে নরউইচ সিটি, আবার নতুন একটা প্রস্তাব আবারও দিতে পারে তারা।\nরিয়াল মাদ্রিদ : অ্যাথলেটিক বিলবাওয়ের স্প্যানিশ গোলরক্ষক কেপা আরিজাবালাগাকে দলে চায় রিয়াল মাদ্রিদ, এ খবর বহু পুরনো। কিন্তু বর্তমানে পায়ের ইনজুরিতে পড়া এই গোলরক্ষকের সারতে লাগবে অপারেশান। তাই অপারেশান করে তাঁর সুস্থ হওয়া পর্যন্ত রিয়াল মাদ্রিদ তাঁকে দলে আনবেনা – এরকমটা শোনা যাচ্ছে।\nএএস রোমা : ম্যানচেস্টার ইউনাইটেডের ইতালিয়ান রাইটব্যাক মাত্তেও দারমিয়ানকে দলে চাচ্ছে ইতালিয়ান ক্লাব এএস রোমা। আর দল ছেড়ে যাচ্ছেন ব্রাজিলিয়ান রাইটব্যাক ব্রুনো পেরেস।\nবরুশিয়া ডর্টমুন্ড : ম্যানচেস্টার ইউনাইটেডের আর্মেনিয়ান অ্যাটাকিং মিডফিল্ডার হেনরিক মিখিতারিয়ানকে দলে আনতে চাচ্ছে ডর্টমুন্ড।\nশালকে ০৪ : জার্মান স্ট্রাইকার মার্ক উথ কে হফেনহেইম থেকে দলে এনেছে শালকে ০৪।\nআইনট্র্যাখট ফ্র্যাঙ্কফুর্ট : পিএসজি থেকে নিজেদের সাবেক গোলরক্ষক কেভিন ট্র্যাপকে আবারও আনতে চাচ্ছে জার্মান ক্লাবটি, যদিও অর্থনৈতিকভাবে চুক্তিটা হওয়া সেরকম সম্ভব না।\nতুর্কি ক্লাব আন্তালিয়োস্পোরের ফরাসী মিডফিল্ডার সামির নাসরিকে দলে চাচ্ছে পর্তুগিজ ক্লাব স্পোর্টিং লিসবন। কিন্তু নাসরির অধিক বেতনের কারণে শেষে তাঁকে দলে নাও নিতে পারে তারা। নাসরির প্রতি আগ্রহী মেক্সিকান ক্লাব টিগ্রেসও। স্পোর্টিং লিসবন দলে একজন স্ট্রাইকারকেও চাইছে, সেক্ষেত্রে তাদের পছন্দ এভারটনের স্প্যানিশ স্ট্রাইকার সান্দ্রো রামিরেজ।\nআরেক পর্তুগিজ ক্লাব বেনফিকা ইতালিয়ান ক্লাব এএস রোমা থেকে ব্রাজিলিয়ান রাইটব্যাক ব্রুনো পেরেসকে দলে নেওয়ার ব্যাপারে অনেকদূর এগিয়েছে। হেবেই চায়না ফরচুনের ফরাসী উইঙ্গার গায়েল কাকুতাকেও দলে আনতে চাচ্ছে তারা।\n৭২ মিলিয়ন ইউরোর বিনিময়ে জার্মান ক্লাব বরুশিয়া ডর্টমুন্ড থেকে চাইনিজ ক্লাব গুয়াংঝু এভারগ্রান্ডেতে যোগ দিতে পারেন স্ট্রাইকার পিয়েরে এমেরিক অবামেয়াং।\nলেস্টার সিটির নাইজেরিয়ান স্ট্রাইকার কেলেচি ইয়েহেনাচোকে দলে চাইছে তুর্কি ক্লাব বেসিকতাস।\nএসি মিলানের পর্তুগিজ স্ট্রাইকার আন্দ্রে সিলভাকে পাওয়ার জন্য ৩২.৫ মিলিয়ন পাউন্ডের প্রস্তাব দিয়েছে চ্যাম্পিয়নশিপের ক্লাব উলভারহ্যাম্পটন। এসি মিলান বাতিল করে দিয়েছে সেটা। প্রস্তাব আরও বাড়াতে পারে উল্ভস।\nরস বার্কলি : এভারটনের এই মিডফিল্ডারকেই কি দরকার ছিল চেলসির?


শিক্ষার্থীদের নতুন উদ্ভাবন গাঁজার কেক! - Eye News BD\nপ্রকাশ ০৬/০৬/২০২১ ০৪:৫০পি এম\nশিক্ষার্থীদের নতুন উদ্ভাবন গাঁজার কেক!\nএমন বিপদজনক মাদক দেশে এসে গেছে; মেধাবী শিক্ষার্থী দা দিয়ে নিজের গলা নিজে কোপ দিয়ে কেটে ফেলতে পারে! অথচ মাদক নিয়ন্ত্রণ অধিদপ্তর কিছুই জানতো না? যে নিজেকে কুপিয়ে হত্যা করতে পারে, সে নিজ পরিবারের জন্য, তথা শত মানুষের জন্য হুমকি। অবশ্য বাংলাদেশে মাদকাসক্তির সমস্যা যত প্রকট, সমাধানে জাতীয় উদ্যোগ সে তুলনায় একেবারেই কম। ঢাকা বিশ্ববিদ্যালয়ের তথ্য বিজ্ঞান ও গ্রন্থাগার ব্যবস্থাপনা বিভাগের ছাত্র হাফিজুর রহমানের মৃত্যুর আগে অনেকে শুনেইনি লাইসার্জিক অ্যাসিড ডাইথ্যালামাইড (এলএসডি) নামক নেশাও আছে! ফেসবুকে গ্রুপ ও আইডি খুলে পশ্চিমের ভয়ঙ্কর এ মাদকের বিকিকিনি চলছে বাংলাদেশে, যা এতদিন আইন প্রয়োগকারী সংস্থার ধারণার বাইরে ছিল বলে, ছিল নজরেরও বাইরে। একজন মেধাবী, উচ্ছল, প্রাণবন্ত ছাত্রের এরকম অকাল পরিণতি কিছুতেই মেনে নেয়ার মতো নয়। ছেলেটার বেশভূষা দেখলে বোঝার উপায় নেই, সে মাদকাসক্ত হতে পারে। এ যেন তরতাজা এক সপ্নকে, নেশা নামক জীবনবিধ্বংসি ভাইরাস, টগবগে রক্তের শ্রোত বইয়ে নিজকে নিজে মেরে ফেললো! অসহনীয় কষ্ট হচ্ছে ওই মায়ের জন্য যে তার ছেলেকে এ অবস্থায় দেখলো। কষ্ট হচ্ছে সেই বাবার জন্য যার কাঁধে সন্তানের লাশ! মাদকের শিকার হয়ে একজন মা তার সন্তান হারিয়েছেন; যে কোনো মায়ের জন্য এর চেয়ে কষ্টের কিছু নেই।\nনা জানি কতো স্বপ্ন বুকে লালন করেছিলো হাফিজের মা-বাবা। ছেলে-মেয়েগুলোও পর্বতসম স্বপ্ন বুকে লালন করে বিশ্ববিদ্যালয়ে ভর্তি হয়ে থাকে। যে কোনোভাবেই হোক, মাদকাসক্ত হয়ে সে প্রতিভার মৃত্যুতে মা-বাবার বুকের আগুন ও হাহাকার পৃথিবীর সাগর-মহাসাগরের সমস্ত পানি ঢেলেও নেভানো যাবে কী? দুঃখজনক ও ভয়াবহ উদ্বেগের সংবাদ হলেও সত্যি- হেরোইন, ফেনসিডিল, কোকেন, আফিম, পিয়োট, মারিজুয়ানা, খাট, আইস, এনপিএস, ইয়াবার পর এলএসডি নামের ভয়ংকর মরণনেশা এসে গেছে বাংলাদেশেও। বিশেষজ্ঞরা এলএসডিকে দানবের সঙ্গে তুলনা করছেন।\nতারা বলছেন, এই মাদক স্বাস্থ্যের জন্য ভয়ংকর ক্ষতিকর। এলএসডি সেবনকারীর মধ্যে আত্মহনন অথবা অন্যকে নিষ্ঠুরভাবে হত্যা করার প্রবণতা প্রবল হয়ে ওঠে। এলএসডি সেবনকারীর মনে অলীক মায়াজাল বিস্তার করে বলে এর অন্য নাম ‘হ্যালুসিনোজিক ড্রাগ’। কখনো কখনো ‘হ্যালুসিনেট’ বা অলীক বস্তু প্রত্যক্ষ করা ছাড়াও মতিভ্রম হয়ে উদ্ভট কিছু অস্তিত্বে বিশ্বাস ও সেবনকারীর মধ্যে ভীতিকর অনুভ‚তি তৈরি করে। এ ধরনের মাদকের প্রভাবে সাধারণত মানুষ নিজের আশপাশের বাস্তবতাকে ভিন্নভাবে অনুভব করে এবং কখনো কখনো অলীক বস্তু প্রত্যক্ষ করে। আবার কেউ বলেন, ভয়াবহতার বিচারে এলএসডি হলো ‘লাস্ট স্টেজ অব ড্রাগ’। অর্থাৎ, মাদক নেশার অন্তিম পর্বে পৌঁছে গেছে বাংলাদেশের মাদকসেবীরা। বলা বাহুল্য এ অবস্থা দেশের তরুণ সমাজের চরম সর্বনাশের ইঙ্গিত দেয়। এই ভয়ংকর মাদক সেবনে এতটাই বিভ্রম তৈরি হয় যে, সেবনকারী নিজেকে প্রচণ্ড শক্তিশালী মনে করে। কিছুতেই কিছু হবে না, এমন বেপরোয়া মনোভাব থেকে সেবনকারী হয়ে ওঠে আত্মঘাতী। এক ধরনের কাল্পনিক বিভ্রম ঘটার সাথে সেবনকারী আক্রমণাত্মক হয়ে ওঠে।\nসেবনকারী নিজেকে অনেক শক্তিশালী ভাবে। এটি সেবনের পর মনে হয় ট্রেনকে তারা ধাক্কা দিয়ে ফেলে দিতে পারবে। অনেকের অতীত স্মৃতি জেগে ওঠে। বাঙালি কথাসাহিত্যিকদের মধ্যে অন্যতম জনপ্রিয় ঔপন্যাসিক, ছোটগল্পকার, নাট্যকার, গীতিকার ও চলচ্চিত্র নির্মাতা হুমায়ূন আহমেদ তার শৈশব ও কিশোরকালের বর্ণনা সম্বলিত আত্মজীবনীমূলক বই ‘আমার ছেলেবেলা’য় মজা করে লিখেছিলেন, এল‌এসডি গ্রহণে নাকি মাতৃগর্ভে থাকাকালীন কথাও মনে পড়ে। এলএসডি ইউরোপ আমেরিকার অভিভাবকদের কাছে এক মূর্তিমান আতঙ্ক। এ মাদক মানবদেহের সাধারণ চিন্তা ও অনুভূতিকে পাল্টে দেয়। মাদক গ্রহণকারীর ভেতরে অলীক বা কাল্পনিক ভাবনা বা অনুভবের সৃষ্টি করে। মাদকটি গ্রহণের পর সেবীরা মনে মনে ভাবতে থাকেন, যেন আকাশে উড়ছেন! মনোরোগ বিশেষজ্ঞরা বলেন, এলএসডি মানুষকে দানব করে তোলে। মানুষের মস্তিস্কে রাসায়নিক পদার্থ বাড়িয়ে দেয়। এ কারণে হ্যালুসিনেশন হয় ভয়াবহভাবে। সেবনকারী বহুতল ভবনের ছাদে থাকলে সে ছাদ আর নিচের মাটি সমান দেখবে। এছাড়া এমন দৃশ্য দেখে, যা বাস্তবে নেই। কাল্পনিক জগতে বাস করে।\nবাস্তবতা বিন্দুমাত্র কাজ করে না সেবনকারীর মধ্যে। কখনো সেবনকারী যেটি দেখছে মূল বস্ত্রটি আসলে সেটা নয়। যেমন, সামনে একটি রশি পরে আছে কিংবা ঝুলে আছে, কিন্তু সেটাকে সাপ ভাববে এবং চোখে সাপ দেখবে। এ মাদক গ্রহণে হ্যালুসিনেশন যদি কোন কোন ব্যাক্তির জীবনে দীর্ঘায়িত হয়, তাহলে প্রথমত মানসিক রোগী থেকে পাগল হয়ে যেতে পারে। তরুণদের জন্য শিক্ষণীয় হলো, হাফিজের বাবা-মায়ের মতো এরকম পরিস্থিতিতে যেনো কেউ কারো পিতা-মাতাকে না ফেলেন। আজ হাফিজতো ভিকটিম। তার জীবনের প্রতিটা অধ্যায় সবার জানার প্রয়োজন। হাফিজ কীভাবে ‘আত্মনিয়ন্ত্রণহীন’ মাদকাসক্ত হয়ে উঠলো সেটাই এই মুহুর্তে সবচেয়ে গুরুত্বপূর্ণ।\nহাফিজ কোন জনবিচ্ছিন্ন প্রক্রিয়ায় গড়ে উঠা অপরাধী নয়। সে আমাদেরই কারও না কারও ঘরের ছেলে। পুলিশের তদন্তে যে এলএসডির কথা জানা গেছে, তার প্রভাব কতটা সর্বগ্রাসী হতে পারে হাফিজের ঘটনা তার উদাহরণ। ব্যক্তির বেড়ে উঠার প্রক্রিয়ার পেছনে মানুষের আচার-আচরণ পরিবর্তন হয়ে থাকে। এজন্য বলা হয়, ‘সৎ সঙ্গে স্বর্গবাস, অসৎ সঙ্গে সর্বনাশ।’ কীভাবে একজন মেধাবী, উচ্ছল, প্রাণবন্ত ছাত্রের এরকম অকাল পরিনতি, সেটা তরুণ সমাজের জানা উচিত। মনে রাখতে হবে, কেউ অপরাধী হয়ে জন্মায় না। আর একটা নির্দিষ্ট বয়সে যদি নিজেকে সংযত করা যায় তবে আশা করা যায়, অনেক তরুণ এভাবে ঝড়ে পরবেনা, নিজের গলায় নিজে গা দিয়ে কোপ মারবে না। আমাদের দেশে ইন্টারমিডিয়েট পর্যন্ত বেশীরভাগ ছেলেমেয়েরাই তাদের অভিভাবকের নিয়ন্ত্রণে থাকে। কিন্তু ভার্সিটিতে ভর্তি হওয়ার পর প্রায় সকল ছাত্রছাত্রী অপার স্বাধীনতা ভোগ করে। আর এই অপার স্বাধীনতাই অনেকের জন্য কাল হয়ে দাঁড়ায়।\nএজন্য তরুণদের নেশাখোর সহপাঠীদের এড়িয়ে চলতে হবে। নইলে হাফিজের মতো মা-বাবাকে শোক ও লজ্জার সাগরে ভাসিয়ে হারিয়ে যেতে হবে। যারা নেশাগ্রস্ত তাদের পরিণতি করুণই হয়ে থাকে। হাফিজ হয়তো আগেই চলে গেছে। বেঁচে থাকলেও নেশাগ্রস্তরা পরিবারের জন্য বোঝা ও সমাজকে কলুষিত করে থাকে। ১৯৩৮ সালে সুইস রসায়নবিদ আলবার্ট হফম্যান প্যারাসাইটিক ফাঙ্গাস নিয়ে কাজ করতে গিয়ে এলএসডি আবিষ্কার করেন। এই অ্যাসিড বিভিন্ন দানাদার শস্যে থাকা এরগোট ছত্রাকে পাওয়া যায়।\nআবিষ্কারের প্রথমদিকে এলএসডি ওষুধ হিসেবে ব্যবহার হতো। তবে ওষুধটি মস্তিষ্কের ক্ষতি করে বলে ১৯৬৮ সালে বিশ্বব্যাপী এলএসডি নিষিদ্ধ করা হয়। এটি এতই শক্তিশালী যে, এর ডোজগুলো সাধারণত মাইক্রোগ্রাম হিসেবে নেওয়া হয়। এটি স্বচ্ছ, গন্ধহীন একটি পদার্থ। যা পাউডার, তরল, ট্যাবলেট বা ক্যাপসুলের আকারে পাওয়া যায়। এলএসডিকে ‘সাইকাডেলিক’ মাদক হিসেবে চিহ্নিত করা হয়। ঢাকা মেট্রোপলিটন পুলিশের অতিরিক্ত কমিশনার (ডিবি) এ কে এম হাফিজ আক্তার গণমাধ্যমকে বলেন, ‘এলএসডি নামের এই মাদক উচ্চবিত্তদের জন্য।\nদাম বিবেচনা করলে এটি সাধারণত উচ্চবিত্তের মাদক, কারণ প্রতি বøট বিক্রি হতো তিন থেকে পাঁচ হাজার টাকায়। বিশেষ করে কলেজ ও বিশ্ববিদ্যালয়ের শিক্ষার্থী পর্যায়ে ক্রেতার তথ্য পাওয়া যাচ্ছে। এটি নেদারল্যান্ডস থেকে দেশে আনা হয়। সামাজিক যোগাযোগ মাধ্যম ফেসবুকে দুটি পেজের মাধ্যমে এ মাদকের ব্যবসা পরিচালনা করা হতো। বর্তমান সময়ে এ মাদকের বেশির ভাগ গ্রাহকই বিশ্ববিদ্যালয়ের শিক্ষার্থীরা।’ যেখান থেকে লেখাপড়া শেষ করে দেশের প্রথম স্থানের নাগরিক হবে, যাকে সবাই স্যালুট দিবে। অথচ সে বিশ্ববিদ্যালয়ের মতো দেশের সর্বোচ্চ বিদ্যাপিঠের শিক্ষার্থীরা যখন এলএসডি, ফেনসিডিল, ইয়াবাসহ অন্যান্য মাদক সেবনে জরিয়ে পরবে।\nতাহলে এ জাতি কীভাবে উন্নতীর শিখরে পৌঁছবে? বিশ্বের অন্যান্য দেশের বিশ্ববিদ্যালয়গুলো বরাবরই গবেষণায় ব্যাপক উন্নয়ন সাধন করলেও বাংলাদেশের বিশ্ববিদ্যালয়গুলো মাদক, সন্ত্রাসী, ক্যাডার, মারামারি ইত্যাদি সূচকে ঈর্ষণীয় সাফল্য রয়েছে! শিক্ষার্থীরা ইয়াবা, এলএসডি নিয়ে ব্যস্ত থাকলে তাদের দ্বারা কোনো আবিষ্কার, উদ্যোক্তা বা উদ্ভাবন আশা করা যায় কী? বরং যা হচ্ছে তা হলো, মাদকের উদ্যোক্তা! যার প্রমাণ, আটককৃত সাদমান জিজ্ঞাসাবাদে জানান, ‘বেটার ব্রাওয়ারি অ্যান্ড বিওয়ন্ড’ নামে একটি ফেসবুক গ্রæপ পরিচালনা করতো সে। যার সদস্য সংখ্যা প্রায় ১ হাজার। সাদমান, আসহাব ও আদিব এই তিনজন মিলে ফেসবুক গ্রæপের মাধ্যমে এলএসডি বিক্রি করতো। এগুলোর মাধ্যমে তারা এলএসডি ও গাঁজার নির্যাস দিয়ে তৈরি এক ধরণের ‘গাঁজার কেক’ তৈরি করতো। এই ‘গাঁজার কেক’ নতুন উদ্ভাবন বলে দাবি তাদের। এই হলো অবস্থা! বিশ্ববিদ্যালয়ের শিক্ষার্থীদের দ্বারা নতুন উদ্ভাবন হলো কথিত ‘গাঁজার কেক’। এছাড়া বেশিরভাগ মেধাবী ছাত্রছাত্রীর জীবন শেষ হয়ে যায় রাজনীতি নামক কালো থাবায়। ইতিমধ্যে এলএসডি বিক্রির সঙ্গে জড়িত থাকার অভিযোগে বেসরকারি বিশ্ববিদ্যালয়ের তিন ছাত্রকে গ্রেপ্তার করেছে ডিবি।\nতারা হলেন নর্থ সাউথ বিশ্ববিদ্যালয়ের বিবিএর ছাত্র সাদমান সাকিব (রূপল) ও আসহাব ওয়াদুদ (তুর্জ) এবং ইন্ডিপেন্ডেন্ট ইউনিভার্সিটির ছাত্র আদিব আশরাফ। এরমধ্যে সাদমান সাকিব (রূপল) ঢাকা বিশ্ববিদ্যালয়ের আইবিএ’র বহিষ্কৃত ছাত্র। বর্তমানে তিনি নর্থ সাউথ বিশ্ববিদ্যালয়ে বিবিএ (শেষ বর্ষ) পড়ছেন। সা¤প্রতিক বছরগুলোতে দেশে ইয়াবা ছড়িয়ে পড়ার খবর বেশ আলোচিত ছিলো। দেশে ইয়াবার প্রবেশ ঠেকাতে সরকার মাদকবিরোধী অভিযান চালিয়েছিল। সরকারের মাদকবিরোধী অভিযান অল্পকিছু বিতর্কিত ঘটনা ছাড়া প্রশংসা পেয়েছিল। নতুন ভয়ংকর এই মাদক যাতে বিস্তার লাভ করতে না পারে, সে জন্য প্রশাসন, ছাত্র, শিক্ষক, অভিভাবকসহ সবাইকে সচেতন হতে হবে। সবাইকে মাদকের ব্যাপারে সচেতন থাকতে হবে, নাহলে মেধাবীরা মাদকের মাধ্যমে নিজের জীবন শেষ করার সঙ্গে সঙ্গে নিজের পরিবার ও সমাজকেও ধ্বংস করবে।


আয় নিয়ে বাগ্‌যুদ্ধে খালেক-মঞ্জু আয় নিয়ে বাগ্‌যুদ্ধে খালেক-মঞ্জু – German Bangla News 24\nএ বিষয়ে রিটার্নিং কর্মকর্তা মো. ইউনুচ আলী সোমবার বলেছিলেন, মনোনয়নপত্র যাচাই-বাছাইয়ের সময় উপস্থিত সব প্রার্থী ও তাঁদের এজেন্টরা কোনো আপত্তি দেননি। ফলে আমরা মনোনয়নপত্র বৈধ ঘোষণা করেছি।\nএ প্রসঙ্গে জানতে চাইলে তালুকদার আবদুল খালেক বলেন, ‘বিএনপির পক্ষ থেকে আমার নামে যেসব অভিযোগ করা হয়েছে, সেগুলো সবই মিথ্যা। আমার হলফনামায় কোনো মিথ্যা তথ্য দেওয়া হয়নি। শুধু মিথ্যা তথ্য দিয়ে তারা কেন আমার বিরুদ্ধে রিটার্নিং কর্মকর্তার কাছে অভিযোগ করল? তাঁর নিজের হলফনামায় দেওয়া তথ্যেরও সমস্যা আছে।’\nএ প্রসঙ্গে নজরুল ইসলাম মঞ্জু বলেন, ‘তালুকদার সাহেবের হলফনামার বিষয়ে আমরা যে অভিযোগ করেছি, ওই সব তথ্য আমাদের কাছে এসেছে। এখন তাঁরা সেটা ভুল প্রমাণ করুন। আমার হলফনামা নিয়ে যা বলা হচ্ছে, সেগুলোর কোনো ভিত্তি নেই। আমার নিজের কোনো সম্পদ নেই। শুধু শুধু চরিত্রহননের চেষ্টা কেন?’


Betamil N in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Betamil N-er byabohar, dose, parshoprotikriya, upokar, bikriya abong sotorkobarta\nBetamil N in Bengali\nBetamil N के प्रमुख फायदे\nBetamil N के साइड इफ़ेक्ट\nBetamil N মূল্য এবং প্যাক সাইজ । - Betamil N Price and Pack Size in Bengali - Betamil N Mulyo abong pack size\nBetamil N 0.05%/0.5% Cream दवा खरीदें\nBetamil N की जानकारी\nBetamil N উপকারিতা এবং ব্যবহার ।- Betamil N Benefits & Uses in Bengali- Betamil N upokarita abong byabohar\nBetamil N ডোজ এবং ব্যবহারের নিয়ম ।- Betamil N Dosage & How to Take in Bengali - Betamil N dose abong byaboharer niyom\nBetamil N পার্শ্বপ্রতিক্রিয়া- Betamil N Side Effects in Bengali- Betamil N parshoprotikriya\nBetamil N সংশ্লিষ্ট সতর্কবার্তা- Betamil N Related Warnings in Bengali- Betamil N sonsholisto sotorkobarta\nঅন্য ওষুধের সঙ্গে Betamil N -এর মারাত্মক বিক্রিয়া।- Severe Interaction of Betamil N with Other Drugs in Bengali- onno osudher songe Betamil N-er marattok bikriya\nBetamil N কনট্রাইনডিকেশন- Betamil N Contraindications in Bengali- Betamil N kontraindication\nBetamil N সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Betamil N in Bengali- Betamil N somporkito praysho gigyasha prosnaboli\nBetamil N খাদ্য এবং অ্যালকোহলের সঙ্গে Betamil N -এর বিক্রিয়া।- Betamil N Interactions with Food and Alcohol in Bengali- khaddo abong alchoholer songe Betamil N-er bikriya\nBetamil N উপকারিতা এবং ব্যবহার । - Betamil N Benefits & Uses in Bengali - Betamil N upokarita abong byabohar\nনিম্নলিখিত বিষয়গুলি চিকিৎসার জন্য Betamil N ।\nBetamil N ডোজ এবং ব্যবহারের নিয়ম । - Betamil N Dosage & How to Take in Bengali - Betamil N dose abong byaboharer niyom\nBetamil N এর উপাদানগুলি - Betamil N Active Ingredients in Bengali - Betamil N-er upodanguli\nBetamil N পার্শ্বপ্রতিক্রিয়া - Betamil N Side Effects in Bengali - Betamil N parshoprotikriya\nযখন Betamil N ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nBetamil N সংশ্লিষ্ট সতর্কবার্তা - Betamil N Related Warnings in Bengali - Betamil N sonsholisto sotorkobarta\nগর্ভবতী মহিলাদের জন্য Betamil N কি নিরাপদ?\nপ্রসূতিরা বহুবিধ অসুবিধা ভোগ করছেন। সুতরাং চিকিৎসকের পরামর্শ ছাড়া Betamil N খাবেন না।\nবুকের দুধ খাওয়ানোর সময় কি Betamil N নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Betamil N এর সামান্য পার্শ্বপ্রতিক্রিয়া অনুভব করতে পারেন। তাহলে তা নেওয়া বন্ধ করুন যতক্ষণ না চিকিৎসকের, সঙ্গে কথা বলছেন। তিনি যা বলেন,সেই মোতাবেক কাজ করুন।\nকিডনির (বৃক্ক) ওপর Betamil N-এর প্রভাব কী?\nBetamil N -এর কারণে খুব অল্প সময়েই বৃক্ক আক্রান্ত হয়।\nলিভারের (যকৃত) ওপর Betamil N-এর প্রভাব কী?\nযকৃৎ-এর ক্ষতি হওয়ার আশঙ্কা নেই বলেই Betamil N নিতে পারেন।\nহার্টের (হৃদপিণ্ড) ওপর Betamil N-এর প্রভাব কী?\nহৃদয়-এর ক্ষতি হওয়ার আশঙ্কা নেই বলেই Betamil N নিতে পারেন।\nঅন্য ওষুধের সঙ্গে Betamil N -এর মারাত্মক বিক্রিয়া। - Severe Interaction of Betamil N with Other Drugs in Bengali - onno osudher songe Betamil N-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Betamil N একযোগে নেওয়া উচিত নয়।\nBetamil N কনট্রাইনডিকেশন - Betamil N Contraindications in Bengali - Betamil N kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Betamil N নেবেন না।\nBetamil N সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Betamil N in Bengali - Betamil N somporkito praysho gigyasha prosnaboli\nএই Betamil N কি অভ্যাস বা আসক্তি হয়ে ওঠে?\nনা, Betamil N-এ আসক্ত হওয়ার সুযোগ নেই।\nনা, এমন কিছু করবেন না যা Betamil N খাওয়ার পর আপনার মস্তিষ্ক সক্রিয় বা চাঙা রাখে।\nহ্যাঁ, তবে চিকিৎসকের সঙ্গে পরামর্শ করে তবে Betamil N খাবেন।\nমানসিক অসুস্থতা সারাতে Betamil N কার্যকরী হয় না।\nBetamil N খাদ্য এবং অ্যালকোহলের সঙ্গে Betamil N -এর বিক্রিয়া। - Betamil N Interactions with Food and Alcohol in Bengali - khaddo abong alchoholer songe Betamil N-er bikriya\nখাদ্যের সঙ্গে Betamil N -এর বিক্রিয়া ।\nখাদ্যের সঙ্গে Betamil N নিলে শরীরের ক্ষতি হয় না।\nআলকোহল এবং Betamil N -এর বিক্রিয়া।\nBetamil N এর সঙ্গে অ্যালকোহল গ্রহণের কারণে কী প্রতিক্রিয়া দেখা দিতে পারে তার তথ্য পাওয়া যায়নি কারণ এই বিষয়ে গবেষণা হয়নি।\nBetamil N -এর পরিবর্ত - Substitutes for Betamil N in Bengali\nBetamil N के लिए सारे विकल्प देखें\nআপনি বা আপনার পরিবারে কি কেউ Betamil N নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Betamil N ব্যবহার করেছেন?\nআপনি Betamil N এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Betamil N সেবন করেন?\nআপনি কোন সময়ে Betamil N সেবন করেন?


৫৪ নদীর পানিবণ্টনে গ্রহণযোগ্য বিধি খুঁজছে দুই দেশ – Dainik Amader Shomoy\n২৮ ফেব্রুয়ারি ২০২০ ১৫:১৪\n৫৪ নদীর পানিবণ্টনে গ্রহণযোগ্য বিধি খুঁজছে দুই দেশ\n২১ আগস্ট ২০১৯ ০০:০০ | আপডেট: ২১ আগস্ট ২০১৯ ০১:৩১\nতিস্তা নদীর পানিবণ্টন নিয়ে বিদ্যমান সমস্যা সমাধানে ভারত প্রতিশ্রুতিবদ্ধ বলে জানিয়েছেন বাংলাদেশে সফররত ভারতের পররাষ্ট্রমন্ত্রী ড. এস জয়শঙ্কর। দীর্ঘদিন ধরে ঝুলে থাকা তিস্তার পানিবণ্টন সমস্যার সমাধান সম্পর্কে ড. জয়শঙ্কর বলেন, আমাদের একটি অবস্থান আছে, আপনারা সবাই তা জানেন। এ অবস্থানে আমাদের একটি প্রতিশ্রুতি আছে এবং এ বিষয়ে কোনো পরিবর্তন নেই। আমাদের ৫৪ অভিন্ন নদীর পানিবণ্টনে পারস্পরিকভাবে গ্রহণযোগ্য বিধি খুঁজে পেতে অগ্রগতির অপেক্ষায় আছি আমরা। গতকাল মঙ্গলবার রাষ্ট্রীয় অতিথি ভবন যমুনায় পররাষ্ট্রমন্ত্রী ড. একে আবদুল মোমেনের সঙ্গে দ্বিপক্ষীয় বৈঠক শেষে ড. জয়শঙ্কর এসব কথা বলেন।\nরোহিঙ্গা সমস্যা নিয়ে এক প্রশ্নের জবাবে ভারতের পররাষ্ট্রমন্ত্রী বলেন, তাদের নিজেদের ভূমি রাখাইন রাজ্যে নিরাপদ, দ্রুত ও টেকসই প্রত্যাবাসন বাংলাদেশ, মিয়ানমার ও ভারতের জাতীয় স্বার্থের বিষয়। রোহিঙ্গাদের তাদের নিজ দেশে নিরাপদ, দ্রুত ও টেকসই প্রত্যাবাসনের ব্যাপারে আমরা একমত। বাংলাদেশ থেকে এ বাস্তুচ্যুত রোহিঙ্গাদের তাদের নিজ ভূমিতে ফিরে যেতে এবং রাখাইন রাজ্যের আর্থসামাজিক অবস্থার উন্নয়নে আমরা সব ধরনের সহায়তা দিতে প্রস্তুত আছি।\nড. জয়শঙ্কর বলেন, ভারতের পররাষ্ট্রমন্ত্রী হিসেবে এটা আমার প্রথম ঢাকা সফর। বাংলাদেশের সঙ্গে আমাদের অংশীদারত্ব; প্রতিবেশী দেশগুলোও যে পাশাপাশি একসঙ্গে মিলেমিশে থাকতে পারে তার উদাহরণ। আমাদের প্রধানমন্ত্রী নরেন্দ্র মোদি দক্ষিণ এশিয়ায় রোল মডেল হিসেবে এ অংশীদারত্বকে টিকিয়ে রাখতে চান। আমরা বাংলাদেশের শীর্ষস্থানীয় উন্নয়ন অংশীদার হিসেবে গর্ব বোধ করি। নিকটতম প্রতিবেশী হিসেবে আমরা বাংলাদেশের উন্নয়ন কার্যক্রম বাস্তবায়নে সম্ভাব্য সব ধরনের সহায়তার প্রস্তাব দিচ্ছি।\nসম্পর্কের বর্তমান সময়কে ‘সোনালি অধ্যায়’ আখ্যায়িত করে তিনি বলেন, বাংলাদেশ ও ভারতের মধ্যকার অংশীদারত্ব যদি বৃদ্ধি পায় তা হলে দুই দেশই পারস্পরিকভাবে উপকৃত হবে। দুই দেশের খুব গুরুত্বপূর্ণ অভিন্ন ইতিহাস রয়েছে এবং তারা জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী ও বাংলাদেশের স্বাধীনতার ৫০তম বার্ষিকী উদযাপনে অংশ নেওয়ার অপেক্ষায় আছেন।\nঅপরাধ, চরমপন্থা ও সন্ত্রাসী গোষ্ঠীগুলোর বিরুদ্ধে উন্নত অংশীদারত্ব দুদেশের জনগণের জন্য নিরাপত্তার ক্ষেত্রে সরাসরি উপকার বয়ে আনবে বলেও উল্লেখ করেন ভারতীয় পররাষ্ট্রমন্ত্রী। যোগাযোগ খাত নিয়ে তিনি বলেন, এ খাতের সব সম্ভাবনা বাস্তবায়নে দুদেশের অংশীদারত্বকে বর্ধিত করা হবে। সরকারি ও বেসরকারি খাতে অংশীদারত্বসহ আমাদের জ্বালানি ভাগাভাগির অনেক প্রকল্প আছে, যা নিয়ে আমরা আলোচনা করছি। বাণিজ্য নিয়ে জয়শঙ্কর বলেন, বাংলাদেশের অর্থনীতি বিকশিত ও পরিপক্ব হওয়ায় তারা অর্থনৈতিক অংশীদারত্বের পরবর্তী স্তরে পৌঁছাতে প্রস্তুত।\nপরে পররাষ্ট্রমন্ত্রী ড. একে আবদুুল মোমেন নিজ কার্যালয়ে সাংবাদিকদের বলেন, আমাদের মধ্যে খুব ভালো আলোচনা হয়েছে। বৈঠকে সব ইস্যু নিয়ে আলোচনা করেছি। বিগত কয়েক বছরে দুদেশের মধ্যে যেসব সমঝোতা হয়েছে তার বর্তমান অবস্থা নিয়েও আলোচনা হয়েছে। এ ছাড়া প্রধানমন্ত্রী শেখ হাসিনা ভারত সফরে গেলে কি কি বিষয় আলোচনা হবে, তার কিছুটা নিয়েও আলোচনা হয়েছে আজ।\nপররাষ্ট্রমন্ত্রী বলেন, সীমান্তে কাঁটাতারের বেড়া নির্মাণ ও সীমান্ত হত্যা নিয়েও আমরা কথা বলেছি। আমরা বলেছি, সীমান্তে এখনো মানুষ মরছে। ভারতের পররাষ্ট্রমন্ত্রী বলেছেন, এটি যেন না হয় সে বিষয়ে দেখবেন। তিস্তা চুক্তি বিষয়ে বলেছেন, ভারত সরকার প্রতিশ্রুতিবদ্ধ।\nএদিকে বিকালে গনভবনে প্রধানমন্ত্রী শেখ হাসিনার সঙ্গে সৌজন্য সাক্ষাৎ করেছেন ভারতের পররাষ্ট্রমন্ত্রী এস জয়শঙ্কর। সাক্ষাৎকালে অক্টোবরের প্রথম সপ্তাহে ভারত সফরের জন্য ভারতের প্রধানমন্ত্রী নরেন্দ্র মোদির আমন্ত্রণপত্র তিনি শেখ হাসিনার কাছে হস্তান্তর করেন। প্রধানমন্ত্রীর প্রেস সচিব ইহসানুল করিম সাংবাদিকদের এ তথ্য জানিয়েছেন। প্রেস সচিব বলেন, আমন্ত্রণপত্র পৌঁছে দেওয়ায় জয়শঙ্করকে ধন্যবাদ জানিয়েছেন প্রধানমন্ত্রী এবং ভারতের প্রধানমন্ত্রীকেও শুভেচ্ছা জানিয়েছেন তিনি। সৌজন্য সাক্ষাতে দুদেশের পারস্পরিক বিভিন্ন বিষয় নিয়ে আলোচনা হয়।\nপ্রধানমন্ত্রীর সঙ্গে এস জয়শঙ্করের সৌজন্য সাক্ষাতের সময় আরও উপস্থিত ছিলেন পররাষ্ট্রমন্ত্রী ড. একে আবদুল মোমেন, ভারতে নিযুক্ত বাংলাদেশের হাইকমিশনার সৈয়দ মোয়াজ্জেম আলী, বাংলাদেশে ভারতের হাইকমিশনার রীভা গাঙ্গুলী দাস, প্রধানমন্ত্রীর কার্যালয়ের সচিব সাজ্জাদুল হাসান।\nএর আগে সকালে ধানমন্ডি ৩২ নম্বরে বঙ্গবন্ধুর প্রতিকৃতিতে শ্রদ্ধা নিবেদন করেন ড. জয়শঙ্কর। সেখানে পররাষ্ট্র প্রতিমন্ত্রী মো. শাহরিয়ার আলম তাকে স্বাগত জানান। এ সময় জাদুঘরের প্রধান নির্বাহী মাশুরা হোসেন উপস্থিত ছিলেন। আজ সকালে এস জয়শঙ্করের ঢাকা ত্যাগ করার কথা রয়েছে।


মঙ্গলবার, ০৪ ডিসেম্বর, ২০১৮, ০১:৪৭:১৭ 15:27\nগাজী সালাহউদ্দিনঃ-শিক্ষা ব্যবস্থায় বিগত কয়েক বছর ধরে প্রাথমিক ও মাধ্যমিক পর্যায়ে রীতিমত হ-য-ব-র-ল অবস্থা বিরাজ করছে। শিক্ষা সংশ্লিষ্ট নীতিনির্ধারকরা ক’দিন পরপর শিক্ষা পদ্ধতি ও সিলেবাস পরিবর্তনসহ নানাবিধ অভিনব পরিবর্তনের মধ্য দিয়ে বলা যেতে পারে শিক্ষার্থীদের হয়রানি ও বিভ্রান্তির মধ্যে রেখেছে। পিইসি ও জেএসসি নামক পরীক্ষাগুলোর নামে কোমলমতি শিশু ও কিশোর শিক্ষার্থীদের ওপর চাপিয়ে দেয়া হয়েছে পাহাড়সম বোঝা। এই দুটি পরীক্ষার পড়ার চাপ শেষ হতে না হতেই শিক্ষার্থীদের ঘাড়ে নিঃশ্বাস ফেলে এসএসসি’র সিলেবাস ও শুরু থেকে নিতে হয় আরেকটি বড় পাবলিক পরীক্ষার প্রস্তুতি। এভাবে পড়ার চাপেই এসব শিক্ষার্থীদের শৈশব ও কৈশোর নুইয়ে পড়ছে। শিক্ষাজীবন শুরু হওয়ার পাঁচ থেকে দশ বছরের মাথায় তিন-তিনটি পরীক্ষা ও অতিরিক্ত পাঠের চাপের মধ্যে পড়তে হচ্ছে শিক্ষার্থীদের।\nপরীক্ষাগুলোতে উত্তীর্ণ হওয়া-ভাল রেজাল্ট করা অর্থ্যাৎ A+ পাওয়ার জন্য বেশির ভাগ শিক্ষার্থীদের ওপর তাদের অভিভাবকদের যেমন একটি চাপ থাকে, তেমনি বিদ্যালয় থেকেও প্রচন্ড চাপে রাখা হয় তাদের।\nA+ না পেলে ভবিষ্যতে ভাল কিছু করতে পারবে না; সন্তান A+ না পেলে অভিভাবক গর্ব করে রেজাল্টের কথা বলতে পারবে না, এমন মানসিক চাহিদার কারণে অভিভাবক তার সন্তানকে যেমন পড়া-লেখার জন্য প্রচন্ড চাপে রাখেন, তেমনি বিদ্যালয়ের সুনাম রক্ষায় শিক্ষার্থীরা ভাল রেজাল্ট করতে হবে, বেশি বেশি A+ গোল্ডেন A+ এবং বৃত্তি পেতে হবে; এ জন্য শিক্ষকরাও মরিয়া হয়ে উঠেন। এ দুই পক্ষের চাপে কোমলমতি শিক্ষার্থীরা পড়া-লেখা নামের পাহাড়সম বোঝা বহন করতে হচ্ছে পিইসি পরীক্ষা থেকেই।\nযার কারণে শিক্ষার্থীদের মধ্যে বড় ধরেেনর ক্লান্তি ও অবসাদ ভর করছে। এর বিরূপ প্রভাব অনেক শিক্ষার্থীর পরবর্তী শিক্ষাজীবন বা ব্যক্তিজীবনেও নেতিবাচক প্রতিক্রিয়া বয়ে আনছে।\nপিইসি পরীক্ষার ধাপটি পার করার জন্য বিদ্যালয় ও অভিভাবক প্রথম থেকে শিক্ষার্থীদের প্রচন্ড পড়ার চাপে রাখলেও শেষ পর্যন্ত অধিক ভাল ফলাফলের আশায় উভয় পক্ষই গা ভাসিয়ে দেয় ফাঁস হওয়া প্রশ্নের খোঁজে। সেই প্রশ্ন ফাঁসরোধে প্রশ্নের কাঠামোয় কিছু পরিবর্তনসহ কিছু পদ্ধতিতে পরিবর্তন আনা হয়েছে। এতে করে এই কোমলমতি শিক্ষার্থীদের ওপর পড়ার বোঝাটা আরও বাড়ানো হয়েছে।\nএখন যৌক্তিক কথা হলো পিইসি পরীক্ষাটা কিসের জন্য, এর সনদটি বাস্তবে কোনো কাজে কোনো কর্মক্ষেত্রে প্রয়োজন হবে? যার জন্য এত আয়োজন, এত যুদ্ধ, শিক্ষক ও অভিভাবকদের এত পেরেশানি আর শিক্ষার্থীদের এত হয়রানি। একই প্রশ্ন জেএসসি পরীক্ষার ক্ষেত্রেও।\nঅথচ এই দুটি পরীক্ষায় ভাল রেজাল্ট করার জন্য রীতিমত যুদ্ধে নামতে হচ্ছে অভিভাবক, শিক্ষার্থী ও শিক্ষকদের। এ পরীক্ষাগুলোতে অংশ গ্রহণকারীরা বোর্ড বইয়ের পাশাপাশি দুই-তিন কোম্পানির গাইড বই (বর্তমানে যার নাম পরিববর্তন করে শিক্ষা সহায়িকা রাখা হয়েছে) সংগ্রহ করেও পাঠ গ্রহণ করছে। উদ্দেশ্য ভাল ফলাফল করা।\nপিইসি ও জেএসসি’র মানবণ্টন সিলেবাসে এমন কিছু প্রশ্ন চাপিয়ে দেয়া হচ্ছে যা শিক্ষিত পরিবারের ক্ষেত্রেও এসব সাজেশন নিজ সন্তানকে পাঠদান করাতে পারছে না। যার কারণে সন্তানের পড়া-লেখার জন্য প্রাইভেট, কোচিং ও শিক্ষকদের দারস্ত হতে হচ্ছে। প্রতিটি বিষয়ের জন্য আলাদা আলাদা শিক্ষকের নিকট স্মরণাপন্ন হতে হচ্ছে অভিভাবক মহলকে। আর শিক্ষকদেরই বা দোষ কোথায়? অভিভাবক পড়া বোঝেন না, নিজের সন্তানদের পড়াতে পারছেন না, যে কারণে বাধ্য হয়েই পাইভেট শিক্ষকদের স্মরণাপন্ন হতে হচ্ছে।\nশিক্ষক সংশ্লিষ্ট কর্তাব্যক্তিরা, নীতি নির্ধারকরা বোর্ড বই পড়তে বলেন। অথচ জেএসসি ও এসএসসি’র কোনো কোনো বিষয়ে ১৫% থেকে ২৫% প্রশ্ন করা হয় বই থেকে। সৃজনশীলতার নাম করে বাকি প্রশ্নগুলোর উত্তর খুঁজতে গাইড বই ও পাইভেটের উপরই নির্ভর করতে হচ্ছে।\nএখন প্রশ্ন হলো- বই কোম্পানির কোটি কোটি টাকার গাইড বই বিক্রয়ের জন্য শিক্ষার্থী ও অভিভাবকদের বলির পাঠা বানানো হচ্ছে না তো। এ চক্রে শিক্ষা বিভাগের নীতি নির্ধারকদের কেউ জড়িত কিনা এ পশ্ন উঠাও অস্বাভাবিক নয়।\nযেসব নীতি নির্ধারক কিছুদিন পরপর শিক্ষার সিলেবাস, পাঠপদ্ধতি পরিবর্তন করছেন সেই আপনাদের একশজন শিক্ষার্থীর মধ্যে ২০% শিক্ষার্থীর কথা মাথায় রেখে এগুলো করলে হবে না, বরং ৮০% জন শিক্ষাথীর কথা ভাবতে হবে। অতিরিক্ত পাঠের চাপে শিক্ষার্থীদের এখন ভোর ৬টায় পাইভেট, কোচিংয়ে যেতে হচ্ছে; সেখান থেকেই কোনো কোনো শিক্ষার্থী বিদ্যালয়ে যেতে হচ্ছে। ক্লান্ত শরীরে এদের বিকেলে বাসায় ফিরতে হচ্ছে। আবার বাসায় পাইভেট শিক্ষকের নিকট পড়া এবং পরে বিদ্যালয়ের পড়া সামলাতে শিক্ষার্থীদের রাত বারোটা/একটা পর্যন্ত পড়া নিয়ে বসে থাকতে দেখেছি। এটা অমানবিক ছাড়া আর কিছুই হতে পারে না। সময় এবং পড়ালেখার পদ্ধতির মারপেঁচে শিক্ষার্থী ও অভিভাবকরা এখন রীতিমত জিম্মি ও দিশেহারা। তাই এমন জিম্মিদশা থেকে উত্তোরণ আবশ্যক।\nপিইসি এবং জেএসসি বাতিল করে আগের পদ্ধতি ফিরিয়ে দেয়া হোক। প্রশ্ন কাঠামো পরিবর্তন করে ৫০% আগের পদ্ধতি (অর্থ্যাৎ অধ্যায় শেষে অনুশীলনী থেকে প্রশ্ন থাকবে) বাকী ৫০% সৃজনশীল করা হোক।\nএ বছর দুদকের সুপারিশক্রমে এসএসসি নির্বাচনী পরীক্ষায় এক বা একাধিক বিষয়ে যারা অনুত্তীর্ণ হবে তাদের মূল পরীক্ষার জন্য ফরম ফিলাপ করতে দেয়া হবে না। মানে তারা এসএসসি পরীক্ষায় অংশগ্রহণের অযোগ্য বিবেচিত হবে। এ বিষয়ে কিছু কথা ও প্রশ্ন থেকে যায়! এদেশে চাকরি নিয়োগ পরীক্ষার প্রশ্নফাঁস হওয়ারও নজির রয়েছে। দুদককে দৃশ্যত কখনো কোনো পদক্ষেপ নিতে দেখা যায়নি। অথচ দুদকের সুপারিশে শিক্ষা বিভাগ একটি কঠিন সিদ্ধান্ত চাপিয়ে দিয়েছে এসএসসি ও অন্যান্য পরীক্ষার্থীদের ওপর। বরং উচিত ছিল এক বা দুই বিষয়ে যারা ২৫-৩০ পাবে তাদের বিষয়টি শিথিল রাখা। সেটা অংক অথবা ইংরেজি বিষয় হতে পারে। কারণ নির্বাচনী পরীক্ষার পরও চূড়ান্ত পরীক্ষার আগে দুই আড়াই মাস সময় পায় শিক্ষার্থীরা। তাদের মূল পরীক্ষার আগ পর্যন্ত এ সময়টা কাজে লাগিয়ে হয়তো একটা ভাল রেজাল্ট করার সুযোগ থাকতো ওইসব শিক্ষার্থীদের।\nঅথচ শিক্ষার্থীকে একটি বা দুটি পরীক্ষায় পাশ নম্বর উঠাতে না পারায় নির্বাচনী পরীক্ষায় ঠেকিয়ে দিয়ে তার কাছ থেকে একটি বছর কেড়ে নেয়ার সিদ্ধান্ত নেয়া হলো। এ সিদ্ধান্তের পার্শ্ব-প্রতিক্রিয়া কি হবে, সেটা কখনো ভেবে দেখেছেন? সংশ্লিষ্ট শিক্ষার্থী স্বাভাবিকভাবেই মানসিক পীড়নে পড়বে। এসব শিক্ষার্থীর কেউ কেউ পড়ালেখার ইতি টানিয়ে বখাটে বা সামাজিক উচ্ছন্নে জড়িয়ে পড়তে পারে। দিন শেষে সংশ্লিষ্ট অভিভাবককেও ওই শিক্ষার্থীর জন্য বহু ত্যাগ ও বিড়ম্বনা সহ্য করতে হবে।\nশিক্ষাক্ষেত্রে নৈরাজ্য বন্ধ করতে তাই ৫০% অনুশীলনী থেকে প্রশ্ন রাখা (যা এক সময় ছিল) আর ৫০% সৃজনশীল রাখা যেতে পারে। পাশাপাশি একটি স্বচ্ছ ও ফেয়ার পরীক্ষার ব্যবস্থা রাখা। আর ২৩-২৫টি Letter, Application, CV, Paragraph, Dialogue, Composition পড়লেও অনেক সময় একটি কমন থাকে না এ সকল সিলেবাস, শিক্ষানীতি বন্ধ করা হোক এবং আবারো বলি প্রশ্ন ব্যাংক করা হোক যাতে শিক্ষার্থীদের পড়ালেখাটা বিপলে না যায়। পড়া অল্প-বেশি যাই-ই হোক সুনির্দিষ্ট পাঠ পরিকল্পনা দেয়া হোক। শিক্ষার্থীরা যেন পড়ে পরীক্ষা দিতে গিয়ে বিভ্রত, বিষন্ন না হতে হয়। (লেখক: শিক্ষক, সাংবাদিক ও চারুশিল্পী)।-ইউএনবি


ঢাকার মাঠে পাকিস্তানি পতাকা\nডিসেম্বরের ঠিক আগ মুহূর্তে, পাকিস্তানের সঙ্গে বাংলাদেশে ক্রিকেট এবং হকি প্রতিযোগিতার আয়োজন করার কেন যে এমন ইচ্ছা হলো বাংলাদেশ ক্রীড়া নিয়ন্ত্রক বোর্ডের- সেটা ঠিক বোঝা গেল না। ক্রিকেট সিরিজ নভেম্বরে হলেও হকি প্রতিযোগিতা ডিসেম্বরে হতে যাচ্ছে। ডিসেম্বর বাঙালির বিজয়ের মাস। এই মাসে সেই বিজয়টা হয়েছিল পাকিস্তানকে ৯ মাসের যুদ্ধে পরাজিত করে। এ বিষয়টি কি জাতীয় ক্রীড়া নিয়ন্ত্রণ বোর্ডের নীতিনির্ধারকদের মনে তরঙ্গ তোলেনি! তার ওপরে এই ডিসেম্বরেই জাতি উদযাপন করছে রাষ্ট্র হিসেবে বাংলাদেশের ৫০ বছরপূর্তি এবং মহান মুক্তিযুদ্ধের সুবর্ণজয়ন্তী।\nখেলায় জয়-পরাজয় থাকবেই। ক্রিকেটে বিশ্বের প্রায় সব দলকেই পরাজিত করেছে বাংলাদেশ। কিছুদিন আগে তো টি২০ বিশ্বকাপ চ্যাম্পিয়ন অস্ট্রেলিয়াকে টাইগাররা তুলাধুনা করল বাংলাদেশের মাটিতেই। টি২০ বিশ্বকাপে (২০২১) রানার্সআপ নিউজিল্যান্ডকে বাংলাদেশ হোয়াইট ওয়াশ করেছিল- সে ইতিহাস খুব দূরের নয়। ভারত, ইংল্যান্ড, শ্রীলঙ্কা এবং ওয়েস্ট ইন্ডিজের মতো শক্তিশালী দলকে পরাস্ত করেছে আরও আগেই। কিন্তু সদ্যসমাপ্ত টি২০ বিশ্বকাপে বাংলাদেশ ক্রিকেট দল 'সুপার ১২'-তে দাঁড়াতেই পারল না কোনো দলের বিরুদ্ধে! খেলায় জয়-পরাজয় নিয়ে বড় ধরনের কোনো আক্ষেপ নেই। আক্ষেপ আছে পাকিস্তানের সঙ্গে বাংলাদেশের এই ক্রিকেট খেলাকে কেন্দ্র করে গ্যালারি এবং স্টেডিয়ামের বাইরে যে অনাকাঙ্ক্ষিত ঘটনাগুলো ঘটে গেল; তার পরম্পরায়।\nগ্যালারিতে বাংলাদেশের ক'জন তরুণ পাকিস্তানের জাতীয় পতাকা নিয়ে পাকিস্তানের পক্ষে যে নর্তনকুর্দন এবং পাকিস্তানের প্রতি যে ধরনের ভালোবাসা প্রদর্শন করল, সেগুলো অত্যন্ত দৃষ্টিকটু, ঘোরতর আপত্তিকর এবং নিন্দনীয়। স্টেডিয়ামের বাইরে বিভিন্ন টেলিভিশনে সাক্ষাৎকারে তারা যা বলেছে, তা খুবই হাস্যকর এবং অগ্রহণযোগ্য। এমনটি জাতির প্রতি অবহেলা, অপমান এবং নিজের জন্মভূমির প্রতি বিশ্বাসঘাতকতা ছাড়া কিছুই নয়। যখন নিজ দেশের সঙ্গে অন্য কোনো দেশের ক্রীড়া প্রতিযোগিতা অনুষ্ঠিত হয়, তখন নিজের দেশকে সমর্থন না করে অন্য দেশকে সমর্থন করাটা নিন্দনীয় তো নিশ্চয়ই, অপরাধও বটে। এমন কাজ যারা করেছে, তাদের শাস্তি দেওয়ার জন্য বাংলাদেশের সংবিধানে কোনো 'অনুচ্ছেদ' নেই। সে রকম কোনো অনুচ্ছেদ পৃথিবীর কোনো দেশের সংবিধানে নেই বলেই আমি নিশ্চিত। আইন দিয়ে শ্রদ্ধা-ভালোবাসা পাওয়া যায় না। নীতি-নৈতিকতা, দেশপ্রেম এগুলো হৃদয় থেকে উৎসারিত হতে হয়।\nখুব বিস্ময় জাগে, যখন ভাবি, এই তরুণদের অভিভাবকরা কি জাতি হিসেবে নিজেদের জন্মের ইতিহাস তাদের সন্তানদের বলেননি? নাকি তারা নিজেরাও পাকিস্তানের প্রতিনিধি? তৎকালীন জামায়াতে ইসলামীর আমির গোলাম আযম ১৯৭২ সালে পাকিস্তানে বসে 'পূর্ব পাকিস্তান পুনরুদ্ধার কমিটি' গঠন করে তাদের 'রেখে যাওয়া আওলাদ'দের সঙ্গে নিয়ে আবারও ষড়যন্ত্র শুরু করেছিল। বাংলাদেশকে আবারও তারা পাকিস্তানের অঙ্গীভূত করার অভিযান শুরু করে। যার রক্তাক্ত ভয়াবহ ফল পঁচাত্তরের নির্মম হত্যাকাণ্ড, বঙ্গবন্ধুর পুরো পরিবারকে হত্যা। বিদেশে থাকার কারণে সেই সময়ে বঙ্গবন্ধুর দুই কন্যা রক্ষা পেয়েছিলেন।\nএকটু পেছনে তাকাই। এই সেই পাকিস্তান; একাত্তরে যারা নিজেদের সৈন্যবাহিনী এবং তাদের এদেশীয় দোসর রাজাকার-আলবদর-আলশামসদের সঙ্গে নিয়ে আমাদের ৩০ লাখ মানুষকে হত্যা করেছে। দুই লাখ বাঙালি নারীকে ধর্ষণ করেছে; চার লাখ বাঙালি নারীকে শারীরিক ও মানসিকভাবে নির্যাতন করেছে। পাকিস্তানিদের এই সম্মিলিত বাহিনীর গণহত্যা এবং নির্যাতনের মুখে বাংলাদেশের এক কোটি নিরীহ মানুষকে দেশ ছেড়ে ভারতের শরণার্থী শিবিরে আশ্রয় নিয়ে কষ্টকর জীবন যাপন করতে হয়েছে দীর্ঘ ৯ মাস। সনাতন ধর্মের অনেককে জোর করে ধর্মান্তরিত করা হয়েছে। বাংলাদেশের অসংখ্য স্কুল-কলেজ-মাদ্রাসা, মসজিদ-মন্দির-গির্জা-প্যাগোডা, সাধারণ মানুষের লাখ লাখ বাড়িঘর পাকিস্তানি এবং তাদের দোসরদের আগুনে পুড়ে ভস্মীভূত হয়েছে। পাকিস্তানের সেই সম্মিলিত বাহিনীর সব যুদ্ধাপরাধ এবং মানবতাবিরোধী অপরাধ আন্তর্জাতিক অপরাধ ট্রাইব্যুনালে সন্দেহাতীতভাবে প্রমাণিত। সেই বিচারে কয়েকজনের শাস্তি কার্যকর হয়েছে, বাকিদের বিচারকাজ চলমান।\nনতুন প্রজন্মের জানা উচিত, ভ্রান্ত 'দ্বিজাতিতত্ত্ব'কে ভিত্তি করে সেই যে 'ভারত বিভক্তি' হলো, যার ফলে লাখ লাখ মুসলমান এবং সনাতন ধর্মের মানুষকে তাদের নিজেদের জন্মভূমি ফেলে চলে যেতে হলো ধর্মের ভিত্তিতে গড়া ভারত কিংবা পাকিস্তানে। সেই ভ্রান্তির নিষ্ঠুরতা এবং গোঁড়ামির বেড়াজাল থেকে আমরা আজও মুক্তি পাইনি। যার গনগনে দৃষ্টান্ত বাংলাদেশে পৌনঃপুনিক ঘটে যাওয়া সাম্প্রদায়িক অসহিষুষ্ণতাগুলো।\n'৭৫-পরবর্তীকালে খুব সুকৌশলে মুক্তিযুদ্ধ আর নতুন প্রজন্মের মাঝে দেয়াল তৈরি করে দেওয়া হয়। নতুন প্রজন্ম পড়ে যায় ইতিহাসের আড়ালে। ইতিহাসের পাতায় জমতে থাকে ঘন শ্যাওলা। এ রকম একটি পরিস্থিতিতে গোদের ওপরে বিষফোঁড়া হয়ে এলো এই সেদিনের নতুন উপসর্গগুলো!\nকেউ কেউ বলে থাকেন, খেলা তো খেলাই। এখানে রাজনীতি টানছেন কেন? তাদের জন্য বলি, পাকিস্তানি ক্রিকেট দল ঢাকার মাঠে অনুশীলনে যে তাদের জাতীয় পতাকা উড়িয়ে দিল, সেটা কি অরাজনৈতিক কোনো বিষয়? মিরপুর স্টেডিয়াম কি মরুভূমি? কিংবা সেই মাঠে কি ৭০-৮০টি দল অনুশীলন করছিল সেই সময়ে, যার ফলে পাকিস্তানি দলকে খুঁজে পাওয়ার জন্য জাতীয় পতাকা ধরেই এগোতে হবে? আমার এক বন্ধু বললেন, অনুশীলনে পাকিস্তানি পতাকা ওড়ানো, খেলার দিন গ্যালারিতে পাকিস্তানি পতাকা নিয়ে বাঙালি তরুণদের উল্লাস, বিজয়ের মাসের প্রাক্কালে ক্রিকেট এবং বিজয়ের মাসে হকি খেলার আয়োজন- এগুলো এক সুতোয় গাঁথা! তার আশঙ্কা যদি সত্যি হয় তাহলে বলতে হবে, আমাদের সামনে খুব কঠিন সময় অপেক্ষা করছে। এখনই যদি এসব ষড়যন্ত্র শক্ত হাতে মোকাবিলা করা না হয়, তাহলে মুক্তিযুদ্ধে আমাদের অনেক মহান অর্জন ভেসে যাবে ষড়যন্ত্রের কাদাজলে।\nআগামী ২০ বছর পরে মুক্তিযুদ্ধে সরাসরি অংশ নেওয়া মানুষদের খুঁজে পাওয়া যাবে কিনা সন্দেহ। প্রাকৃতিক নিয়মেই তারা হারিয়ে যাবেন। দেশ চলে যাবে সত্যিকার অর্থেই নতুন প্রজন্মের হাতে। তখনও নতুন প্রজন্ম বাঙালির হাজার বছরের ইতিহাস-ঐতিহ্য আর মুক্তিযুদ্ধের চেতনা কতখানি ধারণ করবে, লালন করবে, সেটা নির্ভর করছে আমরা কতখানি পোক্তভাবে তাদের হাতে এগুলো দিতে পেরেছি এবং তারা কতখানি আসলেই সেগুলো গ্রহণ করেছে তার ওপর। অন্য অনেক কিছুর পাশাপাশি এনব বিষয় অনেক গুরুত্ব দিয়ে ভাবার এখনই সময়।


ভারতের আর্থিক শ্রীবৃদ্ধি নিয়ে আশাবাদী স্বয়ং পৃথিবীর ধনীতম ব্যক্তি বিল গেটস! জানুন বিস্তারিত – প্রিয় বন্ধু বাংলা\nহোম > আন্তর্জাতিক > ভারতের আর্থিক শ্রীবৃদ্ধি নিয়ে আশাবাদী স্বয়ং পৃথিবীর ধনীতম ব্যক্তি বিল গেটস! জানুন বিস্তারিত\n2014 সালে বিপুল সংখ্যাগরিষ্ঠতা নিয়ে ক্ষমতায় এসেছিল কেন্দ্রের মোদি সরকার। তবে তারপর দেশের অর্থনীতি ভেঙে পড়েছে বলে মাঝেমধ্যেই দাবি করা দেখা যেত বিরোধী রাজনৈতিক দলগুলোকে। কিন্তু বিরোধীদের পক্ষ থেকে এই দাবি করা হলেও দ্বিতীয়বারের জন্য সদ্যসমাপ্ত লোকসভা নির্বাচনে আরও বেশি আসন নিয়ে ক্ষমতায় বসেছে ভারতীয় জনতা পার্টি।\nআর দ্বিতীয়বার কেন্দ্রের ক্ষমতায় বসার পর থেকেই অযোধ্যা মামলা, 370 ধারা প্রত্যাহার সহ একাধিক বিষয়ে সিদ্ধান্ত নিতে শুরু করেছে কেন্দ্রীয় সরকার। যার পেছনে দেশের অর্থনীতির কালো অন্ধকারকে ঘোরাতেই কেন্দ্র এই সিদ্ধান্ত নিচ্ছে বলে দাবি করেছে বিরোধী দলগুলো। আর এই পরিস্থিতিতে বিরোধীদের সেই দাবিকে কার্যত খারিজ করে খুব দ্রুত ভারতের আর্থিক বৃদ্ধির সম্ভাবনা রয়েছে বলে জানিয়ে দিলেন বিশ্বের ধনকুবের বিল গেটস।\nজানা গেছে, নিজের স্বেচ্ছাসেবী সংস্থা “বিল ও মেলিন্ডা গেটস ফাউন্ডেশনের” কাজের গতি খতিয়ে দেখতে তিন দিনের ভারত সফরে রয়েছেন এই বিশিষ্ট সমাজকর্মী। আর ভারতের একটি সংবাদসংস্থাকে সাক্ষাৎকার দিতে গিয়েই তিনি ভারত সম্পর্কে এহেন আশাব্যঞ্জক মন্তব্য করেন।\nভারতের অর্থনীতির প্রভূত সম্ভাবনার কথা তুলে ধরে মাইক্রোসফটের সহ-প্রতিষ্ঠাতা বলেন, “অদূর ভবিষ্যতের ব্যাপারে আমার জানা নেই। তবে আগামী দশকে ভারতের খুব দ্রুত বৃদ্ধির সম্ভাবনা রয়েছে। যা দেশবাসীর দারিদ্র্য দূর করবে। সরকার স্বাস্থ্য এবং শিক্ষার ওপর জোর দিয়ে সংশ্লিষ্ট ক্ষেত্রে লগ্নি করবে।”\nআর বিশ্বের ধনকুবেরের এহেন বক্তব্য এখন ভারত সরকারকে যেমন আশা যোগাচ্ছে, ঠিক তেমনই দেশবাসীর মধ্যে প্রবল উদ্দীপনার সৃষ্টি করেছে বলে মনে করছে একাংশ। এদিন বিল গেটস বলেন, “আধারের মাধ্যমে পরিচয় পত্র যাচাই এবং আর্থিক লেনদেনে ইউপিআই ব্যাপকভাবে ব্যবহৃত হচ্ছে। আর সেখান থেকেই বেশ কিছু ভালো শিক্ষালাভ হচ্ছে।”\nআর যদি বিল গেটসের এই ধারণা যদি সত্যি হয়, তাহলে দেশের অর্থনীতি নিয়ে বিরোধীদের দাবি যেমন ধুলিস্যাৎ হবে, ঠিক তেমনই ভারত সরকার তাদের অর্থনৈতিক সিদ্ধান্তকে আরও এগিয়ে নিয়ে যেতে পারবে বলেই মত বিশেষজ্ঞদের। এখন বিশ্বের ধনকুবেরের কথা অনুযায়ী আগামী দশকে ভারত অর্থনৈতিক দিক থেকে ঠিক কতটা শক্তিশালী হয়, সেদিকেই তাকিয়ে সকলে।\nট্যাগড bil-gates idian-economy\nরাজ্যপালকে আটকাতে এবার অমিত শাহের “শরণাপন্ন” তৃনমূল? জানুন বিস্তারিত\nতৃণমূলের থেকে বিজেপিতে দলবদল নিয়ে বড়সড় দাবি কেন্দ্রীয় নেতা কৈলাশ বিজয়বর্গীর\nলকডাউনের মাঝে আবেদনকারীদেরও রেশন দেওয়ার সিদ্ধান্ত, খুশির হাওয়া রাজ্যে!


ওয়ালটন ফ্রিজ কিনে মিলিয়নিয়ার হলেন চাঁদপুরের ইমাম জাকির | আমাদের সময়.কম – AmaderShomoy.com\nআমাদের প্রযুক্তি • লিড ৪ •\nপ্রকাশের সময় : July 08 2019 08:14 PM\nআপডেট সময় : July 08 2019 08:14 PM\nনিজস্ব প্রতিবেদক : আসছে ঈদুল আযহা, কোরবানি ঈদ। এ উপলক্ষ্যে ফ্রিজের ক্রেতাদের জন্য মিলিয়নিয়ার ক্যাম্পেইন ঘোষণা করেছে বাংলাদেশী মাল্টিন্যাশনাল ব্র্র্যান্ড ওয়ালটন। এর আওতায় ওয়ালটনের ফ্রিজ কিনে মিলিয়নিয়ার হলেন চাঁদপুর জেলার উত্তর মতলবের পাঁচআনি গ্রামের মসজিদের ইমাম মোহাম্মদ জাকির।\nআজ শনিবার (৬ জুলাই) উত্তর মতলবের নতুন বাজার ইসলামিয়া মার্কেটে জাঁকজমকপূর্ণ এক অনুষ্ঠানের মাধ্যমে জাকির হোসেনের হাতে প্রাপ্ত টাকার চেক তুলে দেয়া হয়। সেসময় উপস্থিত ছিলেন মতলব উত্তরের উপজেলা চেয়ারম্যান এমএ আব্দুল কুদ্দুস, ওয়ালটন গ্রুপের ডেপুটি এক্সিকিউটিভ ডিরেক্টর মো. ফিরোজ আলম, নোয়াখালী জোনের এরিয়া ম্যানেজার মো. জাহিদ হাসান, ফিল্ড ম্যানেজার মো. রায়হান, সনি ইলেকট্রনিক্সের সত্ত্বাধিকারী মো. ইয়াছিনসহ স্থানীয় ব্যক্তিগণ।\nমতলব উত্তরের উপজেলা চেয়ারম্যান এমএ আব্দুল কুদ্দুস বলেন, “আজকের এই অনুষ্ঠানের মধ্য দিয়ে এটাই প্রমাণিত হলো যে, ওয়ালটন ক্রেতাদের দেয়া প্রতিশ্রুতি শতভাগ রক্ষা করে। দেশীয় কোম্পানি ওয়ালটনকে নিয়ে আমরা তথা বাংলাদেশ গর্ববোধ করে।”\nঅনলাইনে দ্রুত সর্বোত্তম বিক্রয়োত্তর সেবা প্রদানের লক্ষ্যে সারা দেশে ডিজিটাল ক্যাম্পেইন চালাচ্ছে ওয়ালটন। এতে ডিজিটাল রেজিস্ট্রেশনের মাধ্যমে ক্রেতার নাম, ফোন নম্বর এবং ক্রয়কৃত পণ্যের মডেল নম্বরসহ বিস্তারিত তথ্য ওয়ালটনের সার্ভারে সংরক্ষণ করা হচ্ছে। এর ফলে, ওয়ারেন্টি কার্ড হারিয়ে ফেললেও দেশের যেকোনো ওয়ালটন সার্ভিস সেন্টার থেকে দ্রুত কাক্সিক্ষত সেবা মিলবে। সার্ভিস সেন্টারের প্রতিনিধিরাও গ্রাহকের ফিডব্যাক জানতে পারবেন। ক্রেতাদের দেয়া প্রতিশ্রুতি যে শতভাগ রক্ষা করছে।


হোয়াইট হাউজঃ ওয়াশিংটন ও নয়া-দিল্লি বিশ্বব্যাপী বিকাশের প্রশ্ন মীমাংসা নিয়ে কাজ করতে চায় - খবর - রেডিও রাশিয়া\n12 এপ্রিল 2010, 17:36 0\nহোয়াইট হাউজঃ ওয়াশিংটন ও নয়া-দিল্লি বিশ্বব্যাপী বিকাশের প্রশ্ন মীমাংসা নিয়ে কাজ করতে চায়\nমার্কিন যুক্তরাষ্ট্র ও ভারত নিজেদের শরিকানা মজবুত করতে চায়, বিশ্বব্যাপী বিকাশ, খাদ্য নিরাপত্তা, দৈন্যের বিরুদ্ধে সংগ্রামের প্রশ্ন মীমাংসা নিয়ে কাজ করতে চায়. এ সসব লক্ষ্য অর্জনে সহায়তার জন্য মার্কিন যুক্তরাষ্ট্রের রাষ্ট্রপতি বারাক ওবামা এ বছরে ভারত সফর করতে চান.\nমার্কিন যুক্তরাষ্ট্র ও ভারত নিজেদের শরিকানা মজবুত করতে চায়, বিশ্বব্যাপী বিকাশ, খাদ্য নিরাপত্তা, দৈন্যের বিরুদ্ধে সংগ্রামের প্রশ্ন মীমাংসা নিয়ে কাজ করতে চায়. এ সসব লক্ষ্য অর্জনে সহায়তার জন্য মার্কিন যুক্তরাষ্ট্রের রাষ্ট্রপতি বারাক ওবামা এ বছরে ভারত সফর করতে চান. এ কথা উল্লেখ করা হয়েছে লিখিত বিবৃতিতে, যা হোয়াইট হাউজের প্রেস সার্ভিস প্রচার করে রবিবার ওয়াশিংটনে ওবামা ও ভারতের প্রধানমন্ত্রী শ্রী মনমোহন সিংয়ের আলাপ-আলোচনার ফলাফলের ভিত্তিতে. হোয়াইট হাউজের বক্তব্য অনুযায়ী, “উভয় নেতা নিজেদের দেশের জনগণের মাঝে শরিকানা সুদৃঢ় করে যাওয়ার প্রতিশ্রুতি দিয়েছেন”. ওবামা এবং সিং “অধীর হয়ে অপেক্ষা করছেন এ প্রক্রিয়ায় পরবর্তী পদক্ষেপ হিসেবে মার্কিন-ভারত স্ট্র্যাটেজিক সংলাপের আসন্ন রাউন্ডের জন্য”. মার্কিনী প্রশাসনের নেতা এবং ভারত সরকারের নেতা একমত হন যে, ওয়াশিংটন ও দিল্লির প্রয়োজন “বিশ্বব্যাপী বিকাশের প্রশ্নে একত্রে কাজ করা, সেই সঙ্গে অর্থনৈতিক পরিকাঠামো, খাদ্য নিরাপত্তা এবং দৈন্যের বিরুদ্ধে সংগ্রামের ক্ষেত্রে”. তাছাড়া, বিবৃতিতে উল্লেখ করা হয়েছে যে ওবামা ও সিং “আফগানিস্তানের পরিস্থিতি আলোচনা করেছেন”. মার্কিন যুক্তরাষ্ট্রের রাষ্ট্রপতি এবং ভারতের প্রধানমন্ত্রীকে ঐক্যবদ্ধ করে দক্ষিণ এশিয়াকে “শক্তিশালী, স্থিতিশীল ও প্রস্ফুরিত” দেখার আকাঙ্ক্ষা, জোর দিয়ে বলা হয়েছে হোয়াইট হাউজে. যোগ করে আরও বলা হয়েছে, “এ প্রসঙ্গে রাষ্ট্রপতি ওবামা আফগানিস্তানের বিকাশের জন্য ভারতের দিয়ে যাওয়া মানবতাবাদী সাহায্য ও সহায়তা সমর্থন করেন”.


আইদান গ্যালাঘের (টিভি অভিনেতা) উইকি, বায়ো, বয়স, উচ্চতা, ওজন, গার্লফ্রেন্ড, পরিবার, ক্যারিয়ার, নেট ওয়ার্থ, তথ্য\nআইদান গ্যালাঘের হলেন একজন আমেরিকান অভিনেতা, গায়ক-সংগীতবিদ এবং পরিবেশ কর্মী যিনি 18 সেপ্টেম্বর, 2003 সালে লস অ্যাঞ্জেলেস, CA-তে জন্মগ্রহণ করেছিলেন। হিট নিকেলোডিয়ন সিরিজ নিকি, রিকি, ডিকি অ্যান্ড ডন-এ নিকি হার্পারের চরিত্রে অভিনয়ের জন্য তিনি স্টারডমে উঠেছিলেন। 2015 সালে তিনি নিকেলোডিয়নের হো হো হলিডে স্পেশালে হাজির হন। 2019 সালে, তিনি নেটফ্লিক্সের দ্য আমব্রেলা একাডেমিতেও অভিনয় করেছিলেন। তাছাড়া, তিনি বিশ্বাস করেন, "জীবন, স্বাধীনতা এবং সুখের সাধনা"। বায়ো-তে টিউন করুন এবং আইদান গ্যালাঘারের বয়স, উচ্চতা, ওজন, গার্লফ্রেন্ড, পরিবার, কর্মজীবন, মোট মূল্য এবং তার সম্পর্কে আরও অনেক তথ্য সম্পর্কে আরও জানুন।\nআইদান গ্যালাঘের বয়স\nAidan Gallagher এর বয়স কত? 2020 সালে, তার বয়স 16 বছর। তিনি খুবই পরিবেশবান্ধব। তিনি পরিবেশগত বিষয়ে সক্রিয়। তিনি ওয়াটারকিপার অ্যালায়েন্স, ওয়াইল্ডএইড এবং ওশেনিক প্রিজারভেশন সোসাইটি সহ বেশ কয়েকটি পরিবেশগত সংস্থার জন্য যুব আইনজীবী হিসাবে কাজ করেছেন। 2018 সালে। তিনি 14 বছর বয়সে উত্তর আমেরিকার জন্য UN এনভায়রনমেন্ট গুডউইল অ্যাম্বাসাডর মনোনীত হন। তিনি জাতিসংঘের সর্বকনিষ্ঠ গুডউইল অ্যাম্বাসাডরদের একজন।\nআইদান গ্যালাঘের উচ্চতা ও ওজন\nAidan Gallagher কত লম্বা? তিনি5ফুট2ইঞ্চি লম্বা বা 1.6 মিটার বা 1.60 সেন্টিমিটার উচ্চতায় দাঁড়িয়ে আছেন। তার শরীরের ওজন প্রায় 53 কেজি বা 116 পাউন্ড। তার আনুমানিক শরীরের পরিমাপ 41-30-36 ইঞ্চি।\nআইদান গ্যালাঘের গার্লফ্রেন্ড\nআইদান গ্যালাঘারের বর্তমান বান্ধবী কে? বর্তমানে কারো সাথেই তার প্রেমের সম্পর্ক নেই। তিনি সম্ভবত অবিবাহিত এবং তার কর্মজীবনে মনোযোগী। তার আগের ডেটিং ইতিহাস পাবলিক ডোমেইনে জানা নেই।\nআইদান গ্যালাঘের বায়ো অ্যান্ড ফ্যামিলি\nতিনি তার পরিবারের সদস্যদের খুব কাছের। তিনি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার বাবা-মা তার ইনস্টাগ্রাম অ্যাকাউন্টে ছবিতে হাজির হয়েছেন। তার বাবা ও মায়ের নাম জানা যায়নি। তার ভাইবোনও আছে। শিক্ষার হিসাবে, তিনি উচ্চ বিদ্যালয়ে পড়ছেন।\nআইদান গ্যালাঘের ক্যারিয়ার\nতার ক্যারিয়ারের কথা বলতে গেলে, তার বয়স যখন9বছর তখন তিনি "আধুনিক পরিবার" ধারাবাহিকে অভিনয় করেছিলেন। তিনি পাইলট জ্যাকড আপ-এ সহ-অভিনেতার ভূমিকায় ছিলেন এবং You & Me নামে একটি শর্ট ফিল্মে অভিনয় করেছিলেন। তিনি শর্ট ফিল্ম ইউ অ্যান্ড মি-এ অভিনয় করেছিলেন এবং সিবিএস টেলিভিশন পাইলট জ্যাকড আপ-এ ছিলেন, যেটি তোলা হয়নি এবং কখনও প্রচারিত হয়নি।\nএর পরে, তিনি তার প্রথম বিরতি পান, নিকেলোডিয়নের নিকি, রিকি, ডিকি এবং ডন-এ নিকি হার্পার চরিত্রে অভিনয় করার পরে। তিনি তার টিভি সিরিজ নিকি, রিকি, ডিকি এবং ডনের জন্য 2016 এবং 2017 সালে নিকেলোডিয়ন কিডস চয়েস অ্যাওয়ার্ডে প্রিয় পুরুষ টিভি স্টারের জন্য মনোনীত হন। 2018-এ শেষ না হওয়া পর্যন্ত তিনি চারটি সিজনে শোতে ছিলেন। 2017 সালে, বর্তমানে, তিনি উচ্চ রেট প্রাপ্ত Netflix সিরিজে পাঁচ নম্বর চরিত্রে অভিনয় করছেন, দ্য আমব্রেলা একাডেমি—সিজন231 জুলাই, 2020 এ মুক্তি পাবে।\nআইদান গ্যালাঘের নেট ওয়ার্থ\nঅভিনেতা আইডান গ্যালাঘারের মূল্য কত? তার মোট সম্পদ আনুমানিক $2 মিলিয়ন। অভিনয়ই তার আয়ের প্রধান উৎস।\nআইদান গ্যালাঘের উইকি\nআসল নাম আইদান গ্যালাঘের\nডাক নাম আইদান\nজন্মদিন সেপ্টেম্বর 18, 2003\nপেশা টিভি অভিনেতা। গায়ক\nজাতীয়তা লস এঞ্জেলেস, সিএ\nপাউন্ড: 116 পাউন্ড\n(বুক কোমর নিতম্ব) 41-30-36 ইঞ্চি\nপ্রাক্তন বান্ধবী? পরিচিত না\nসোশ্যাল মিডিয়া অ্যাকাউন্ট লিঙ্ক ইনস্টাগ্রাম, ইউটিউব, ওয়েবসাইট\nএইডান গ্যালাঘের সম্পর্কে তথ্য\nতিনি তার সুন্দর চেহারা এবং চিক ব্যক্তিত্বের কারণে তার মেয়ের ভক্ত এবং অনুসারীদের মধ্যে বেশি জনপ্রিয়।\nতার শখের মধ্যে রয়েছে ভ্রমণ, পড়া এবং বিপরীতমুখী সঙ্গীত শোনা।\nতার লক্ষ্য হল তার সেলিব্রিটি স্ট্যাটাস ব্যবহার করে পরিবেশের জটিল সমস্যা সম্পর্কে সচেতনতা বৃদ্ধি করে বিশ্বের মহাসাগর এবং প্রজাতিকে বাঁচাতে সাহায্য করা।\nতিনি পিয়ানো, গিটার বাজাতে পছন্দ করেন, গান করেন এবং নিজের মৌলিক গান এবং রচনা লেখেন।\nতিনি লাইভ পারফরম্যান্স খেলা উপভোগ করেন।\nবিখ্যাত: প্রিয় পুরুষ টিভি তারকা, নিকেলোডিয়নের এমি-জয়ী কমেডি হিট "নিকি, রিকি, ডিকি এবং ডন"-এ "নিকি" চরিত্রে অভিনয়ের জন্য কিডস চয়েস অ্যাওয়ার্ড।\nতার অফিসিয়াল সাইট থেকে নেওয়া তার প্রিয় উক্তিটি নিম্নরূপ:\n"...এটি কিছুটা কাকতালীয় যে আমি একজন লোকের (নম্বর ফাইভ) ভূমিকায় অবতীর্ণ হয়েছি যে একটি সর্বনাশ থেকে বিশ্বকে বাঁচানোর চেষ্টা করছে এবং আমিও বিশ্বকে একটি সর্বনাশ থেকে বাঁচানোর চেষ্টা করছি।"\nআরও পড়ুন: ইয়াং ঠগ কে? তার আসল নাম কি?


করোনা ভাইরাসের ব্যাপারে রোগ-বিশেষজ্ঞ Jeremy Farrar - HomeoDigest | হোমিওডাইজেস্ট\n[৫৮ বছর বয়স্ক Jeremy Farrar মেডিক্যাল রিসার্চের সহায়তাকারী বৃহত্তম প্রতিষ্ঠানগুলোর একটি ‘Wellcome Trust’ এর ডিরেক্টর। একজন ক্লিনিক্যাল সায়েন্টিস্ট হিসাবে তিনি ভিয়েতনামের ভয়ানক শ্বাসযন্ত্র-সম্পর্কিত মহামারী SARS এর ব্যাপারে বাস্তব অভিজ্ঞতা লাভ করেন। এই সাক্ষাৎকারটি সর্বপ্রথম ফেব্রুয়ারির ৭ তারিখে জার্মানের সাপ্তাহিক সংবাদ-ম্যাগাজিন ‘Der Spiegel’ এ সর্বপ্রথম প্রকাশিত হয়। ইন্টারভিউটিতে রোগ-বিশেষজ্ঞ Jeremy Farrar নভেল করোনাভাইরাসের আশঙ্কাজনক দ্রুত-বিস্তার, ভ্যাকসিন অনুসন্ধানের ক্ষেত্রে সমস্যা, ইউরোপের শহরগুলোকে চীনের মতো বিচ্ছিন্ন করে ফেলা হবে কিনা ইত্যাদি ভাইরাস সংক্রান্ত বৃহত্তর ব্যাপারগুলো সম্বন্ধে আলোচনা করেছেন এবং ইন্টারভিউটি Der Spiegel এর পক্ষ থেকে গ্রহণ করেছেন- Veronika Hackenbroch]\nJF: Jeremy Farrar\nDS: বিশ্বায়নের এই সময়টিতে আপনি কয়েক বছর ধরে, পৃথিবীজুড়ে একটি ভয়ানক ভাইরাস অনিয়ন্ত্রিতভাবে ছড়িয়ে পড়ার আশঙ্কার ব্যাপারে সতর্ক করে আসছিলেন। আপনার সবচেয়ে খারাপ এই দুঃস্বপ্নটি কি নোভেল করোনাভাইরাসের চেহারায় বাস্তব হয়েছে?\nJF: চীনে তো অবশ্যই হয়েছে। নোভেল ভাইরাসটি- এর সাথে সম্বন্ধীয় ভয়ঙ্কর শ্বাসযন্ত্রের আক্রমণ SARS এর চাইতে বহু দ্রুতগতিতে ছড়াচ্ছে। SARS ৯ মাসে যা করতে পেরেছিলো- মাত্র কয়েক সপ্তাহে, এটি পৃথিবী জুড়ে তার চাইতেও বেশি মানুষকে এটি সংক্রামিত করেছে এবং এক চীনেই তার চেয়ে বেশি মানুষকে হত্যা করেছে। ওয়াহুন এবং ক্রমবর্ধমান অগ্রগতিতে চীনের অন্যান্য অংশেও, জনসমাজগুলো একটি দুঃস্বপ্নময় অবস্থার মধ্য দিয়ে বেঁচে আছে। হাসপাতালে তিল ধারণের ঠাঁই নেই, ডাক্তার ও নার্সগণকে তাদের সাধ্যাতিরিক্ত কাজ করে যেতে হচ্ছে। রোগীদের সাহায্য করতে তারা নিজেদের জীবনকে বাজি রাখছে। আমরা তাদের সকলের প্রতি আমাদের শ্রদ্ধা ও ধন্যবাদ জ্ঞাপন করছি।\nDS: জার্মানি ও ইউরোপেও কি আমাদের এই হরর–সিনেমার মতো দৃশ্য দেখতে পাবার ঝুঁকি আছে?\nJF: আমি মনে করি সবচেয়ে খারাপ যে পরিস্থিতিটা আসতে পারে- তাকে এখনো প্রতিরোধ করা যেতে পারে। কিন্তু এজন্য আগামী কয়েক সপ্তাহ বেশ কঠোর কিছু সিদ্ধান্ত গ্রহণ করতে হবে। আমাদের অবশ্যই মনে রাখতে হবে: আমাদের ইমিউন সিস্টেমে এই ভাইরাসটি একটি নতুন, অজানা প্রতিপক্ষ- যে মানুষের মধ্যে অত্যন্ত সংক্রমণক্ষমতাসম্পন্ন। এবং একদম হালকা লক্ষণ থেকে সাংঘাতিক তীব্র লক্ষণ- যে কোন কিছু এটি সৃষ্টি করতে পারে। বৈশিষ্ট্যগুলোর এরকম সমন্বয় এই ভাইরাসটিকে নিয়ন্ত্রণ করা ভীষণ কষ্টসাধ্য করে তুলেছে। এই নতুন ফুসফুস-কেন্দ্রিক রোগটি SARS এর মতো দ্রুত প্রস্থান করবে না।\nDS: যতদূর জানা গেছে, চীনের বাইরেও অল্প কিছু কেইস প্রত্যক্ষ করা গেছে।\nJF: এ ব্যাপারে, আমাদের চীনের সরকারের ৫০ মিলিয়ন মানুষকে কোয়ারেনটাইন করার মতো চরম পদক্ষেপগুলোর জন্য তাকে ধন্যবাদ জানাতেই হচ্ছে। তবে এটাও হয়তো অবশেষে ভাইরাসকে আটকানোর জন্য যথেষ্ঠ হবে না। তারপরও, যা কিছুই এর বিস্তৃতিকে চীনের বাইরে ছড়াতে বিলম্ব করাবে, এমনকি তা এক সপ্তাহের জন্য হলেও – সেটাই একটি ব্যাপক পার্থক্য সৃষ্টি করতে পারে । আমরা আক্রমণের সময়টির মধ্যমণিতে আছি। চিকিৎসকদের অফিসগুলো কাশিযুক্ত জ্বরের রোগীতে ভর্তি, হাসপাতাল ও ইনটেনসিভ কেয়ার ইউনিট ইনফ্লুয়েঞ্জার রোগী নিয়ে মহাব্যস্ত।\nDS: কি ধরণের কঠোর সিদ্ধান্ত নেবার প্রয়োজন হতে পারে বলে আপনি মনে করেন?\nJF: আমরা হয়তো কোন কোন শহর বা অঞ্চলে অতিরিক্ত কোয়ারেনটাইন নিতে দেখবো। অথবা আকাশপথ, রেলপথ ও সমুদ্রপথে যোগাযোগ কয়েকসপ্তাহ বিঘ্নিত হবে, যা হয়তো বিলিয়ন বিলিয়ন মূল্যের আর্থিক ক্ষতির কারণ হবে। আমরা সংক্রামক রোগ ও মহামারী বিশেষজ্ঞগণ এখানে মানচিত্রে সম্পূর্ণরূপে অচিহ্নিত এলাকাগুলোতে কাজ করছি। না SARS, না Swine flu-তে শহরগুলোকে বিচ্ছিন্ন করা, জন-যানগুলো বন্ধ করা ও বর্তমানে চীনের মতো সমগ্র দেশকে অবধারিতভাবে আলাদা করা হয়েছে। এ ধরণের নির্মম পদক্ষেপ সর্বশেষ গ্রহণ করা হয়েছিলো ১৯১৮ ও ১৯২০ সালের Spanish Flu-এর সংক্রমণকে রোধ করতে, যখন ৫০ মিলিয়নেরও উপরে মানুষ মারা গিয়েছিলো। তথাপি জার্মানি Robert Koch-Institute (the German center for disease control) এবং Charité university hospital গুলোর মতো বিশিষ্ট ইন্সটিটিউশনগুলোর সুবাদে এই মহামারীর বিরুদ্ধে ভালোরকমেই প্রস্তুত। আমাদের মতো, এরাও World Health Organization এর মুখ্য পৃষ্ঠপোষক। তাদের সকলকেই আমাদের সহায়তা প্রয়োজন।\nDS: মিউনিখ বা প্যারিসের মতো শহরগুলোকেও কি কোয়ারেনটাইন করার প্রয়োজনীয়তা দেখা দেবার সম্ভাবনা আছে?\nJF: বৃহত্তর পশ্চিমা শহরগুলোর অধিবাসীগণ অন্যান্য শহরগুলোর সাথে কয়েক সপ্তাহব্যাপী বিচ্ছিন্নতা রক্ষা করতে পারবে কিনা- তা নিয়ে সন্দেহ আছে। এ ধরণের নির্মম পদক্ষেপ জনসমাজে ব্যাপক বিশৃঙ্খলা সৃষ্টি করতে পারে। যদি সবচেয়ে বাজে পরিস্থিতিটি বাস্তবেই দৃশ্যমান হয়, মানুষজন হয়তো স্বেচ্ছাপ্রণোদিতভাবেই নিজের ঘরে থাকতে চাইবে। কিন্তু এই স্বেচ্ছাপ্রণোদিত উপায়টি কার্যকর করতে, রাজনীতিবিদ ও জনস্বাস্থ্য এক্সপার্টদের মানুষজনকে প্রস্তুত করার জন্য- তাদের সাথে এখনই খোলাখুলি, আন্তরিক ও স্বচ্ছ যোগাযোগ শুরু করা উচিৎ। আস্থা রাখাটা প্রচণ্ড গুরুত্বপূর্ণ- যা সৃষ্টি হতে সময় নেয় কিন্তু নষ্ট হয়ে যায় খুব তারাতারি।\nDS: সম্ভাব্য বিশ্ব–সংক্রমণ নিয়ে কি আপনি ব্যক্তিগতভাবে ভীত?\nJF: আমার পেশাগত জীবনের বৃহত্তর অংশটি জুড়ে- ২০ বৎসরেরও বেশি সময় বার্ড-ফ্লু, ডেঙ্গু বা ইবোলার মতো রোগগুলো নিয়ে কাজ করেছি। আপনি যে জিনিস সম্বন্ধ অবগত, তা নিয়ে আপনার ভীত হবার প্রবণতা থাকে না। নিঃসন্দেহে আমি চিন্তিত। কিন্তু এটি এমন একটি সময়, যেখানে আপনাকে শান্ত থাকতে হবে এবং যৌক্তিকভাবে কাজ করতে হবে। ভীত হওয়াটি আমাদের বাঁচাতে পারবে না।\nDS: নতুন করোনাভাইরাসটি অনিয়ন্ত্রিত হবে কিনা তা নিশ্চিত হতে, পৃথিবীর কোন অংশটি নির্ণায়ক হয়ে দাঁড়াবে– উন্নয়নশীল রাষ্ট্রগুলো নাকি দুর্বল স্বাস্থ্যব্যবস্থাযুক্ত উদীয়মান জাতিগুলো?\nJF: ঠিক এই ভয়টিই World Health Organization পাচ্ছে। উয়াহুনের মতো একটি খারাপ পরিস্থিতি- এমনকি জার্মানি বা সিঙ্গাপুরের মতো অতি-উন্নত স্বাস্থ্য-ব্যবস্থাতেও একটি ব্যাপক চাপ সৃষ্টি করতে পারে, বিশেষ করে এই শীতের সময়টিতে। কিন্তু বাংলাদেশ, ভেনিজুয়েলা বা কিছু আফ্রিকান দেশগুলোর মতো কম-সম্পদশালী দেশগুলোতে একটি সামান্য মহামারীও বিধ্বংসী হয়ে উঠতে পারে। দরিদ্র দেশগুলোতে যা কিছু প্রয়োজন- নিরাপত্তামূলক উপকরণ, পরীক্ষা-নিরীক্ষার উপকরণ, ঔষধপত্র ও চিকিৎসা-পরামর্শ – সব দিয়ে সহায়তা করার এটি একটি যুক্তি।\nDS: অবস্থাটির পৃথিবীব্যাপী অনিয়ন্ত্রিত হবার প্রথম চিহ্নটি কি হতে পারে?\nJF: আমার মতে, আগামী দুই বা তিন সপ্তাহ চীনের বাইরের জনসমাজগুলোতে সংক্রমণ বহাল আছে, এরকমটি দেখতে পাওয়া শুরু করেছি কিনা- তা খেয়াল রাখাটা সবচেয়ে গুরুত্বপূর্ণ। এ সপ্তাহে দক্ষিণ কোরিয়ার এক রোগীর একটি রিপোর্ট আছে, যে থাইল্যান্ড গিয়েছিলো কিন্তু চীনে যায়নি বা চীনের কারো সাথে কোন সংস্পর্শেও আসেনি, তারপরও সংক্রামিত হয়েছে। এটি খুবই চিন্তার বিষয়।\nDS: চায়নিজ জনগণ বর্তমানে তাদের কর্তৃপক্ষের প্রতি চরমমাত্রায় অবিশ্বাসী হয়ে উঠেছে। অভিযোগ করা হচ্ছে যে, মহামারীর বিরুদ্ধে যুদ্ধটি বহু দেরী করে শুরু করা হয়েছে। আসলে কি চলছে?\nJF: অভিযোগটিকে আমার বাড়াবাড়ি মনে হয়। ভুলে যাবে না, মহামারীটি ধীর-গতিতে শুরু হয়েছে, তারচেয়েও বড় কথা- এটি হয়েছে চায়নিজ নববর্ষ উৎসবের ঠিক আগ মুহূর্তে। কল্পনা করুন, আপনাদের উৎসবের সময়টিতে একটি বড় মহামারীর প্রাদুর্ভাব। একগুচ্ছ মানুষ একটি অদ্ভূত নিউমোনিয়া নিয়ে বেশ কিছু সংখ্যক ভিন্ন ভিন্ন হাসপাতালে সবার দৃষ্টি আকর্ষণ করছে। আপনি কি মনে করেন, কর্তৃপক্ষ তক্ষুণি একটি জরুরি অবস্থা ঘোষণা করতে পারতো? আমার হিসাবে, সমালোচনা করা আসলে সহজ। কিন্তু এখন এটি করার সঠিক সময় নয়- এখন সংহতির সময়, বিভেদ ও দোষারোপের নয়। আমাদের এখন কাজ করতে হবে!\nDS: পৃথিবীজুড়ে প্রতিরক্ষামূলক দ্রব্যাদির ঘাটতি আছে। কিভাবে উৎপাদনকারী প্রতিষ্ঠানগুলো এর উৎপাদন বৃদ্ধি করতে পারে?\nJF: এই প্রতিরক্ষামূলক দ্রব্যগুলোর একটি ব্যাপক পরিমাণ চীনেই প্রস্তুত হয়। এখন এটি পরিষ্কার হচ্ছে যে- যখন বহু গুরুত্বপূর্ণ প্রস্তুতকৃত দ্রব্য কেবল একটি দেশ থেকেই আসে, তখন পৃথিবী কতটা অরক্ষিত হয়ে পড়ে। বিশ্ব-অর্থনীতির অবস্থা কেমন দাঁড়াবে- যদি এই মহামারী চীন এবং পৃথিবীজুড়ে কয়েক মাসের বেশি স্থায়ী হয়? আমরা তা একদমই জানি না। এমনকি চীনের এই জরুরি অবস্থা আমাদের স্বাস্থেরও হানি ঘটাতে পারে; উদাহরণ হিসাবে উল্লেখ করা যায়, যদি তা জেনেরিক ঔষধ ও ভ্যাকসিনগুলোর উৎপাদনকে হুমকির মুখে ফেলে। যদি এই ভাইরাসের বিস্তার চীনের বাইরে অগ্রসর হয়, প্রয়োজনীয় স্থানগুলোতে কঠোরতম কোয়ারেনটাইন হয়তো তাকে থামিয়ে রাখতে পারবে। যে সময়ের মধ্যে আমরা একটি নতুন অবস্থায় উপনীত হতে পারবো।\nDS: ভ্যাকসিনের একটি ত্বরিৎ–উদ্ভাবন কি ভাইরাসটির বৈশ্বিক বিস্তারকে থামাতে সহযোগিতা করতে পারে?\nJF: না, ভ্যাকসিন হয়তো এই কাজটির জন্য অনেক বেশি দেরী হয়ে যাবে। অন্যান্য সংস্থাগুলোর সাথে সাথে, একটি আন্তর্জাতিক সংস্থা The Coalition for Epidemic Preparedness Innovations (CEPI) – যার ফান্ড সরবরাহ করা হয় German Ministry of Education and Research and the Wellcome Trust থেকে- ভ্যাকসিন প্রস্তুতের জন্য কঠিন শ্রম দিচ্ছে। কিন্তু এতে অন্তত ছয়টি মাস সময় লাগবে। বাস্তবতার দৃষ্টিকোণ থেকে বলতে গেলে, ভ্যাকসিন এই বছরের শেষভাগের আগে বা এক বছরের আগে পাওয়া যাবে না এবং তা হলেও সেটা হবে রেকর্ড-টাইম দ্রুত। ভ্যাকসিন হচ্ছে এমন একটি জিনিস যা আপনি সুস্থ মানুষের শরীরে প্রদান করবেন। এর নিরাপত্তার ব্যাপারে আপনাকে একেবারে পূর্ণমাত্রায় নিশ্চিত হতে হবে। আর কপাল ভালো না হলে, আমরা আদৌ কোন ভ্যাকসিনই প্রস্তুত করতে পারবো না।\nDS: তাহলে, ফার্মাসিউটিক্যাল ইন্ডাস্ট্রিগুলোর এ ব্যাপারে এত ব্যাপক জোরদার প্রচেষ্টার মানে কি?\nJF: ভ্যাকসিন অতি গুরুত্বপূর্ণ হবে, যদি এই নতুন ভাইরাসটি SARS এর মতো চলে না গিয়ে, ইনফ্লুয়েঞ্জা ভাইরাসের মতো একটি লাগাতার হুমকি হয়ে থেকে যায়। এমনকি এটাও সম্ভব যে, নোভেল করোনাভাইরাস ইনফ্লুয়েঞ্জার মতো মৌসুমি না হয়ে সারা বছর ধরেই আবর্তিত হতে থাকবে।\nDS: অন্তত এই আশা কি করা যায় যে, এন্টিভাইরাল ঔষধগুলো মারাত্মক অসুস্থদের সাহায্য করতে পারবে?\nJF: হ্যা। আবারও বলছি, বেশ কিছু গ্রুপ প্রচণ্ড চাপের মুখে এই ব্যাপারটি নিয়ে কাজ করে যাচ্ছে। এন্টি-এইচআইভি ঔষধ নিয়ে একটি ক্লিনিক্যাল ট্রায়াল মধ্য জানুয়ারির দিকে ওয়াহুনে শুরু করা হয়েছিলো এবং এ পর্যন্ত ২০০ রোগীকে এই গবেষণাটিতে অংশগ্রহণের জন্য যোগদান করানো হয়েছে। এই সপ্তাহে, Remdesivir নামে অন্য একটি ঔষধ নিয়ে আরেকটি ট্রায়াল শুরু করা হয়েছে। অন্যান্য উপাদানগুলোও ল্যাবে পরীক্ষা করে দেখা হচ্ছে যে- তা এই ভাইরাসের বিরুদ্ধে কাজ করে কিনা। একদম সম্পূর্ণ নতুন ঔষধ আবিষ্কারের চেষ্টাও করা হচ্ছে। আমাদের এই সব উপায়ই লাগবে, যেখানে এ পর্যন্ত আমরা প্রামাণ্যরূপে 2019-nCoV এর বিরুদ্ধে কাজ করে এরকম কোনকিছু পাইনি। চিকিৎসকগণ কেবল আক্রান্ত ব্যক্তির লক্ষণগুলোকে একটু উপশম দিতে পারে এবং মারাত্মক অসুস্থ ব্যক্তিকে Intensive Care Unit সরবরাহ করতে পারে।\nTags: China Viruscorona virus curecorona virus deadCoronaVirusDer SpiegelhomeodigestHomeopathyInterviewJeremy Farrar


অক্টোবর 13, 2016 ফরেক্স প্ল্যাটফর্ম লেখক রোহান নন্দী 37204 দর্শকরা\nপ্রযুক্তিগত বিশ্লেষন মুদ্রা বাজারে ভবিষ্যদ্বাণী করার একটি মৌলিক উপকরণ হতে পারে। এই পদ্ধতি সফলভাবে ব্যবহার করে থাকেন পেশাদার ব্যবসায়ী এবং ফরেক্সের বিশ্লেষকগণ। তাদের দীর্ঘ অভিজ্ঞতা ব্যবসার ক্ষেত্রে প্রযুক্তিগত বিশ্লেষণ ব্যবহারের অলিম্পিক ট্রেড ভিডিও সক্ষমতাকেই নির্দেশ করে।\n1 সর্বোচ্চ লিভারেজ পরিমাণ ছুঁয়েছে: 1 000। প্রকাশ : ২৫ মার্চ ২০১৯, ১৫:২১ | অনলাইন সংস্করণ\nপায়ে প্রবেশ করবেন না - মালিকের সম্ভাব্য মৃত্যু এবং ছেলেদের অলিম্পিক ট্রেড ভিডিও জন্য ভয়ানক পরিণতি প্রভাব শক্তির তিনটি নমুনার পরীক্ষার ফলাফল গাণিতিক গড় হিসাবে সংজ্ঞায়িত করা হয়। নমুনার একটিতে, প্রভাব শক্তির 9.8 · 104জে / মি² (1 কেজিফ · মি / সেমি²) দ্বারা হ্রাস করা যেতে পারে।\nবিছানায় ফিরে ফিজিওথেরাপি করলুম । পিয়ারলেসে অ্যাঞ্জিওপ্লাস্টির সময়ে ভুল ওষুধে আর্থারাইটিস হয়েছিল । উঠে, দেয়ালে স্লেট টাঙিয়ে এবিসিডি ১২৩৪ অআকখ অভ্যাস করলুম মিনিট কুড়ি, যাতে হাত কাঁপা নিয়ন্ত্রণ হয়, ডা ডি কে দাসের নির্দেশ । উপদেশ দিয়ে স্বর্গগামী হলেন উনি ।\nএই প্যাটার্ন একটি প্রবণ বিপরীত সংকেত, বর্তমানে ঢাল মধ্যে গঠিত। Wedges সমর্থন এবং প্রতিরোধের প্রবণতা লাইন থাকার, ত্রিভুজ আকৃতির অনুরূপ। এই চার্ট প্যাটার্ন একটি দীর্ঘমেয়াদী প্যাটার্ন যা একটি সংকীর্ণ মূল্য পরিসীমা দেখায়। (ক) বাংলাদেশ মহিলা আওয়ামী লীগ, বাংলাদেশ কৃষক লীগ, বাংলাদেশ আওয়ামী যুব লীগ, আওয়ামী স্বেচ্ছাসেবক লীগ, আওয়ামী আইনজীবী পরিষদ, বাংলাদেশ তাঁতী লীগ ও বাংলাদেশ যুব মহিলা লীগ বাংলাদেশ আওয়ামী লীগের সহযোগী সংগঠন বলিয়া গণ্য হইবে। তবে জাতীয় শ্রমিক লীগ ও বাংলাদেশ ছাত্রলীগ তাদের স্ব-স্ব সংগঠনের গঠনতন্ত্র অলিম্পিক ট্রেড ভিডিও দ্বারা পরিচালিত হইবে।\nপ্রদর্শন একসঙ্গে চারটি ভিন্ন মূল্য চার্ট খুলতে পারে এবং আপনাকে তাদের প্রতিটিতে স্বাধীনভাবে ট্রেড করতে দেয়। ফ্র্যাঞ্চাইজিং এমন এক নিখরচায় যা বছরের পর বছর অবমূল্যায়িত থাকে। ফ্র্যাঞ্চাইজি সুদের ধারাবাহিকভাবে বড়, কিন্তু কয়েকটি ভাল অফার আছে। বাজারে একটি ভাল ভোটাধিকার দিতে পারেন যে কেউ সফল হবে।\nখনিজ পদার্থ ব্যতীত পোর্টল্যান্ড সিমেন্টের ঘনত্ব 3.1 গিগাবাইট / সেমি 3, গড় পরিমাণে ঘনত্ব 1300 কেজি / এম 3। সাথে সাথে তাঁরা এই কথা ও বুঝতে পারছিলেন যে, কৃষি খামার ও শিল্প কারখানায় শ্রমিকগন সহজেই দৈনিন্দিন লড়াইয়ে পুজিবাদকে পরাস্ত করে দিতে পারবেন। এই বিষয়ে তাঁরা তাঁদের সাত দফার মধ্যে তিন দফাতেই বক্তব্য রেখেছেন। জি এন সি তার জন্ম লগ্নেই এই বিষয়ে বক্তব্য জনতার সামনে হাজির করেছিলোঃ\n২013 সালে প্রতিষ্ঠিত জেনেটিজ ব্যবসায়ী পার্কার কনরাড প্রতিষ্ঠিত। মাত্র এক বছরে, প্রকল্পটি অজানা প্রারম্ভে পরিণত হয়েছে যা দ্রুত বর্ধনশীল ব্যবসায়ে পরিণত হয়েছে, আনুমানিক 650 মিলিয়ন ডলার। আন্দ্রেসেন হরোভিট এবং অন্যান্য নেতৃস্থানীয় সিলিকন ভ্যালি ভেনচারের মূলধন তহবিল কোম্পানির বিনিয়োগকারীদের মধ্যে রয়েছে। Zenefits এখন 2,000 কর্পোরেট ক্লায়েন্টদের কাজ করে।\nঅধ্যয়নরত শারীরিক ব্যায়ামে নতুনত্বের উপাদান (প্রাথমিক অবস্থান, দিক, গতি, প্রচেষ্টার গতি, প্রশস্ততা, স্বাভাবিক অবস্থা ইত্যাদি পরিবর্তন)।\nআপোনাৰ বয়স, জীৱন ধাৰণৰ পদ্ধতি, অৰ্থনৈতিক স্বতন্ত্ৰতা, পৰিয়ালৰ সহায়, আয়ৰ পৰিমাণ আৰু ব্যয়কে আদি কৰি বিভিন্ন কাৰকৰ বাবে অৰ্থনৈতিক উদ্দেশ্যৰ সলনি হব পাৰে। সেয়েহে আপোনাৰ অলিম্পিক ট্রেড ভিডিও প্ৰথম উদ্দেশ্য হব লাগিব আপোনাৰ প্ৰয়োজনীয়তা চিনাক্ত কৰা। ইয়াৰ বাবে নিজকে তলৰ প্ৰশ্নকেইটা কৰক- সম্পূর্ণরূপে বিপণন ও সামগ্রিক সাধারণ অর্থনৈতিক কার্যকলাপের মূল বিষয় এই কৌশলগত সেগমেন্টের মধ্যে কর্মক্ষম (কাঁচামাল, জ্বালানি, সস্তা ক্রেডিট, প্রযুক্তি এবং উত্পাদন ক্ষমতা, দক্ষ ডিস্ট্রিবিউশন চ্যানেল ও অন্যান্য উৎস অ্যাক্সেসের অনুমোদন দেয়।)।\nকেন বলেন তো? শেয়ার ব্যবসায়ীরা অনেক টাকার মালিক তাই? আশা করি Social Trading অলিম্পিক ট্রেড ভিডিও সংক্রান্ত যাবতীয় বিষয়গুলো বোঝাতে পেরেছি। যারা এই ধরনের ট্রেড করতে চান তারা অবশ্যই ট্রেড শুরু করার পূর্বে, যার ট্রেড কপি করবেন তার ট্রেড এবং ট্রেডিং সংক্রান্ত বিষয়গুলো জেনে বুঝে তারপর শুরু করার অনুরধ থাকল।


ক্যারি প্যাকার: ক্রিকেট-বিদ্রোহীর হাতেই ক্রিকেটের প্রসার - অলি গলি\nক্যারি প্যাকার: ক্রিকেট-বিদ্রোহীর হাতেই ক্রিকেটের প্রসার\nMarch 16, 2020 March 16, 2020 ইসমাইল উদ্দীন সাকিব\tওয়ার্ল্ড সিরিজ ক্রিকেট, ক্যারি প্যাকার\nক্যারি প্যাকার, আপনি ক্রিকেটাঙ্গনের মানুষ। তবু ক্রিকেটিয় শব্দের পরিবর্তে আপনার জন্য বণিক শব্দটিই ব্যবহার করলাম।আপনি এতে অসন্তুষ্ট হওয়ার কথা না। কারণ, ক্রিকেটের প্রতি সামান্যতম ভালবাসা থেকে এর সঙ্গে সম্পৃক্ত হন নি আদৌ। আপনি এর মধ্যে টাকার গন্ধ পেয়েছিলেন আর সেটা কুক্ষিগত করার প্রয়াসেই ক্রিকেটে উদ্দীপনা পেয়েছিলেন।\nব্যবসায়ীদেরর জন্য এটা করা দোষের কিছু না। কিন্তু হয় কি, ব্যবসায়িক উদ্দেশ্যে যখন খেলার স্পিরিটকে কলঙ্কিত করে অভিযোগটা তখনই মাথাচাড়া দিয়ে ওঠে। আপনি নিজের ইগোকে জেতাতে চেয়েছেন সবসময়, অর্থ দিয়েই সকল ক্ষমতার কেন্দ্রবিন্দু হতে চেয়েছেন।\nক্যারি ফ্রান্সিস বুলমোর প্যাকার নাম নিয়ে ১৭ ডিসেম্বর, ১৯৩৭ তারিখে নিউ সাউথ ওয়েলসের সিডনিতে আপনি জন্মগ্রহণ করেন। আপনার বাবা স্যার ফ্রাঙ্ক প্যাকার অস্ট্রেলীয় প্রচারমাধ্যমের স্বত্তাধিকারী ছিলেন।\nক্যারি প্যাকার পারিবারিকভাবেই আপনি বিত্তশালী। আপনার বাবা মারা যাওয়ার সময় ১০০ মিলিয়ন ডলার রেখে গিয়েছিলেন। এই বিপুল পরিমাণ কর্থ কাজে লাগিয়ে আপনি আরো অর্থশালী হবেন এতে অবাক হওয়ার কথা নয়! অস্ট্রেলিয়ার বিজনেস রিভিউ উইকলি ম্যাগাজিনের ২০০৪ সালের সংখ্যার আপনার সম্পদের আনুমানিক হিসাব ধরেছিল ৬.৫ মিলিয়ন ডলার।\nক্লাইভ লয়েডের সাথে\nবিশ্বে আপনিই প্রথম মানুষ যিনি ক্রিকেট খেলা টেলিভিশনে সম্প্রচার করে অর্থ উপার্জন করেছেন। সম্ভবত একারণেই খেলাটির প্রতি আপনার আগ্রহ বেড়েছিল। নইলে সংবাদপত্র আর প্রকাশনী সংস্থার ব্যবসার সাথে ক্রিকেট ব্যবসা সেভাবে মেলে না।আপনি কিছুটা খেয়ালি বাদশার মত, যে যখন যা ইচ্ছা তাই করতে চায়।\nওয়ার্ল্ড সিরিজ ক্রিকেট আয়োজনে ইংল্যান্ড অধিনায়ক টনি গ্রেগ আপনাকে খেলোয়াড় সংগ্রহ করে দিয়েছিলেন। প্রতিদানে আপনি তেমন কিছু চিন্তা না করেই তাকে চ্যানেল নাইন নেটওয়ার্কে আজীবন চাকরি দিয়ে দিলেন। সত্যি অদ্ভুত ছিল, কারণ ওয়ার্ল্ড সিরিজ ক্রিকেট শুরু করেছিলেন শুধুমাত্র অস্ট্রেলিয়া ক্রিকেট বোর্ডকে নিজের ক্ষমতা জাহির করার জন্য।\nটনি গ্রেগ ছিলেন তাঁর আস্থাভাজন\nঅ্যাশেজ টেস্ট সম্প্রচারস্বত্ব পাননি বলে ক্রিকেটের এত বড় ‘ক্ষতি’ করতে হবে! আপনি সব দেশের নামি ক্রিকেটারদের মোটা অংকের অর্থ দিয়ে নিজের আয়ত্তে নিয়ে এসেছিলেন, অস্ট্রেলিয়ার অ্যাশেজ খেলতে হয়েছিল অবসরে যাওয়া ববি সিম্পসনকে ফিরিয়ে এনে। অর্থের দম্ভের একপর্যায়ে আপনি অস্ট্রেলিয়ান বোর্ডকেই কিনে নিতে চেয়েছিলেন। ১৯৭৬ সালের সেই ঐতিহাসিক মিটিংয়ে আপনি তাদের বলেছিলেন, ‘জেন্টেলম্যান, আমাদের সবার মধ্যে একটু-আকটু বেশ্যা লুকিয়ে থাকে। তো বলুন, আপনাদের দাম কত?\nএতোদূর অবধি পড়ার পর পাঠকেরা ভাববেন আমি আপনাকে ক্রিকেটের বিষ হিসেবে পরিচিত করছি। এমনটি মনে হওয়া সম্পূর্ণ ভুল। অস্ট্রেলিয়া ক্রিকেট বোর্ড আর আইসিসিকে একহাত নিতে গিয়ে আপনি যে অজ্ঞাতসারেই ক্রিকেটের সবচেয়ে বড় উপকার করেছেন তা যে কোন মানুষই একবাক্যে স্বীকার করবে। ওয়ার্ল্ড সিরিজের ক্রিকেটের পরই বোর্ডগুলো অনুধাবন করে ক্রিকেটারদের খুবই নিম্ন পারিশ্রমিক প্রদান করা হয় যা দিয়ে সংসার চালানো দুঃসাধ্য।\nআপনার দেখাদেখিই ক্রিকেটারদের জন্য বেতন চালু করা হয়, ক্রিকেটকে পেশা হিসেবে প্রতিষ্ঠিত করার পুরো কৃতিত্ব আপনার। আপনার মাহাত্ন্য আরো গভীর। সাদা পোশাক আর লাল বলের চৌহদ্দি পেরিয়ে রঙিন পোশাক, সাদা বল আর দিবারাত্রির ম্যাচের পরিমণ্ডলে ক্রিকেট প্রবেশের একক কৃতিত্ব আপনাকেই দিতে হবে।\nবর্ণবাদের কারণে আইসিসি দক্ষিণ আফ্রিকাকে আন্তর্জাতিক অঙ্গনে নিষিদ্ধ করলো, আপনি আইসিসির তোয়াক্কা না করে ওয়ার্ল্ড সিরিজ ক্রিকেটে দক্ষিণ আফ্রিকার ক্রিকেটারদের চুক্তিবদ্ধ করলেন।\nমৃত্যুও সহজে জিততে পারেনি আপনার সাথে। চার বার হার্ট অ্যাটাক হয়েছে, একবার তো ছয় মিনিটের জন্য ক্লিনিকালি ডেডও হয়ে গিয়েছিলেন, তবু হার মানেননি। শেষ পর্যন্ত কিডনি রোগের কাছে হার স্বীকার করলেন। ডাক্তাররা অবশ্য বলেছিল, চিকিৎসা করালে আরো কিছুদিন টিকবেন। কিন্তু নিজের শরীরকে ভালই চিনতেন আপনি, তাই ডাক্তারদের জানিয়ে দিলেন, ‘আমার গাড়ির পেট্রোল ফুরিয়ে এসেছে, অযাচিতভাবে জীবনের দৈর্ঘ্য না বাড়িয়ে সম্মানের সাথে মরাই ভাল।’\n২৬ ডিসেম্বর, ২০০৫ তারিখে ৬৮ বছর বয়সে নিউ সাউথ ওয়েলসের সিডনিতে আপনার দেহাবসান ঘটে।\nহয়তো বা এত সব অবদানের কারণে আপনার মৃত্যুতে মেলবোর্ন ক্রিকেট গ্রাউন্ডে (এমসিজি) এক মিনিট নীরবতা পালন করা হয়। এই সম্মাননা কি আপনার জন্য যথার্থ বলুন? টসের কয়েনে আপনার ছবি দেখলে আপনার প্রতি সম্মানটা যথার্থ হয়েছে বলে ভেবে নিতাম।\nটনি গ্রেগ যথার্থই বলেছেন, ‘ক্রিকেটের এমন কোনো ইতিহাস লেখা সম্ভব নয়, যেখানে ক্যারি প্যাকার নামটি উহ্য থাকবে।’\n← করোনা ভাইরাস ও তার মিথ: এক্সপোজড\nধোনির নেতৃত্ব তাঁদের বিকশিত হতে দেয় নি! →\nশুধু বোলিং নয়, সমস্যা ব্যাটিং-মানসিকতায়ও\nOctober 16, 2017 ইব্রাহিম সোহান 0\nFebruary 28, 2019 আরিফুল ইসলাম রনি 0


অধ্যাপক ড. এ কে এম সিদ্দিকের মৃত্যুতে ঢাবি উপাচার্যের শোক\nপ্রকাশ: ৩১ আগস্ট ২০১৮, ২১:০৭\nঢাকা বিশ্ববিদ্যালয়ের প্রাক্তন উপাচার্য ও বিশিষ্ট পদার্থ বিজ্ঞানী অধ্যাপক ড. এ কে এম সিদ্দিক (৯৬) -এর মৃত্যুতে বিশ্ববিদ্যালয়ের উপাচার্য অধ্যাপক ড. মো. আখতারুজ্জামান গভীর শোক প্রকাশ করেছেন।\nএক শোকবাণীতে উপাচার্য অধ্যাপক ড. মো. আখতারুজ্জামান বলেন, ঢাকা বিশ্ববিদ্যালয়ের প্রাক্তন উপাচার্য ও বিশিষ্ট পদার্থ বিজ্ঞানী অধ্যাপক ডা. এ কে এম সিদ্দিক একজন নিবেদিত প্রাণ প্রশাসক, নিষ্ঠাবান শিক্ষক এবং গবেষক ছিলেন। তিনি দীর্ঘদিন শিক্ষকতা করেছেন বিশেষত পদার্থ বিজ্ঞানের গবেষণায় বিশেষ অবদান রেখেছেন। তিনি বিশ্ববিদ্যালয়ের একাডেমিক ও প্রশাসনিক ক্ষেত্রে যে অবদান রেখেছেন তা স্মরণীয় হয়ে থাকবে।\nঅধ্যাপক ড. এ কে এম সিদ্দিক মানিকগঞ্জে জন্মগ্রহণ করেন। তিনি ১৯৪২ সালে কলকাতার প্রেসিডেন্সি কলেজ থেকে পদার্থ বিজ্ঞানে বিএসসি অনার্স ডিগ্রী অর্জন করেন। দ্বিতীয় মহাযুদ্ধের কারণে ঢাকায় প্রত্যাবর্তন করে ঢাকা বিশ্ববিদ্যালয় পদার্থ বিজ্ঞান বিভাগ থেকে ১৯৪৪ সালে মাস্টার্স ডিগ্রি লাভ করেন।\nঅধ্যাপক সিদ্দিক ১৯৫০ সালে ঢাকা বিশ্ববিদ্যালয়ের পদার্থ বিজ্ঞান বিভাগে প্রভাষক হিসাবে যোগদান করেন। ১৯৫৬ সালে কলম্বো প্ল্যান বৃত্তি লাভ করে কানাডার ইউনিভার্সিটি অব সাসকাটচেওয়ান থেকে পি এইচ ডি ডিগ্রি অর্জন করেন। আন্তর্জাতিক আণবিক শক্তি সংস্থার ফেলোশিপ নিয়ে গবেষক হিসেবে তার খ্যাতি রয়েছে। তিনি ১৯৮১ সালে সুইডিশ নোবেল একাডেমিক কর্তৃক পদার্থ বিজ্ঞানে নোবেল পুরস্কার মনোনয়ন সংক্রান্ত কমিটির সদস্য ছিলেন।\nঅধ্যাপক ড. এ কে এম সিদ্দিক ২১ মার্চ ১৯৮৩ থেকে ১৬ আগস্ট ১৯৮৩ পর্যন্ত ঢাকা বিশ্ববিদ্যালয়ের উপাচার্যের দায়িত্ব পালন করেন। এর আগে তিনি প্রো-ভাইস চ্যান্সেলর হিসেবেও দায়িত্ব পালন করেন।\nউল্লেখ্য, অধ্যাপক সিদ্দিক আজ শুক্রবার বিকেল ৩ ঘটিকায় গুলশানে বার্ধক্যজনিত কারণে মৃত্যুবরণ করেছেন। মৃত্যুকালে তার বয়স হয়েছিল ৯৬ বৎসর। তিনি স্ত্রী, তিন ছেলে ও বহু গুণগ্রাহী রেখে গেছেন। আজ বাদ এশা গুলশান-১ এ তার প্রথম নামাযে জানাজা অনুষ্ঠিত হচ্ছে। আগামীকাল মানিকগঞ্জে দ্বিতীয় জানাজা শেষে তাঁর নিজ গ্রামে দাফন সম্পন্ন হবে।\nবেরোবিতে নওগাঁ জেলা ছাত্র কল্যাণ সমিতির সভাপতি সাখাওয়াত ও সম্পাদক নাঈম\nবলতে গেলে গলা চেপে ধরা হয়: নূর\nনোবিপ্রবি ছাত্রীকে যৌন হয়রানির অভিযোগে গ্রেপ্তার ১


জাতীয় সংগীত পরিবর্তনের তিন চেষ্টা\nপ্রকাশিত: ১৮ আগস্ট ২০১৭ শুক্রবার, ০৮:০০ পিএম\n‘আমার সোনার বাংলা, আমি তোমায় ভালবাসি’- আমাদের জাতীয় সংগীত, আমাদের অহংকার। জাতীয় সংগীতের মুর্ছনায় আমাদের হৃদয়ের আবেগ যেন উথলে ওঠে। আমরা দেশের প্রতি এক অনাবিল ভালবাসায় সিক্ত হই। ইউনেস্কোর মতে, পৃথিবীর মধুরতম সংগীত গুলোর মধ্যে বাংলাদেশের জাতীয় সংগীত একটি। জাতির পিতা বঙ্গবন্ধু শেখ মুজিবুর রহমান ১৯৬৯ এর গণঅভ্যুত্থানের সময়ই বাংলাদেশের জাতীয় সংগীত নির্বাচন করেছিলেন। বিশ্ব কবি রবীন্দ্রনাথ ঠাকুরের এক অনন্য সৃষ্টি আমাদের হৃদয়ে ছোয়া প্রাণের সংগীত। কিন্তু সরকারি নথিপত্রে দেখা যায়, অন্তত তিনবার আমাদের মুক্তিযুদ্ধের প্রতীক জাতীয় সংগীত পরিবর্তনের উদ্যোগ নেওয়া হয়েছিল। তিনবার নানা কারণে শেষ মুহূর্তে এই উদ্যোগ ভেস্তে যায়।\nজাতীয় সংগীত প্রথম পরিবর্তনের উদ্যোগ নেয় খুনি মোশতাক সরকার। ৭৫ এর ১৫ আগস্ট জাতির পিতাকে স্বপরিবারে হত্যার পর জিয়া-ফারুক-ডালিম চক্র রাষ্ট্রপতির আসনে বসায় খন্দকার মোশতাক আহমেদকে। ক্ষমতায় বসেই মোশতাক ‘বাংলাদেশ বেতার’ নাম পরিবর্তন করে রেডিও বাংলাদেশ করেন। ‘জয় বাংলা’ বাদ দিয়ে বাংলাদেশ জিন্দাবাদ করেন। মন্ত্রিপরিষদ বিভাগের নথিতে দেখা যায়, ১৯৭৫ এর ২৫ আগস্ট ‘রাষ্ট্রপতির অভিপ্রায় অনুযায়ী জাতীয় সংগীত পরিবর্তনের লক্ষে উচ্চপর্যায়ের একটি কমিটি করা হয়। কমিটির চেয়ারম্যান করা হয়, ঢাকা বিশ্ববিদ্যালয়ের বাংলা বিভাগের অধ্যাপক ড. দ্বীন মুহাম্মদকে। কমিটিকে ‘এক মাসের মধ্যে পরিবর্তিত জাতীয় সংগীত’ প্রস্তাব করতে বলা হয়। দ্বীন মুহাম্মদ কমিটি তিনটি বৈঠক করে। তারা বিদ্রোহী কবি কাজী নজরুল ইসলামের ‘ চল চল চল’ এবং ফররুখ আহমেদের ‘পাঞ্জেরী’ থেকে যেকোনো একটি জাতীয় সংগীত করার প্রস্তাব করে প্রতিবেদন জমা দেয় ১ নভেম্বর। কিন্তু ক্যু পাল্টা ক্যুতে ওই প্রস্তাবের মৃত্যু ঘটে। ক্ষমতায় আসেন জিয়াউর রহমান। মন্ত্রিপরিষদ বিভাগের নথি পর্যালোচনা করে দেখা যায়, ১৯৭৯ সালের ৩০ এপ্রিল, জাতীয় সংগীত পরিবর্তনের দ্বিতীয় উদ্যোগ নেওয়া হয়। মন্ত্রিপরিষদ বিভাগে প্রধানমন্ত্রী শাহ আজিজুর রহমান এক গোপন চিঠিতে বলেন, ‘রবীন্দ্রনাথ ঠাকুরের লেখা একটি গান ভারতীয় জাতীয় সংগীত। তিনি বাংলাদেশের নাগরিকও নন। হিন্দু সম্প্রদায়ের একজন কবির লেখা গান জাতীয় সংগীত হওয়ায় মুসলিম উম্মাহ উদ্বিগ্ন। এই গান আমাদের সংস্কৃতির চেতনার পরিপন্থী বিধায় জাতীয় সঙ্গীত পরিবর্তন আবশ্যক।’ প্রধানমন্ত্রীর এই চিঠিতে ‘আমার সোনার বাংলা’র পরিবর্তে ‘প্রথম বাংলাদেশ, আমার শেষ বাংলাদেশ’কে জাতীয় সঙ্গীত করার প্রস্তাব করা হয়। প্রধানমন্ত্রীর এই চিঠি পেয়ে মন্ত্রিপরিষদ বিভাগ রেডিও, টেলিভিশন এবং সব সরকারি অনুষ্ঠানে প্রথম বাংলাদেশ গানটি প্রচারের নির্দেশনা জারি করে। এ সময় রাষ্ট্রপতির অনুষ্ঠানে জাতীয় সঙ্গীতের পাশাপাশি প্রথম বাংলাদেশ গাওয়া শুরু হয়। কিন্তু ১৯৮১ সালে জিয়ার মৃত্যুর পর এই উদ্যোগ সম্পর্কে আর কোনো তথ্য পাওয়া যায়নি।\nজাতীয় সঙ্গীত পরিবর্তনের তৃতীয় দফা উদ্যোগ নেওয়া হয় ২০০১-২০০৬ সালে বিএনপি-জামাত জোট সরকারের সময়। ২০০২ সালে শিল্পমন্ত্রী মতিউর রহমান নিজামী এবং সমাজকল্যাণ মন্ত্রী আলী আহসান মুজাহিদ জাতীয় সঙ্গীত পরিবর্তনের লক্ষ্যে একটি যৌথ ডিও প্রধামন্ত্রীর বরাবরে জমা দেন। উল্লেখ্য, এরা দুজনই যুদ্ধাপরাধী এবং যুদ্ধাপরাধের দায়ে মৃত্যুদণ্ডে দণ্ডিত। ২০০২ সালের ১৯ মার্চ স্বাক্ষরিত এই চিঠিতে দুজন যৌথভাবে বলেন,’সময়ের পরিবর্তনের সঙ্গে আমাদের ইসলামি মূল্যবোধ ও চেতনার আলোকে জাতীয় সংগীত সংশোধিত হওয়া প্রয়োজন।‘ প্রধানমন্ত্রীর এই অনুরোধ পত্রটি সংস্কৃতি মন্ত্রণালয়ে পাঠানো হয়। সংস্কৃতি মন্ত্রণালয়ের দায়িত্বপ্রাপ্ত মন্ত্রি খুরশীদ জাহান হক,বিষয়টি ‘অতি গুরত্বপূর্ণ’ বলে সচিবের কাছে প্রেরণ করেন।সচিব জাতীয় সংগীত পরিবর্তন সংস্কৃতি মন্ত্রণালয়ের এখতিহার বহির্ভূত বিষয় বলে, তা মন্ত্রিপরিষদ বিভাগে প্রেরণ করে ২০০২ সালের ১৯ আগস্ট। এরপর এ সম্পর্কে আর কোনো তৎপরতা নথিতে পাওয়া যায় নি। বেঁচে যায় আমাদের প্রাণের সংগীত। আমাদের চেতনার উৎস।\nবন্যার্তদের আর্তনাদ কে শুনবে?\nতিন কারণে মন খারাপ বিএনপির: ওবায়দুল কাদের\nকিছুটা চাপে ও চায়ে জিম্বাবুয়ে\nপরশু থেকে ঝরবে বৃষ্টি\nনাইমের জোড়া শিকার\nসিঙ্গাপুরে করোনা: আক্রান্ত এক বাংলাদেশির অবস্থা ‘খুবই সংকটাপন্ন’


পবিত্র কোরআন নাজিলের মাস রমজান | Alem Ulama\nকোরআন হলো রমজানের নিগূঢ় তত্ত্ব; রমজানের সঙ্গে কোরআনের সম্পর্কও সুগভীর। রমজান মাস এমন যে, তাতে কোরআন নাজিল করা হয়েছে; মানুষের জন্য পথপ্রদর্শকরূপে ও হিদায়াতের সুস্পষ্ট বর্ণনা ও সত্যাসত্যের পার্থক্য নির্ণয়কারী হিসেবে। (সুরা-২ বাকারা, আয়াত: ১৮৫)।\nরমজানের পঁাচটি সুন্নত—(১) সাহরি খাওয়া, (২) ইফতার করা, (৩) তারাবির নামাজ পড়া, (৪) কোরআন মজিদ তিলাওয়াত করা, (৫) ইতিকাফ করা। এই পঁাচটি সুন্নতের দুটিই হলো প্রাকৃতিক প্রয়োজন; যা মানুষ বাধ্য হয়ে করে থাকে। রোজা রাখার শক্তি–সামর্থ্য অর্জনের জন্য সাহরি খাওয়া এবং রোজার ক্লান্তি ও ক্ষুধা নিবারণের জন্য ইফতার করা। মূলত শেষোক্ত তিনটিই হলো রমজানের মূল ইবাদত বা মৌলিক উদ্দেশ্য। আর এই তিনটির সঙ্গেই রয়েছে কোরআনের একান্ত সম্পর্ক। যথা: রমজানের তৃতীয় সুন্নত তারাবির নামাজ, এতে কোরআন তিলাওয়াত করা হয়, যা নামাজের ফরজ ও ওয়াজিব রুকন এবং খতম তারাবিতে পূর্ণ কোরআন মজিদ খতম করা হয়, যা সুন্নত। রমজানের চতুর্থ সুন্নত কোরআন তিলাওয়াত। সাহাবায়ে কিরাম প্রায় সারা বছর প্রতি মাসের প্রতি সপ্তাহে পূর্ণ কোরআন শরিফ একবার তিলাওয়াত করতেন। প্রতি সাত দিনে এক খতম পড়তেন বলেই কোরআন মজিদ সাত মঞ্জিলে বিভক্ত হয়েছে। তঁারা রমজান মাসে আরও বেশি বেশি তিলাওয়াত করতেন।\nহজরত রাসুলে আকরাম সাল্লাল্লাহু আলাইহি ওয়া সাল্লাম প্রতি রমজানে হজরত জিবরাইল (আ.)–কে অবতীর্ণ পূর্ণ কোরআন একবার শোনাতেন এবং হজরত জিবরাইল (আ.)ও নবী কিরম (সা.)–কে অবতীর্ণ পূর্ণ কোরআন একবার শোনাতেন। রাসুলুল্লাহ সাল্লাল্লাহু আলাইহি ওয়া সাল্লামের জীবনের শেষ রমজানে দশম হিজরির রমজান মাসে মহানবী সাল্লাল্লাহ আলাইহি ওয়া সাল্লাম হজরত জিবরাইল (আ.)–কে পূর্ণ কোরআন মজিদ দুবার শোনান এবং হজরত জিবরাইল (আ.)–ও মহানবী সাল্লাল্লাহু আলাইহি ওয়া সাল্লামকে পূর্ণ কোরআন শরিফ দুবার শোনান। এতে বোঝা গেল রমজান শুধু কোরআন নাজিলের মাস নয়; বরং রমজান মাস হলো কোরআন শিক্ষণ প্রশিক্ষণ, কোরআন পঠন পাঠন ও কোরআন চর্চার মাস এবং সর্বোপরি রমজান মাস হলো জীবনের সর্বক্ষেত্রে কোরআন অনুশীলন ও বাস্তবায়নের মাস।\nরমজানের চতুর্থ সুন্নত হলো ইতিকাফ, যা মূলত আল্লাহর সেঙ্গ নির্জনবাস বা গোপন অবস্থান। যার উদ্দেশ্য হলো মহান আল্লাহর সঙ্গে সঙ্গোপনে বিশেষ সান্নিধ্য অর্জন ও একান্ত আলাপচারিতা। কোরআন হলো কালামুল্লাহ বা আল্লাহর বাণী। কোরআন তিলাওয়াত হলো আল্লাহর সঙ্গে কথা বলা। তাই ইতিকাফের মূল প্রতিপাদ্য বিষয় হলো কোরআন তিলাওয়াত।\nএ ছাড়া ইসলামি শরিয়তে ইমানের পরই হলো নামাজ, নামাজের উদ্দেশ্য হলো জিকির বা আল্লাহর স্মরণ। কোরআন মজিদে এ বিষয়ে বলা হয়েছে, আমার স্মরণোদ্দেশ্যে সালাত কায়েম করো। (সুরা-২০ তোহা, আয়াত: ১৪)। তাই নামাজের উদ্দেশ্যও হলো আল্লাহর জিকির বা প্রভুর স্মরণ। কোরআন মজিদের ৭২টি নামের ৩টিই হলো জিকির বা স্মরণ। যথা: (১) জিকরুল হাকিম বা কৌশলগত স্মরণ (সুরা-৩ আলে ইমরান, আয়াত: ৫৮); (২) আজ িজকর বা মহাস্মরণ (সুরা-৪১ হা–মীম সাজদা, আয়াত: ৪১); (৩) তাজকিরা বা স্মারক (সুরা-৮০ আবাসা, আয়াত: ১১)। রমজান মাসে তারাবিহ তাহাজ্জুদ ও কিয়ামুল লাইলসহ বেশি বেশি নামাজ পড়া হয়, আর নামাজে বেশি বেশি কোরআন তিলাওয়াত করা হয়, এতে করে রমজানের সঙ্গে কোরআনের সম্পর্ক ও রমজান মাসে কোরআন তিলাওয়াত, অধ্যয়ন ও আমলের অনুশীলন ও চর্চার সূত্র ও সুনিবিড়তা সুস্পষ্টরূপে প্রতীয়মান হয়।\nসম্মানিত শবে কদর ও মহিমান্বিত কোরআন\nইসলামে স্বীকৃত বরকতময় ও মহিমান্বিত যেসব দিবস রজনী রয়েছে, এর মধ্যে অন্যতম হচ্ছে শবে কদর বা লাইলাতুল কদর। কদরের এক অর্থ মাহাÍত্ম্য ও সম্মান। অন্যান্য রাতের তুলনায় এ রাত মহিমান্বিত হওয়ার কারণে এটাকে লাইলাতুল কদর তথা মহিমান্বিত রাত বলা হয়।\nকোরআন মজিদ শবে কদরে অবতীর্ণ হয়\nআল্লাহ তাআলা বলেন, ‘নিশ্চয়ই আমি কদরের রজনীতে কোরআন নাজিল করেছি। আপনি জানেন কি? কদরের রজনী কী? কদরের রজনী হাজার মাস অপেক্ষা উত্তম! সে রাতে ফেরেশতাগণ অবতীর্ণ হন, জিবরাইল (আ.) সহ; তঁাদের রবের নির্দেশ ও অনুমতিক্রমে সব বিষয়ে শান্তির ফয়সালা নিয়ে; তা উষার উদয় পর্যন্ত। (সুরা-৯৭ কদর, আয়াত: ১-৫)।সুরা কদরের প্রথম আয়াতে বলা হয়েছে, ‘নিশ্চয় আমি কদর রাতে কোরআন নাজিল করেছি।’ এ আয়াত থেকে পরিষ্কার জানা যায়, শবে কদরে কোরআন অবতীর্ণ হয়েছে। এরপর হজরত জিবরাইল (আ.) ধীরে ধীরে তেইশ বছরে তা রাসুলুল্লাহ সাল্লাল্লাহু আলাইহি ওয়া সাল্লামের কাছে পৌঁছাতে থাকেন। এ কথাও বলা যেতে পারে, এ রাতে কয়েকটি আয়াত অবতরণের মাধ্যমে কোরআন অবতরণের ধারাবাহিকতার সূচনা হয়। এরপর অবশিষ্ট কোরআন পরবর্তী সময়ে ধাপে ধাপে অবতীর্ণ হয়।\nলেখক: হাফেজ মাওলানা মিজানুর রহমান: সিনিয়র পেশ ইমাম, বায়তুল মোকাররম জাতীয় মসজিদ, ঢাকা।\n[প্রথম আলোয় ২৬ মে ২০১৭ প্রকাশিত]


We discussed the weather and rainfall, ajit pawar after meeting with devendra fandvis| মহারাষ্ট্রে শিবসেনা-কংগ্রেস-এনসিপি জোট সরকার গড়ার পরে এই প্রথম ফড়নবীশের সঙ্গে দেখা হল অজিত পাওয়ারের৷ দু জনের মধ্যে বেশ কিছুক্ষণ কথাও হয়েছে৷ | national - News18 Bangla, Today's Latest Bengali News\nবিয়েবাড়িতে ফড়নবীশের সঙ্গে কী কথা হল? অজিত বললেন, 'আবহাওয়া নিয়ে'\nঅজিত পাওয়ার ও দেবেন্দ্র ফড়নবীশ\nনির্দল বিধায়ক সঞ্জয় শিন্ডের মেয়ের বিয়েতে নিমন্ত্রিত ছিলেন পাওয়ার ও ফড়নবীশ৷ সেই বিয়ের অনুষ্ঠানে দেখা যায়, অজিত পাওয়ার ও ফড়নবীশ গল্পে মাতোয়ারা৷\nLast Updated: December 9, 2019, 7:14 PM IST\n#মুম্বই: মহারাষ্ট্রে ৮০ ঘণ্টার সরকারে তিনি ছিলেন উপমুখ্যমন্ত্রী৷ মুখ্যমন্ত্রী ছিলেন দেবেন্দ্র ফড়নবীশ৷ বিজেপি-এনসিপির সেই ৮০ ঘণ্টার সরকারের প্রাক্তন মুখ্যমন্ত্রীর সঙ্গে বৈঠক করলেন প্রাক্তন উপমুখ্যমন্ত্রী অজিত পাওয়ার৷ মহারাষ্ট্রে শিবসেনা-কংগ্রেস-এনসিপি জোট সরকার গড়ার পরে এই প্রথম ফড়নবীশের সঙ্গে দেখা হল অজিত পাওয়ারের৷ দু জনের মধ্যে বেশ কিছুক্ষণ কথাও হয়েছে৷\nএকটি বিয়েবাড়িতে দু জনের মধ্যে বেশি কিছুক্ষণ কথা হয়৷ বৈঠক শেষে অজিত পাওয়ারকে সাংবাদিকরা প্রশ্ন করেন, কী কথা হল ফড়নবীশের সঙ্গে? অজিত পাওয়ারের উত্তর, 'আবহাওয়া নিয়ে কথা হয়েছে৷' ফড়নবীশ বর্তমানে মহারাষ্ট্রে বিরোধী দলনেতা৷ অজিত পাওয়ারের ভাগ্যে ফের উপমুখ্যমন্ত্রিত্বের শিকে ছিঁড়তে পারে মহা বিকাশ আগাধি জোট সরকারে৷\nনির্দল বিধায়ক সঞ্জয় শিন্ডের মেয়ের বিয়েতে নিমন্ত্রিত ছিলেন পাওয়ার ও ফড়নবীশ৷ সেই বিয়ের অনুষ্ঠানে দেখা যায়, অজিত পাওয়ার ও ফড়নবীশ গল্পে মাতোয়ারা৷ প্রায় ২০ মিনিট ধরে আলাদা করে গল্প করতে দেখা যায় দুজনকে৷\nঅজিত পাওয়ারের কথায়, 'আমরা একসঙ্গে বসেছি বলেই, কী একটা পাকছে, এরকম ভাবার কোনও কারণ নেই৷ আমরা আবহাওয়া, বৃষ্টিপাত ইত্যাদি নিয়ে কথা বলছিলাম৷ আসলে এখানে চেয়ার এমন ভাবে অ্যারেঞ্জ করা হয়েছে যে, আমাদের পাশাপাশিই বসতে হত৷ দেখুন, রাজনীতিতে কেউ স্থায়ী শত্রু হয় না৷ যেহেতু আমরা একসঙ্গে বসেছিলাম, অতএব স্বাভাবিক ভাবেই আমরা আবহাওয়া নিয়ে আলোচনা করেছি৷'\nগত সপ্তাহেই একটি টিভি চ্যানেলকে দেওয়া সাক্ষাত্‍কারে দাবি করেন, অজিত পাওয়ারই তাঁকে সরকার গড়ার প্রস্তাব প্রথম দিয়েছিলেন৷\nFirst published: December 9, 2019, 7:14 PM IST\n#Ajit Pawar#Devendra Fandvis#Maharashtra


কেবল ৪৯৯ টাকা থেকে হেডফোন, ফোন, টিভি! শুরু হলো শাওমি Mi Republic Day Sale - My Blog\nHome Home কেবল ৪৯৯ টাকা থেকে হেডফোন, ফোন, টিভি! শুরু হলো শাওমি Mi Republic...\nকেবল ৪৯৯ টাকা থেকে হেডফোন, ফোন, টিভি! শুরু হলো শাওমি Mi Republic Day Sale\nAmazon এবং Flipkart এর পর এবার চীন স্মার্টফোন কোম্পানি শাওমি ও নিয়ে এলো Mi Republic Day Sale। এই সরলে স্মার্টফোন টিভি ছাড়াও শাওমির বিভিন্ন প্রোডাক্টের উপর ৬,০০০ টাকা পর্যন্ত ডিসকাউন্ট দেওয়া হবে। এরসাথে Mi Exchange অফার, No Cost EMI সহ Mi Protect এর মতো অফার ও ঘোষণা করেছে কোম্পানি। সেকারণে আপনি যদি এইমুহূর্তে নতুন কোনো ডিভাইস কেনার ভাবছেন তাহলে এটাই সঠিক সময় পছন্দের প্রোডাক্ট নিজের করার।\nMi Republic Day Sale এ স্মার্টফোনের উপর অফার :\nমি রিপাবলিক ডে সেলে Redmi Note 8 Pro এর উপর ৩,০০০ টাকা ডিসকাউন্ট অফার করছে কোম্পানি। এই ফোনের ৬ জিবি র‌্যাম ও ১২৮ জিবি স্টোরেজের এমআরপি ১৬,৯৯৯ টাকা। তবে এই সেলে ১৩,৯৯৯ টাকায় ফোনটি পাওয়া যাবে। এদিকে Redmi Note 8 কেনা যাবে ৯,৯৯৯ টাকায় এবং Redmi 8 কেনা যাবে ৭,৯৯৯ টাকায়।\nশাওমি মি এ৩ এর আসল দাম ১৪,৯৯৯ টাকা। তবে এই সেলে ফোনটি ১১,৯৯৯ টাকায় কিনতে পারবেন। এই দাম ৪ জিবি র‍্যাম ও ৬৪ জিবি স্টোরেজের। আবার ৬ জিবি র‍্যাম ও ১২৮ জিবি স্টোরেজ কিনতে পারবেন ১৪,৯৯৯ টাকায়। আবার ৩ জিবি পর্যন্ত র‍্যামের Redmi 8A এই সেলে ২,০০০ টাকা পর্যন্ত ডিসকাউন্ট পাবেন। ফোনটির প্রাথমিক ভ্যারিয়েন্টের (২ জিবি র‌্যাম ও ৩২ জিবি) এমআরপি ছিল ৭,৯৯৯ টাকা। যা এই সেলে কমে ৫,৯৯৯ টাকা হবে। Redmi Note7Pro এর ৪ জিবি র‌্যাম ও ৬৪ জিবি স্টোরেজের দাম ছিল ১৩,৯৯৯ টাকা। যদিও এই সেলে কেবল ৯,৯৯৯ টাকায় পাবেন।\nMi Republic Day Sale এ টিভির উপর অফার :\nএই সেলে Mi TV 4X 125.7 cm এর নতুন দাম হয়েছে ২৯,৯৯৯ টাকা। যার আসল দাম ছিল ৩৪,৯৯৯ টাকা। আবার ১৪,৯৯৯ টাকার Mi LED TV 4A Pro 80cm ও Mi LED TV 4C Pro 80cm টিভি দুটি পাওয়া যাবে ১১,৯৯৯ টাকায়। এদিকে Mi TV 4A 100 cm টিভিটি ১৯,৯৯৯ টাকার বদলে ১৭,৯৯৯ টাকায় কেনা যাবে।\nMi Republic Day Sale এ ওয়্যারলেস ব্লুটুথ হেডফোনের উপর অফার :\nএই সেলে Mi Sports Bluetooth Earphones ৮০০ টাকা ফ্ল্যাট ডিসকাউন্টের সাথে ৯৯৯ টাকায় বিক্রি হবে। ৯৯৯ টাকার Mi Earphones পাওয়া যাবে ৪৯৯ টাকায়। এদিকে Mi NeckBand Bluetooth Earphones ৫০০ টাকা ডিসকাউন্টে ১,৯৯৯ টাকার বদলে ১,৪৯৯ টাকায় পাওয়া যাবে।\nMi Republic Day Sale এর অন্যান্য অফার :\nএই সেলে ১,০০০ টাকা ডিসকাউন্টের সাথে Mi Home Security Camera Basic 1080p কেবল ১,২০০ টাকায় কেনা যাবে। Mi LED Wi-Fi Smart Bulb কেনা যাবে ৭৯৯ টাকায়। যার আসল দাম ১,৪৯৯ টাকা। ৭০০ টাকা ডিসকাউন্টে Mi Band3বিক্রি হবে ১,৪৯৯ টাকায়। Air Purifier 2C কেনা যাবে ৫,৯৯৯ টাকায়।\nPrevious article২১ হাজার টাকা কমে Nokia স্মার্ট টিভি কেনার দারুন সুযোগ\nNext articleগ্রাহকদের বিপদে ফেলে ফের বাড়তে পারে প্ল্যানের দাম, ২৫-৩০ শতাংশ ব্যয়বহুল রিচার্জ


ইস্রাইল গাজা অঞ্চলে বিমান আঘাত হেনেছে, দু জন আহত হয়েছে - খবর - রেডিও রাশিয়া\n19 মার্চ 2010, 19:19 0\nইস্রাইল গাজা অঞ্চলে বিমান আঘাত হেনেছে, দু জন আহত হয়েছে\nইস্রাইলী বিমান বাহিনী গাজা অঞ্চলে অন্ততপক্ষে ছয়টি লক্ষ্যবস্তুর উপর আঘাত হেনেছে, ইস্রাইলের দক্ষিণে প্যালেস্টাইনী রকেট বর্ষণের উত্তরে. দু জন আহত হয়েছে, জানিয়েছে “ রয়টার ” সংবাদ সংস্থা “ হামাস ” আন্দোলনের প্রতিনিধি এবং প্রত্যক্ষদর্শীদের উদ্ধৃতি দিয়ে. গাজা অঞ্চল এবং মিশরের মাঝে ভূগর্ভস্থ টানেলের উপরও বোমা বর্ষিত হয়েছে.\nইস্রাইলী বিমান বাহিনী গাজা অঞ্চলে অন্ততপক্ষে ছয়টি লক্ষ্যবস্তুর উপর আঘাত হেনেছে, ইস্রাইলের দক্ষিণে প্যালেস্টাইনী রকেট বর্ষণের উত্তরে. দু জন আহত হয়েছে, জানিয়েছে “রয়টার” সংবাদ সংস্থা “হামাস” আন্দোলনের প্রতিনিধি এবং প্রত্যক্ষদর্শীদের উদ্ধৃতি দিয়ে. গাজা অঞ্চল এবং মিশরের মাঝে ভূগর্ভস্থ টানেলের উপরও বোমা বর্ষিত হয়েছে. অন্যান্য লক্ষ্যবস্তুর মধ্যে ছিল গাজা শহরের অদূরে ঢালাই কর্মশালা এবং খান ইউনিস শহরের অঞ্চলে দুটি এলাকা. সরকারী তেল-আভিভ এখনও কোনো মন্তব্য করে নি. বৃহস্পতিবার প্যালেস্টাইনী জঙ্গীরা ইস্রাইলের ভূবাগর উপর রকেট-গোলা বর্ষণ করে, ফলে থাইল্যান্ডের এক শ্রমিক নিহত হয়. ইস্রাইলের দক্ষিণাঞ্চলে গোলা বর্ষণের দায়িত্ব গ্রহণ করেছে “আনসার আস-সুন্না” নামে রাডিক্যাল ইস্লামিক গ্রুপ, যা গাজা অঞ্চলে ক্ষমতাসীন হামাস আন্দোলনের নিয়ন্ত্রণাধীন নয়. মস্কোয় নিকট প্রাচ্য মধ্যস্থ “চতুষ্ঠয়ের”বৈঠকের প্রাক্কালে এ গোলাবর্ষণ হয়েছিল.


অন্যের সঙ্গে প্রেম? স্ত্রী'র যৌনাঙ্গে সেলাই, 'বকে' স্বামীকে ছেড়ে দেওয়ার আর্জি - Man stitches wife's genital, Bangla News\nবাংলা নিউজ > ঘরে বাইরে > অন্যের সঙ্গে প্রেম? স্ত্রী'র যৌনাঙ্গে সেলাই, 'বকে' স্বামীকে ছেড়ে দেওয়ার আর্জি\nবিবাহ বহির্ভূত সম্পর্কের সন্দেহ, স্ত্রীর যৌনাঙ্গ সেলাই করল স্বামী!(ছবিটি প্রতীকী, সৌজন্য হিন্দুস্তান টাইমস)\nঅন্যের সঙ্গে প্রেম? স্ত্রী'র যৌনাঙ্গে সেলাই, 'বকে' স্বামীকে ছেড়ে দেওয়ার আর্জি\n১ মিনিটে পড়ুন . Updated: 28 Aug 2021, 04:38 PM IST\nনির্যাতিতা স্ত্রীর পুলিশের কাছে আবেদন, বকাঝকা করে যাতে ছেড়ে দেওয়া হয় স্বামীকে\nউত্তরপ্রদেশের পর এবার মধ্যপ্রদেশ। বিবাহ বহির্ভূত সম্পর্কের সন্দেহে স্ত্রীর উপর নৃশংস যৌন নিগ্রহ চালাল স্বামী। তা প্রকাশ্যে আসতেই শিউরে উঠল গোটা দেশ। পুলিশ জানিয়েছে, স্বামীর সন্দেহ হয়েছিল যে, স্ত্রী তার অবর্তমানে পরপুরুষের সঙ্গে বিবাহ বহির্ভূত সম্পর্কে লিপ্ত রয়েছেন। সেকারণে স্ত্রীর যৌনাঙ্গের মুখ সূচ সুতো দিয়ে সেলাই করে দিল স্বামী! মধ্যপ্রদেশের সিঙ্গরাউলি জেলার রাইলা গ্রামে ঘটা এই চরম অমানবিক ঘটনায়, শিউরে উঠেছেন সবাই।\nঘটনার পর থেকেই পলাতক অভিযুক্ত স্বামী। কিন্তু এমন নৃশংস ঘটনার পরও স্বামীর বিরুদ্ধে কড়া পদক্ষেপ না করতে পুলিশকে আবেদন জানিয়েছেন স্ত্রী। মহিলা তাঁর স্বামীর বিরুদ্ধে থানায় অভিযোগ জানিয়ে বলেছেন, ‘পুলিশ তাঁর স্বামীকে গ্রেফতার করে শুধুমাত্র বকাঝকা করে ছেড়ে দেয়। ভবিষ্যতে যাতে সে এই ধরনের ঘটনার পুনরাবৃত্তি না ঘটায়।’\nসিঙ্গরাউলির সহকারী পুলিশ সুপার অনিল সোনকর বলেন, ‘ওই মহিলা থানায় এসে তাঁর স্বামীর অত্যাচারের অভিযোগ দায়ের করেন। সেই সঙ্গে তিনি এও বলেন, স্বামীকে গ্রেফতার করার পর যেন তাঁর উপর অত্যাচার না করা হয়। তাকে যেন শুধুমাত্র বকাঝকা করে ছেড়ে দেওয়া হয়। নির্যাতিতার বয়ানের উপর ভিত্তি করে অভিযুক্তের বিরুদ্ধে মামলা দায়ের করা হয়েছে।’ অভিযুক্ত পালিয়ে বেড়াচ্ছে বলে জানান তিনি।\nএই ধরনের ঘটনা চলতি বছরের শুরুর দিকেও ঘটেছে। উত্তরপ্রদেশে এক ট্রাক চালক তার স্ত্রী'কে সন্দেহের বশে অ্যালুমিনিয়ামের তার দিয়ে যৌনাঙ্গ সেলাই করে দেয়। ঘটনাটি ঘটেছিল উত্তরপ্রদেশের রামপুর জেলার মিলাক গ্রামে। ঘটনার পর অভিযুক্ত স্বামী পালিয়ে গিয়েছিল। পরে অভিযুক্তকে গ্রেফতার করে পুলিশ। জেরায় সে তার অপরাধ স্বীকারও করে নেয়। ওই নির্যাতিতা বধূর মেডিক্যাল পরীক্ষায় যৌনাঙ্গে নির্যাতনের প্রমাণ মেলে।\nMadhya Pradesh Sexual Assault


বিডিটুডে.নেট:বড় অঙ্কের মূলধন ঘাটতিতে ১১ ব্যাংক\nচলতি বছরের প্রথম তিন মাসে ২৪ হাজার ৭৮৩ কোটি টাকার মূলধন ঘাটতিতে পড়েছে ১১টি ব্যাংক। বড় অঙ্কের এই ঘাটতি ব্যাংকগুলোর নাজুক পরিস্থিতিকে উন্মোচিত করেছে।\nমূলধন ঘাটতিতে থাকা ব্যাংকগুলো হলো- বাংলাদেশ কৃষি ব্যাংক, সোনালী ব্যাংক, অগ্রণী ব্যাংক, আইসিবি ইসলামিক ব্যাংক, রাজশাহী কৃষি উন্নয়ন ব্যাংক, বেসিক ব্যাংক, বাংলাদেশ কমার্স ব্যাংক, রূপালী ব্যাংক, জনতা ব্যাংক, পদ্মা ব্যাংক ও এবি ব্যাংক।\nইতোপূর্বে সংঘটিত দুর্নীতির জের ধরে ব্যাংকগুলো এই বিরাট অঙ্কের মূলধন ঘাটতির মুখে পড়েছে।\nবাংলাদেশ ব্যাংকের তথ্য অনুযায়ী, বাংলাদেশ কৃষি ব্যাংক মার্চ পর্যন্ত ১১ হাজার ২২৯ কোটি টাকার মূলধন ঘাটতির সম্মুখীন হয়েছে, যা আগের তিন মাসের চেয়ে চার শতাংশ বেশি।\nএকই সময় সোনালী ব্যাংকের মূলধন ঘাটতি তিন হাজার ৬৩ কোটি টাকা থেকে বেড়ে তিন হাজার ৬৯৭ কোটি টাকায় পৌঁছেছে।\nবাংলাদেশ ব্যাংকের এক কর্মকর্তা বলেন, ‘এ সমস্যাটির ব্যাপারে দ্রুত পদক্ষেপ নেওয়া উচিত কেন্দ্রীয় ব্যাংকের। কারণ, এ ধরনের পরিস্থিতি আন্তর্জাতিক ও স্থানীয় ব্যবসায়ীদের কাছে ব্যাংকিংখাত নিয়ে নেতিবাচক বার্তা দেয়।’\nতিনি জানান, কোনো দেশে বিনিয়োগের সিদ্ধান্ত নেওয়ার আগে বিদেশি ব্যবসায়ীরা সাধারণত ব্যাংকের মূলধনের ভিত্তি ও খেলাপী ঋণ পর্যবেক্ষণ করে।\nএ ধরনের মূলধন ঘাটতি তাদের উদ্বেগের কারণ হয়ে দাঁড়াবে বলে উল্লেখ করেন তিনি।\nতবে ইতিবাচক দিক হচ্ছে, তিন মাস আগে দেশের ব্যাংকিং খাতে ১৫ হাজার ৯৩০ কোটি টাকা মূলধন উদ্বৃত্ত থাকলেও মার্চে তা বেড়ে ১৬ হাজার ৫৬২ কোটি টাকা হয়েছে।\nকেন্দ্রীয় ব্যাংকের রেগুলেটরি ফরবিয়ারেন্সের কারণে প্রথম প্রান্তিকে (জানুয়ারি-মার্চ) জনতা ব্যাংকের মূলধন পরিস্থিতি যথেষ্ট উন্নতি হয়।\nরেগুলেটরি ফরবিয়ারেন্স এমন একটি নীতি, যার মাধ্যমে মূলধন পুরোপুরি নি:শেষ হয়ে গেলেও আর্থিক প্রতিষ্ঠানগুলোকে কার্যক্রম চালিয়ে যাওয়ার অনুমতি দেয় কেন্দ্রীয় ব্যাংক। অর্থাৎ, ব্যাংকিং নীতিমালা যথাযথভাবে অনুসরণ করার ক্ষেত্রে এটি এক ধরনের ছাড়।\nপ্রত্যেক ব্যাংককে খেলাপী ও সাধারণ ঋণের (যেটি খেলাপী হয়নি) বিপরীতে একটি নির্দিষ্ট অঙ্কের টাকা আমানতকারীদের স্বার্থে আলাদা করে রাখতে হয়, যাকে প্রভিশন বলা হয়।\nএই ধরনের প্রয়োজনীয় প্রভিশন রাখার ক্ষেত্রে বাংলাদেশ ব্যাংক ছাড় দেয় জনতা ব্যাংককে। এর ফলে জনতা ব্যাংকের মূলধন কৃত্রিমভাবে বেড়ে যায়।\nকিন্তু এই ফরবিয়ারেন্স পাওয়া সত্ত্বেও, গত মার্চে জনতা ব্যাংকের মূলধন ঘাটতি দাঁড়ায় ৪১৭ কোটি টাকা, যা তিন মাস আগে ছিলো পাঁচ হাজার ৪৭৫ কোটি টাকা।\nতবে, জনতা ব্যাংকের ব্যবস্থাপনা পরিচালক মো. আবদুস সালাম আজাদ জানান, গত মাসে আরেকটি রেগুলেটরি ফরবিয়ারেন্স পাওয়ায় ব্যাংকটিতে এখন ছয় হাজার ১৭ কোটি টাকার মূলধন উদ্বৃত্ত রয়েছে।\nব্যাংকটিকে গত মাসে পর্যায়ক্রমে প্রয়োজনীয় মূলধন রাখার অনুমোদন দিয়েছে কেন্দ্রীয় ব্যাংক। বর্তমানে যে মূলধন রাখার কথা ছিলো, জনতা ব্যাংক আগামী চার বছরে তা পর্যায়ক্রমে রাখতে পারবে।\nআজাদ বলেন, ‘নীতিমালার এই ছাড়ের কারণে গত বছর আমরা ১৪ দশমিক ৪৫ কোটি টাকা নিট মুনাফা করেছি।’\nএদিকে, মার্চে বেসিক ব্যাংকের মূলধন ঘাটতি দাঁড়ায় এক হাজার ৭২ কোটি টাকা। আগের প্রান্তিকের চেয়ে এটি ২৮ দশমিক ১৫ শতাংশ কম।\nবেসিক ব্যাংকের ব্যবস্থাপনা পরিচালক মো. আনিসুর রহমান জানান, সাম্প্রতিক বছরগুলোতে বেসিক ব্যাংককে নিট ক্ষতির মুখে পড়তে হয়েছে। মূলধন ঘাটতি জের ধরে এই পরিস্থিতির উদ্ভব।\nতিনি বলেন, ‘আমরা খেলাপি ঋণ পুনরুদ্ধারের চেষ্টা করছি। ঘাটতি কমাতে সহায়তা করবে এটি।’\nএ ছাড়া, ব্যাংকটি বিভিন্ন সরকারি সংস্থার কাছে স্বল্প সুদে আমানত খোঁজ করছে।\nতবে, ব্যাংকটির এক কর্মকর্তা জানিয়েছেন, ২০০৯ সাল থেকে ২০১৩ সাল পর্যন্ত বেসিক ব্যাংকের বিতরণ করা ঋণের বড় অংশ এখন খেলাপী। এর প্রায় ৯০ শতাংশই আদায়যোগ্য নয়।\nএ সময়ের মধ্যে ব্যাংকটি থেকে অন্তত চার হাজার ৫০০ কোটি টাকা আত্মসাৎ করা হয়েছে। তৎকালীন চেয়ারম্যান শেখ আবদুল হাই বাচ্চুসহ ব্যাংকটির আরও কয়েকজন জ্যেষ্ঠ কর্মকর্তা ও বোর্ড সদস্য এতে জড়িত ছিলেন বলে অভিযোগ আছে।\n২০০৯ সাল থেকে ২০১৩ সালের মধ্যে ব্যাংকটি উচ্চ সুদে দীর্ঘমেয়াদি আমানত ব্যবস্থা নিয়েছিলো। এসব আমানত এখন ব্যাংকের জন্য বোঝা হয়ে দাঁড়িয়েছে। এই উচ্চ সুদ মূলধন ঘাটতির অন্যতম একটি কারণ।\nওই ব্যাংক কর্মকর্তা আরও বলেন, বেসিক ব্যাংক যদি সরকারি সংস্থাগুলোর কাছ থেকে স্বল্প খরচে আমানত পেতে সক্ষম হয়, তবে তারা সুন্দরভাবে ব্যালেন্সশিট ব্যবস্থাপনা করতে পারবে। পাশাপাশি, তা মুনাফাও অর্জন সাহায্য করবে।\nমার্চে ব্যাংকিং খাতে গড় মূলধন পর্যাপ্ততার অনুপাত দাঁড়ায় ১১ দশমিক ৬৭ শতাংশে দাঁড়ায়, যা ডিসেম্বরে ছিল ১১ দশমিক ৬৪ শতাংশ। এর অর্থ, প্রথম প্রান্তিকে ব্যাংকিংখাতে মূলধনের সামগ্রিক ভিত্তি একটু শক্ত হয়েছে।


প্রকাশিত: ১০:০৯ এএম, ১৭ এপ্রিল ২০২১\n১৭ এপ্রিল একাত্তরে মেহেরপুরের মুজিবনগরে আনুষ্ঠানিকভাবে শপথ নিয়েছিলেন স্বাধীন বাংলাদেশ সরকার। রাষ্ট্রপ্রতি বঙ্গবন্ধু শেখ মুজিবুর রহমানের অবর্তমানে ভারপ্রাপ্ত রাষ্ট্রপতি হিসেবে রাষ্ট্র পরিচালনার দায়িত্ব নিয়েছিলেন সৈয়দ নজরুল ইসলাম। সাথে প্রধানমন্ত্রী তাজউদদীন আহমদের নেতৃত্বে পাঁচ সদস্যের একটি মন্ত্রিসভা। বঙ্গবন্ধু শরীরী অনুপুস্থিতিতে একটি বৈধ সরকারের নেতৃত্বে পরিচালিত হয়েছিল স্বাধীনতার পথে আমাদের দুই যুগের যাত্রার সশস্র পর্বটি। এর আগে ১০ এপ্রিল মুজিবনগর থেকে প্রকাশ করা হয় স্বাধীন ও সার্বভৌম গণপ্রজতন্ত্রী বাংলাদেশের ঘোষণাপত্র। আর এই ঘোষণাপত্রটির ভিত্তিতেই শপথ নিয়েছিলেন স্বাধীন বাংলাদেশের প্রথম সরকারটি।\nস্বাধীন বাংলাদেশের পথ চলায় ১০ আর ১৭ এপ্রিল তাই অসম্ভব গুরুত্ববহ দুটি তারিখ। এই এপ্রিলেই আছে আরেকটি গুরুত্বপূর্ণ দিন- ১৪ এপ্রিল, বাঙালির নববর্ষের প্রথম দিনটি।\nপহেলা বৈশাখ বাঙালির বাঙালিয়ানা উৎযাপনের দিন। দ্বিজাতি তত্ত্বের ভিত্তিতে সৃষ্ট পাকিস্তানের অসারতা আর জাতি রাষ্ট্র হিসেবে বাংলাদেশের যৌক্তিকতা উদযাপনের দিন এই পহেলা বৈশাখ।\nঅর্ধশতাব্দীর ব্যবধানে আজ আবারো কঠিন সময়ের মুখোমুখি বাংলাদেশ। আজ থেকে পঞ্চাশটি বছর আগে একাত্তরের যুদ্ধবিধ্বস্ত বাংলাদেশ থেকে হারিয়ে গিয়েছিল পহেলা বৈশাখ, এবারেও তাই। এবারে অবশ্য আমরা ডিজিটালি উদযাপন করেছি বৈশাখের এই প্রথম দিনটিকে। কিন্তু বৈশাখকে কি ছোঁয়া যায় ডিজিটালি?\nআমাদের এবারের চ্যালেঞ্জটার ধরনটা ভিন্ন। এবারে যেমন প্রতিপক্ষ অদৃশ্য তেমনি দৃশ্যমানও বটে। এবারের অবশ্য আমাদের একাধিক স্বস্তির জায়গাও আছে। প্রথমত এবারের সংকটটি বিশ্বজনীন। আর এবারও আমরা আমাদের পাশে পেয়েছি একাত্তরে আমাদের বিশ্বস্ত সহযাত্রীদের। উপরি হিসেবে আছেন আরো কেউ কেউ, একাত্তরে যাদের অবস্থান ছিল টেবিলের অন্য প্রান্তে। তবে এবারের যুদ্ধে আমাদের সবচাইতে বড় স্বস্তির জায়গাটি হলো গতবারের যুদ্ধটি যেমন পরিচালিত হয়েছিল বঙ্গবন্ধুর নেতৃত্ব, এবারেও নেতৃত্বে আছেন প্রধানমন্ত্রী শেখ হাসিনা, যার ধমনীতে জাতির পিতার রক্ত প্রবহমান। মুজিবনগর সরকারের সামনে অন্যতম চ্যালেঞ্জ ছিল অভ্যন্তরীণ অন্তর্ঘাত খোন্দকার মোশতাকের মত বিশ্বাসঘাতক যেমন একদিকে ছিল মুজিবনগরের মন্ত্রিসভায়, তেমনি ছিল নীতিভ্রষ্ট বাম আর সুশীল নামধারী কিছু মানুষ যারা প্রত্যক্ষ এবং পরোক্ষভাবে দখলদার পাকিস্তানি বাহিনী আর তাদের স্থানীয় সহযোগী রাজাকার-আল বদর-আল শামস আর মুজাহিদ বাহিনীর সমর্থনে দাঁড়িয়েছিল। একাত্তরের ১৬ ডিসেম্বর স্বাধীন বাংলাদেশের অভ্যুদয়েও এদের শুভবুদ্ধির উদয় হয়নি। ১৯৭৩-এর বিজয় দিবসকে নষ্ট বামরা ঘোষণা করেছিল কালো দিবস হিসেবে আর ৭৪-এর ১৫-১৬ ডিসেম্বর ডাকা হয়েছিল হরতাল, উপড়ে ফেলা হয়েছিল রেললাইন, ঠিক আজকের হেফাজতিদের মত।\nএ সব বাস্তবতাকে মোকাবেলা করেই স্বাধীন হয়েছিল বাংলাদেশ আর বঙ্গবন্ধুর সাড়ে তিন বছরে শাসনে ঘুরে দাঁড়িয়ে ৭৫-এ তা পরিণত হয়েছিল ৭ শতাংশ প্রবৃদ্ধির দেশে। সেদিন যখন বঙ্গবন্ধু পেরেছিলেন আজ কোভিড-১৯ মোকবেলায় বঙ্গবন্ধু কন্যা ঠিক ঠিক উতড়ে যাবেন তা নিয়ে কোন সংশয় নেই। কোভিডের দ্বিতীয় ঢেউয়ের ধাক্কায় আজ হয়তো কিছুটা টাল-মাতাল আমরা, কিন্তু গত বছর কোভিডের প্রথম ঢেউটির মোকাবেলা করার অভিজ্ঞতা থেকে আমাদের এবারো আস্থাশীল হওয়ার স্বপক্ষে যুক্তি অজস্র।\nএবারো ঢাকার রাজপথে ফুটবে ফুল, কক্সবাজার উপকূলে সাঁতার কাটবে ডলফিন, হাসবে মানুষ আর হারবে কোভিড। পাশাপাশি বিশ্ব ব্যাংকের বাংলাদেশ ডেভলপমেন্ট আপডেট আর আমাদের কোভিড-১৯ ইর্মাজেন্সি রেসপন্স এন্ড প্যান্ডেমিক প্রিপেয়ার্ডনেস প্রোগ্রাম আশা জাগাচ্ছে কোভিডের অনাগত তৃতীয় বা চতুর্থ ঢেউয়ের মোকাবেলায় আমাদের সক্ষমতা থাকবে অনেক বেশি।\nপাশাপাশি উগ্র মৌলবাদের বিরুদ্ধে চলমান যুদ্ধটিতেও এখন ব্যাকফুটে ধর্ম ব্যবসায়ী গোষ্ঠি। হেফাজত যে নতুন বোতলে জামায়াত নামক পুরাতন সুরা, সাম্প্রতিক ঘটনাপ্রবাহে তা বুঝতেও কারো আর বাকি থাকার কথা নয়। কোভিডের পরবর্তী ধাক্কাগুলো আরো ভালোভাবে জেতায় আমাদের এখন থেকেই যেমন সাজ সাজ প্রস্তুতি, দৃশ্যমান পুরাতন শত্রুর বিরুদ্ধেও দীর্ঘ মেয়াদে একই ধরনের উদ্যোগ বাঞ্ছনীয়। একাত্তরে মানবতাবিরোধী অপরাধের দায়ে সংগঠন হিসেবে জামায়াতে ইসলামীকে বিচারের কাঠগড়ায় দাঁড় করানোটা এখন যেমন জরুরি, জরুরি তেমনি দেশদ্রোহিতার অপরাধে হেফাজত আর তার নেতাদেরও বিচারের মুখোমুখি করা। পাশাপাশি ধর্মভিত্তিক শিক্ষা ব্যবস্থাকে মূলধারার সাথে সম্পৃক্ত করে আমাদের কোমলমতি শিশুদের কোরবানির পশু জবাই করার কারিগর হিসেবে তৈরি না করে দেশ গড়ার কারিগরে রূপান্তরিত করাটাও খুব বেশি প্রয়োজন।\nআজ থেকে পঞ্চাশ বছর আগে দৃশ্যমান শত্রুর বিরুদ্ধে বাংলাদেশের যুদ্ধটা ছিল অনিবার্য, ঠিক যেমনটি অনিবার্য অদৃশ্য কোভিডের বিরুদ্ধে আমাদের আজকের যুদ্ধটা। কিন্তু স্বাধীনতার পঞ্চাশ বছর পরও যে আমাদের মৌলবাদ আর ধর্মান্ধতার বিরুদ্ধে ঝুঝতে হচ্ছে সেটা একেবারেই অনাকাঙ্ক্ষিত। আজ থেকে পঞ্চাশ বছর পরের ১৭ এপ্রিলের বাস্তবতা যেন আজকের মত না হয় তার ব্যবস্থা আমাদের করতে হবে এখনই। কারণ আমাদের পূর্বসূরিরা উতড়ে গিয়েছিলেন বঙ্গবন্ধুর হাত ধরে আর আমরা উতড়ে যাচ্ছি বঙ্গবন্ধু কন্যার নেতৃত্বে, কিন্তু আমাদের উত্তরসূরিরা এতটা সৌভাগ্যবান নাও হতে পারেন !\nলেখক : চেয়ারম্যান, হেপাটোলজি বিভাগ, বঙ্গবন্ধু শেখ মুজিব মেডিক্যাল বিশ্ববিদ্যালয় ও সদস্য সচিব, সম্প্রীতি বাংলাদেশ।\nআজ থেকে পঞ্চাশ বছর পরের ১৭ এপ্রিলের বাস্তবতা যেন আজকের মত না হয় তার ব্যবস্থা আমাদের করতে হবে এখনই। কারণ আমাদের পূর্বসূরিরা উতড়ে গিয়েছিলেন বঙ্গবন্ধুর হাত ধরে আর আমরা উতড়ে যাচ্ছি বঙ্গবন্ধু কন্যার নেতৃত্বে, কিন্তু আমাদের উত্তরসূরিরা এতটা সৌভাগ্যবান নাও হতে পারেন!


বিশ্বকাপের দ্রুততম গোলদাতা সেই হাকান সুকুর এখন ট্যাক্সিচালক\nThursday, Jan 16, 2020, 3:29 pm\n২০০২ বিশ্বকাপের তৃতীয়স্থান নির্ধারণী ম্যাচ। মুখোমুখি আসরের চমক জাগানো দুই দল তুরস্ক ও দক্ষিণ কোরিয়া। রেফারির খেলা শুরুর বাঁশির আওয়াজ মিলিয়ে গেছে কী যায়নি, দর্শকরা নড়েচড়ে বসতেও পারেননি, এরই মধ্যে গোল! তুরস্কের স্ট্রাইকার হাকান সুকুর মাত্র ১১ সেকেন্ডের মাথায় দক্ষিণ কোরিয়ার জালে জড়িয়েছিলেন বল। বিশ্বকাপ ফুটবলের ইতিহাসে দ্রুততম গোলের সেই রেকর্ড টিকে আছে এখনও।\nকিন্তু ভাগ্যের বিড়ম্বনায়, জীবন বাঁচাতে, জীবিকার তাগিদে তুরস্কের সর্বকালের সর্বোচ্চ গোলদাতা সুকুর এখন ট্যাক্সি চালান যুক্তরাষ্ট্রে! কারণ তার বিরুদ্ধে সন্ত্রাসী কার্যকলাপ, ব্যর্থ সামরিক অভ্যুত্থানে অংশ নেওয়াসহ বিস্তর অভিযোগ রয়েছে দেশটির বর্তমান রাষ্ট্রপতি রিসেপ তাইয়েপ এরদোয়ানের!\nতুরস্ক জাতীয় দলের জার্সিতে ১১২ ম্যাচে ৫১ গোল। খেলেছেন ১৯৯২ থেকে ২০০৭ সাল পর্যন্ত দীর্ঘ সময়। ২০০২ বিশ্বকাপে তৃতীয় হওয়া তুরস্ক দলের গর্বিত সদস্য। ক্লাব পর্যায়ে ইতালিয়ান সিরি আ’র ইন্টার মিলান, পারমা ও ইংলিশ প্রিমিয়ার লিগের ব্ল্যাকবার্ন রোভার্সের মতো দলে খেলার অভিজ্ঞতা আছে সুকুরের। স্বদেশি ক্লাব গ্যালাতাসারাইয়ের হয়েই ক্যারিয়ারের সেরা সময়টা কাটানো এই ফরোয়ার্ড তুরস্কের পেশাদার ফুটবলের সর্বোচ্চ স্তর- সুপার লিগের ইতিহাসেরও সর্বোচ্চ গোলদাতা। কিন্তু, তিনিই এখন দেশ ছাড়তে বাধ্য হয়ে বিদেশ-বিভূঁইয়ে চালান উবার ট্যাক্সি।\nজার্মান সংবাদপত্র ‘ভেল্ট আম সনটাগ’কে সুকুর সম্প্রতি বলেছেন জীবনের মোড় পাল্টে যাওয়ার করুণ কাহিনী। এরদোয়ানের রোষানলে পড়ে সবকিছু হারিয়েছেন অভিযোগ করে তিনি বলেছেন, “আমার আর কোনও কিছুই নেই, এরদোয়ান আমার সব কেড়ে নিয়েছে; আমার স্বাধীনতা, বাকস্বাধীনতা ও কাজের অধিকার।”\n২০০৮ সালে ফুটবলকে বিদায় জানানোর পর সুকুর যোগ দিয়েছিলেন রাজনীতিতে। এরদোয়ানের দল ‘জাস্টিস অ্যান্ড ডেভেলপমেন্ট পার্টি’র হয়ে ২০১১ সালে তুরস্কের পার্লামেন্ট সদস্যও নির্বাচিত হয়েছিলেন তিনি। কিন্তু পরবর্তীতে দুজনের সম্পর্কে ধরে ফাটল।\nএরদোয়ানের প্রধান রাজনৈতিক বিরোধীপক্ষের নেতা ফেতুল্লাহ গুলেনের সঙ্গেও সুসম্পর্ক ছিল সুকুরের। তার জন্য কাল হয়ে দাঁড়ায় সেটাই। ২০১৬ সালে গুলেনের সঙ্গে হাত মিলিয়ে অভ্যুত্থান ঘটিয়ে এরদোয়ানকে সরিয়ে দেওয়ার অভিযোগ আনা হয় তার বিরুদ্ধে। এরপর ২০১৭ সালে তুরস্কের সরকার নিয়ন্ত্রিত গণমাধ্যমে সুকুরকে ফেতুল্লাহ টেরোরিস্ট অর্গানাইজেশনের (ফেটো) একজন পলাতক আসামি হিসেবে উল্লেখ করা হয়। এমনকী, হত্যার হুমকিও পান তিনি।\nফলে জীবন রক্ষার স্বার্থে ওই বছরেই দেশ ছেড়ে যুক্তরাষ্ট্রে পালিয়ে যাওয়ার পর ক্যালিফোর্নিয়াতে একটি ক্যাফে চালাতেন সুকুর। কিন্তু, হঠাৎ করে তার মনে হতে শুরু করে, সেখানে সন্দেহজনক লোকেরা আনাগোনা করছে। তাই ক্যাফে ছেড়ে দিয়ে তিনি চালানো শুরু করেছেন ট্যাক্সি। সঙ্গে বিক্রি করছেন বইও।\nসুকুর অবশ্য শুরু থেকেই তার বিরুদ্ধে আনা সব অভিযোগ অস্বীকার করে আসছেন, “অভ্যুত্থানে আমার কী ভূমিকা ছিল তা কেউই ব্যাখ্যা করতে পারেনি। আমি অবৈধ কোনো কিছু করিনি। আমি বিশ্বাসঘাতক কিংবা সন্ত্রাসী নই।”